އަލްއަޙް ޢައުފް ޢަބްދުއްސައްތާރު – DhiSalafiyyah\nއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 30\nއަދި މަނާކުރެވިގެންވާ ކަމެއްކަމަށް ބުނާ ރައުޔު ވަރުގަދައެވެ. އެއީ އަންހެނާ އެކަންތައް (އެބަހީ: ޤަބުރަށް ޒިޔާރަތްކުރުން) ދޫކޮށްލައިފިނަމަ އެދޫކޮށްލެވުނީ މުސްތަޙައްބު ކަމެކެވެ. ނަމަވެސް އެކަންކޮށްފި ކަމަށްވާނަމަ ލަޢުނަތުގެ ތެރެއަށް އެބަވަދެގެންދެއެވެ.\n02/09/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 29\nޤަބުރަށް ޒިޔާރަތްކުރާ މީހާއަށް ތިން ފައިދާއެއް ވެއެވެ. ފުރަތަމައީ: އޭނާ މަރުމަތިން ހަނދާންވާނެއެވެ. އޭރުން ހެޔޮޢަމަލުތައް ކުރުމަށް ލިބޭ ހިތްވަރަކަށް އެކަންތައް ވެއެވެ. ޙަދީޘެއްގައި ވެއެވެ. ((زُورُوا الْقُبُورَ، فَإِنَّهَا تُذَكِّرُكُمْ الْآخِرَةَ)) [أخرجه مسلم في صحيحه] މާނައީ “ތިޔަބައިމީހުން ޤަބުރުތަކަށް ޒިޔާތަތްކުރާށެވެ. އެހެނީ އެކަންތައް ތިޔަބައިމީހުންނަށް އާޚިރަތް ހަނދުމަކޮށްދޭނެއެވެ.” ދެވަނައީ: ޒިޔާރަތް ކުރުމުން ލިބޭ ދަރުމައާއި ޘަވާބު އޭނާއަށް ލިބޭނެއެވެ. އެއީ ރަސޫލުﷲ ޞައްލަﷲ ޢަލައިހިވަސައްލަމްގެ ސުންނަތަކަށް އެކަން ވާތީއެވެ. ތިންވަނައީ: މުސްލިމު މައްޔިތާގެ…\n30/08/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 28\nގަބުރުތަކަށް ޒިޔާރަތްކުރުމަށް ދަލާލަތުކުރާ ޙަދީޘްތަކުން، އެކަލޭގެފާނުގެ ޤަބުރުފުޅަށްވެސް ޒިޔާރަތްކުރެވޭނެކަމަށް ދަލީލު ލިބެއެވެ. މިސާލަކަށް: ((زُورُوا الْقُبُورَ، فَإِنَّهَا تُذَكِّرُكُمْ الْآخِرَةَ)) [أخرجه مسلم في صحيحه] މާނައީ “ތިޔަބައިމީހުން ޤަބުރުތަކަށް ޒިޔާތަތްކުރާށެވެ. އެހެނީ އެކަންތައް ތިޔަބައިމީހުންނަށް އާޚިރަތް ހަނދުމަކޮށްދޭނެއެވެ.” މިޙަދީޘެވެ. ނަމަވެސް ޤަބުރުފުޅުގެ ގާތުގައި ގިނައިރުކުރުމާއި މާގިނައިން ޒިޔާރަތްކޮށް ހެދުމަކީ ކުރުން އެކަށީގެންވާކަމެއް ނޫނެވެ. އެއީ އޭގެ ސަބަބުން އެކަލޭގެފާނަށް އެކަލޭގެފާނާމެދު ޙައްދުފަހަނައަޅާ ދެވިދާނެތީއެވެ. ހަމަކަށަވަރުން ރަސޫލުﷲ ޞައްލަﷲޢަލައިހިވަސައްލަމައަށް ލިބިގެންވާ ޚާއްޞަ ކަންތައްތަކުގެ ތެރޭގައި އެކަލޭފާނުގެ އުންމަތުގެ…\n27/08/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 27\nއަދި ﷲތަޢާލާ ވަޙީކުރައްވާފައިވާ: (وَلَوْ أَنَّهُمْ إِذْ ظَلَمُوا أَنْفُسَهُمْ جَاءُوكَ فَاسْتَغْفَرُوا اللَّهَ وَاسْتَغْفَرَ لَهُمُ الرَّسُولُ لَوَجَدُوا اللَّهَ تَوَّابًا رَحِيمًا) [النساء 64] މާނައީ: “އަދި އެބައިމީހުން އެބައިމީހުންގެ ނަފްސުތަކަށް އަނިޔާވެރިވާ ހިނދުގައި ކަލޭގެފާނުގެ ގާތަށް އައިސް ފަހެ، ﷲތަޢާލާގެ ޙަޟްރަތުން ފާފަފުއްސެވުމަށް އެދުމުން، ރަސޫލާ އެބައިމީހުންނަށް ފާފަފުއްސެވުން އެދި ދުޢާކުރެއްވިނަމަ، ﷲ އީ ގިނަގިނައިން ތައުބާ ޤަބޫލުކުރައްވާ އޯގަވަންތަ އިލާހެއްކަމުގައި އެބައިމީހުން ދެކޭނެއެވެ.” މިއާޔަތުން ފާފަ ކުރެވުމުން ޤަބުރުފުޅު ގާތަށް ދިޔުމަކަށް…\n26/08/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 26\nޙައްޖަށް ނުވަތަ ޢުމްރާއަށް އަންނަ މީހާއަށް ޤަބުރުފުޅަށް ޒިޔާރަތްކުރުން ލާޒިމެއް ނޫނެވެ. އެހެންކަމުން ޙައްޖަށް ނުވަތަ ޢުމްރާއަށް އަންނަ މީހާއަށް މަދީނާއަށް ޒިޔާރަތް ނުކޮށްވެސް އެނބުރިދެވިދާނެއެވެ. އަދި މަދީނާއަށް އަންނަ މީހަކު ޙައްޖެއް އަދި ޢުމްރާއެއް ނުކޮށްވެސް އޭނާގެ އަމިއްލަ ރަށަށް ދެވިދާނެއެވެ. އަދި ޙައްޖާއި ޢުމްރާއާއި މަދީނާއަށް ޒިޔާރަތްކުރުން އެއްދަތުރެއްގައިވެސް ހިމެނިދާނެއެވެ. ރަސޫލާ ޞައްލަﷲޢަލައިހިވަސައްލަމަގެ ޤަބުރުފުޅަށް ޒިޔާރަތްކުރުމާ ބޭހޭގޮތުން ރިވާކުރެވިފައިވާ ޙަދީޘްތަކެއްވެއެވެ. އެއް ޙަދީޘްއަކީ: (ضعيف) “من حج ولم يزرنى فقد جفانى” މާނައަކީ:”…\n24/08/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 25\nހަވަނައީ: މީސްކިތުން ބޭރުގައި ނުވަތަ އެތެރޭގައި ކަމަށްވިޔަސް، ޤަބުރުފުޅާ ދުރު ހިސާބެއްގައި ހުރެ ޤަބުރުފުޅަށް ކުރިމަތިލައި، ރަސޫލާ ޞައްލަﷲ ޢަލައިހިވަސައްލަމައަށް ސަލާމްދެންނެވުމެއް ނުވެއެވެ. އައްޝައިޚް ޢަބްދުލް ޢަޒީޒް ބިން ބާޒް ރަޙިމަހުﷲ އެކަލޭގެފާނު ލިޔުއްވި (منسكه) ގައި ލިޔުއްވާފައިވެއެވެ. “މިފަދަ ޢަމަލުކުރާމީހާ ގާތީ އެކަލޭގެފާނުގެ ދެކެ ލޯބިވާ މީހަކަށްވުރެ އެކަލޭގެފާނާ މެދު އަދަބުކުޑަކޮށް ޢަމަލުކުރާމީހަކަށް ވުމެވެ.” މަދީނާއަށް އަންނަ ބައެއް ފަރާތްތަކަށް، ރަސޫލާ ޞައްލަﷲ ޢަލައިހި ވަސައްލަމައަށް ސަލާމް ދެންނެވުމަށް ބައެއްމީހުން ޙަވާލުކުރެއެވެ. މިކަމަށް ސުންނަތުން އެއްވެސް…\n23/08/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 24\nއެކަލޭގެފާނަކީ އެކަލޭގެފާނުގެ ޙަޔާތްޕުޅުގައި އިޙްތިރާމް ލިބިގެންވާ އަދި އަވަހާރަވުމަށް ފަހުގައިވެސް އިޙްތިރާމް ލިބިގެންވާ ބޭކަލެކެވެ.\n30/05/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 23\n“ޢާންމުންގެ މީހުން އެކަންތައްކުރުމަކުން އެކަމަކަށް ތަބާވާކަށް ނުޖެހެއެވެ. ތަބާވުންވަނީ ޞައްޙަ ޙަދީޘްތަކަށާއި ޢިލްމުވެރިންގެ ބަސްފުޅުތަކަށެވެ. ޢާންމުން އަލަށް ދީނަށް ވައްދާ ކަންތައްތަކަށާއި އެބައިމީހުންގެ ޖާހިލުކަމަށް ތަބާވުމެއްނުވެއެވެ.”\n27/05/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 22\nއިމްތިޙާނުކުރެއްވީއޭ ބުނެވޭބަހުގެ މުރާދަކީ ދޮގުވެރިންގެ ތެރެއިން ތެދުވެރިން ވަކިކުރެއްވުމަށްޓަކައި އިމްތިޙާނުކުރެއްވުމެވެ. އެހެނީ ﷲއާއި ރަސޫލާ صلى الله عليه وسلم ދެކެ ލޯބިވާކަމަށް ބުނާމީހާ އެކަމަށް ހެކިދައްކާ ޘާބިތުކޮށްދޭން ޖެހޭނެއެވެ. އެކަމުގެ ހެއްކަކީ ރަސޫލާ ޞައްލަﷲ ޢަލައިހިވަސައްލަމް އަށް ތަބާވުމެވެ.\n17/05/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 21\nބިދުޢަވެރިން ޒިޔާރަތްކުރާ ގޮތް\n05/02/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 20\nޢުމަރު ބުނުލް ޚައްޠާބު رضى الله عنه އިސްލާމްވެވަޑައިގަތުމުގެ ކުރީގައި ސާޅީހަކަށް ބޭކަލުން އިސްލާމްދީނަށް ވެދެވަޑައިގަތެވެ.\n06/01/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 19\nރަސޫލުﷲ ޞައްލަﷲ ޢަލައިހިވަސައްލަމަގެ ޤަބުރުފުޅާއި އެކަލޭގެފާނުގެ ދެ އަޞްޙާބު ބޭކަލުން رضى الله عنهما ގެ ޤަބުރުފުޅަށް ޒިޔާރަތް ކުރާ މީހާ އަންނާނީ ޤަބުރުގެ ކުރިމަތިންނެވެ.\n05/01/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 18\nމިބަރަކާތްތެރި ބިމަށް އާދެވިއްޖެ މީހަކަށް ދެ މިސްކިތަކަށާއި ތިން މަޤުބަރާއަކަށް ޒިޔާރަތްކުރުން ޝަރުޢުވެގެން ވެއެވެ.\n02/01/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 17\nމަދިނާގައި ދިރިއުޅޭމީހުނަށް އަދަބުތަކަކާއި އުޞޫލުތަކެއްވާ ފަދައިން އެތަނަށް ޒިޔާރަތް ކުރާ މީހުނަށްވެސް އަދަބުތަކެއްވެއެވެ\n01/01/2015 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 16\nއެގާރަވަނައީ: މުސްލިމުމީހާ މިތަނުގައި ދިރިއުޅެމުން ދާއިރު އޭނާ މިއުޅެމުންދަނީ ޢިލްމުގެ ނޫރު އެތަނުން ފާޅުވެގެން ދިޔަބިންކަން ދަންނަން ޖެހެއެވެ.\n31/12/2014 އަޚްލާޤް, ދީންއަލްއަޙް ޢައުފް ޢަބްދުއްސައްތާރު


SAG: Amaazakee thaareekhee kaamiyaabeh hoadhun: Segrt | Mihaaru\nގައުމީ ޓީމުގެ ކޯޗު ޕީޓަ ސެގާޓް ނޫސްވެރިންގެ ސުވާލުތަކަށް ޖަވާބުދެނީ.-- ފޮޓޯ: ނިޝާން އަލީ/ މިހާރު\n27 ނޮވެމްބަރ 2019 - 20:53 1 comment\nސައުތު އޭޝިއަން ގޭމްސްގެ ފުޓްބޯޅަ އިވެންޓުގައި ވާދަކުރާނީ ކޮންމެ ގައުމެއްގެ ވެސް 23 އަހަރުން ދަށުގެ ޓީމެވެ. އެކަމަކު އެއަށް ވުރެ ދޮށީ ތިން ކުޅުންތެރިން ހިމެނުގެ ފުރުސަތު އޮންނާނެ އެވެ. ގޭމްސްގައި ވާދަކުރާ ޓީމުގެ 18 ކުޅުންތެރިން މިއަދު ވަނީ ނޭޕާލަށް ފުރައިފަ އެވެ. ޓީމާ އެކު ނުދަނީ އަނިޔާގެ ސަބަބުން މި ވަގުތު ކުޅުމާދުރުގައި ހުރި ޑިފެންޑަރު ސަމޫހު އަލީ (ސަމުއްޓެ) އާއި އަމިއްލަ ސަބަބެއްގައި ޓީމާ ފަހުން ގުޅެން ނިންމާފައިވާ ހަމްޒާ މުހައްމަދު (ހަމްޕު) އެވެ.\nސައުތު އޭޝިއަން ގޭމްސް އަށް އެފްއޭއެމުން ކަނޑައަޅާފައިވާ ޓާގެޓަކީ އަންހެން އަދި ފިރިހެން ފުޓްބޯޅަ އިން ވެސް ރަން މެޑަލެއް ހޯދުމެވެ. ރާއްޖެ އަށް މިހާތަނަށް މި ގޭމްސް އިން ލިބުނު އެންމެ ރަނގަޅު ކާމިޔާބީ އަކީ 1991 ވަނަ އަހަރު ސްރީ ލަންކާގައި ބޭއްވި ގޭމްސްގެ ރިހި މެޑަލް ލިބުމެވެ. އެންމެ ފަހުން ރާއްޖެ އަށް މި ގޭމްސް އިން މެޑަލެއް ލިބުނީ 2010 ވަނަ އަހަރު އެވެ. އެ ފަހަރު ލިބުނީ ލޯ މެޑަލް އެވެ. އެންމެ ފަހުން 2016 ވަނަ އަހަރުގެ ގޭމްސްގައި ތިން ވަނަ ހޮވާ މެޗުން ބަންގްލަދޭޝް އަތުން ވަނީ ބަލިވެފަ އެވެ.\nނޭޕާލަށް ފުރުމުގެ ކުރިން މިއަދު ނޫސްވެރިންގެ ސުވާލުތަކަށް ޖަވާބުދެމުން ސެގާޓް ބުނީ ބޭނުންވަނީ ރަން މެޑަލެއް ހޯދުމަށް ކަމަށް ވިޔަސް އޭނާގެ ވިސްނުމަކީ ފިޔަވަޅަކަށް ފަހު ފިޔަވަޅެއް ކުރިއަށްދިއުން ކަމަށެވެ.\nސައުތު އޭޝިއަން ގޭމްސް އަށް މިއަދު ފުރި ފުޓްބޯޅަ ޓީމުގެ ކުޅުންތެރިންނާއި އެފްއޭއެމްގެ އޮފިޝަލުން ފޮޓޯ އަކަށް ހުއްޓިގެން. -- ފޮޓޯ: އެފްއޭއެމް/ އިބްރާހިމް ފާއިދު\n"އަހަރެންނަށް އަޑުއިވިފައި އޮތްގޮތުން ރާއްޖެ އަށް މި މުބާރާތުން ރަން މެޑަލެއް އަދި ނުލިބޭ. އަހަރެމެންގެ ފުރަތަމަ ޓާގެޓަކީ ސެމީ ފައިނަލަށް ދިއުން. ދެން އެ އަށް ވުރެން ކުރިއަށް ވިސްނާނީ. ބޭނުންވަނީ ރީތި ފުޓްބޯޅަ އެއް ކުޅުން. ހަނދާނުގައި ބަހައްޓަން ޖެހޭ ވިސްނުމަކީ ފިޔަވަޅަކަށް ފަހު ފިޔަވަޅެއް ކުރިއަށްދިއުން،" މިދިޔަ އަހަރު ގައުމީ ޓީމާ އެކު ސާފް ސުޒުކީ ކަޕް ކާމިޔާބުކުރި ސެގާޓް ބުންޏެވެ.\n"ސަޕޯޓަރުންނަށްޓަކައި ރަނގަޅު ކުޅުމެއް ދައްކައި. ތާރީހީ ކާމިޔާބެއް ހޯދަން ބޭނުން."\nސައުތު އޭޝިއަން ގޭމްސްގައި ރާއްޖެ ހިމެނެނީ ލަންކާ އާއި އިންޑިއާއާ އެއް ގްރޫޕެއްގަ އެވެ. މިހާރު ޝެޑިއުލް އޮތްގޮތުން ރާއްޖެ ފުރަތަމަ މެޗުގައި އަންނަ މަހު ދެ ވަނަ ދުވަހު ކުޅޭނީ އިންޑިއާއާ އެވެ. އޭގެ އެއް ދުވަސް ފަހުން ލަންކާއާ ކުޅޭނެ އެވެ.\nސީނިއާ ތިން ކުޅުންތެރިންގެ ގޮތުގައި ސެގާޓް ފުރުސަތު ދިނީ ހަމްޕުގެ އިތުރުން ގައުމީ ކެޕްޓަން އަކުރަމް އަބްދުލް ގަނީ (އަކޫ) އާއި އިބްރާހިމް މަހުދީ (ފޭދޫ އިއްބެ) އެވެ. ސެގާޓް ބުނީ މި ތިން ކުޅުންތެރިންނަކީ އެ ކުޅުންތެރިންގެ މަގާމުގައި އެންމެ ރަނގަޅު ކުޅުންތެރިން ކަމަށާއި ޒުވާން ޓީމަށް މީގެ ސަބަބުން ފައިދާތަކެއް ކުރާނެ ކަމަށެވެ.\nގައުމީ ސީނިއާ ޓީމުގައި ހިމެނޭ ގިނަ ކުޅުންތެރިން މި މުބާރާތުގައި ކުޅެވޭ އުމުރުފުރާ އަށް ފެތުމަކީ ވެސް ސެގާޓަށް އޮތް ހިތްހަމަޖެހުމެކެވެ. އެކަމަކު އޭނާ އަށް އޮތް ކަންބޮޑުވުމަކީ އަނިޔާގެ ސަބަބުން ގްރީން ސްޓްރީޓްސްގެ ގޯލްކީޕަރު ލަބާން ޝަރީފާއި ޓީސީގެ މިޑްފީލްޑަރު އައްޒާމް އަބްދުﷲ (އެޑޫ) އަދި އީގަލްސްގެ މުހައްމަދު ނާއިމް އަށް ނުކުޅެވުމެވެ.\nޓީމުގެ ސްކޮޑުގައި ހިމެނުނު ޒާން (ކ) އާއި ފޭދޫ އިއްބެ. -- ފޮޓޯ: ނިޝާން އަލީ/ މިހާރު\nސްޕެއިންގެ ހަތަރު ވަނަ ޑިވިޝަންގެ ކްލަބެއް ކަމަށްވާ ޔޫޑީ ކެނަލްސް އަށް ކުޅެމުން އަންނަ ޒުވާން ގައުމީ ޓީމުތަކަށް ކުރިން ކުޅުނު ރާއްޖޭގެ އިސްމާއިލް ޒާން އާމިރު އަށް ވެސް ވަނީ ގޭމްސް އަށް ދާ ޓީމުގެ ފައިނަލް ސްކޮޑުން ފުރުސަތު ލިބިފަ އެވެ.\nސައުތު އޭޝިއަން ގޭމްސްގެ ފުޓްބޯޅަ ޓީމު ސްކޮޑު:\nމާޒިޔާ: ހަމްޒާ މުހައްމަދު (ހަމްޕު)، ސަމޫހު އަލީ (ސަމުއްޓެ)، ނާއިޒު ހަސަން (ދާދު)، އިބްރާހިމް މަހުދީ (ފޭދޫ އިއްބެ). ހުސެއިން ޝަރީފް (ހުސެން)\nޓީސީ: ސާދު ނިޒާރު، އިބްރާހިމް އައިސަމް، އަކުރަމް އަބްދުލް ގަނީ، މުހައްމަދު ސާމިރު\nއީގަލްސް: ހުސެއިން ޝިފާއު (ކުރޯ)، ހަސަން ރާއިފް (ހަންނަ)، ހައިޝަމް ހަސަން (ބިޑީ)، މުހައްމަދު ސިނާހު\nގްރީން ސްޓްރީޓްސް: ރިހާމް އަބްދުލް ގަނީ (ބޮބީ)، މުހައްމަދު ފަރުހާން (ފަރުއްކޮ)، އަބްދުﷲ ޔާމީން (ޔާން)\nފޯކައިދޫ: މުހައްމަދު ޖައިލަމް (އޮގީ)، ހަސަން ނަޒީމް (ޗޯޓު)\nޔުނައިޓެޑް ވިކްޓްރީ: ޖިނާހު ހާރޫން\nޔޫޑީ ކެނަލްސް: އިސްމާއިލް ޒާން އާމިރު (ޒާން)


ސްރީލަންކާގެ ރައީސަށް ރައީސް މައުމޫން ޝުކުރު އަދާކުރައްވައިފި\nހަވީރު ޑެއިލީ، 02 އޯގަސްޓް 2006 00:00 02 އޯގަސްޓް 2006\nގަތަރަށް ކުރައްވާ ރަސްމީ ދަތުރުފުޅުގައި ރައީސުލްޖުމްހޫރިއްޔާ އަލްއުސްތާޒު މައުމޫން އަބްދުލްގައްޔޫމް ސްރީލަންކާގައި ހޯމަ ދުވަހު މަޑުކޮށްލެއްވުމަށްފަހު، ގަތަރަށް އިއްޔެ ފުރާވަޑައިގަންނަވަމުން ސްރީލަންކާ...\nބޭރުގެ އެހީތައް އަވަހަށް ލިބޭނެ މަގު ފަހިކޮށްދެއްވުމަށް ރައީސް މައުމޫން ކްލިންޓަނަށް ހުށަހަޅުއްވާނެ: ޑރ.ޝަހީދު\nހަވީރު ޑެއިލީ، 28 މެއި 2005 00:00 28 މެއި 2005\nލ. ކައްދޫން: ހުސެއިން ފިޔާޒު މޫސާ ސުނާމީ އަށް ފަހު ރާއްޖެ އާރާސްތު ކުރުމަށްޓަކައި ބޭރުގެ އެކި ފަރާތްތަކުން ދޭނެ ކަމަށް އެއްބަސްވެފައިވާ އެހީތައް އަވަހަށް ލިބޭނެ ގޮތް މަގުފަހިކޮށް އދ. ގެ ޚާއްސަ މަންދޫބ...\nރައީސް މައުމޫން އިންޑިޔާގެ ރައީސާ ބައްދަލު ކުރައްވައިފި\nހަވީރު ޑެއިލީ، 30 މާޗް 2005 00:00 30 މާރޗް 2005\nރައީސުލްޖުމްހޫރިއްޔާ އަލްއުސްތާޒު މައުމޫން އަބްދުލްގައްޔޫމް، އިންޑިޔާގެ ރައީސް ޑރ. އޭ.ޕީ.ޖޭ އަބްދުލް ކަލާމާ ރޭ ބައްދަލު ކުރައްވައިފި އެވެ. އިންޑިޔާގެ ރައީސްގެ ގަނޑުވަރު ރާސްތުރަޕަތީ ބަވަންގައި އޮތް މ...\nރުކަކުން ވެއްޓި މީހެއްގެ ފަޔަށް ދޮރުކަންޏެއްގެ ބައެއް ވަދެއްޖެ\nރިފާޢަތު 38 މިނެޓު ކުރިން


16 ވަނަ އިންޓަރ ސްކޫލް ބެޑްމިންޓަން މުބާރާތް 2019 (ނޯތް ޒޯން / ޒޯން ނޯތް ސެންޓްރަލް ޒޯން)\nޒޯން 1 ނޯތް ޒޯން / ޒޯން2ނޯތް ސެންޓްރަލް ޒޯން (13-16 ޖޫން 2019 – ނ.ހޮޅުދޫ)\n13 ޖޫން އިން 16 ޖޫން 2019 އަށް ނ.ހޮޅުދޫ ގައި ބޭއްވުމަށް ތާވަލުކުރެވިފައިވާ 16 ވަނަ އިންޓަރ ސްކޫލް ބެޑްމިންޓަން މުބާރާތުގެ، ޒޯން 1 ނޯތް ޒޯން / ޒޯން2ނޯތް ސެންޓްރަލް ޒޯން ބެޑްމިންޓަން މުބާރާތް މޫސުން ތަންނުދިނުމުގެ ސަބަބުން ދަތުރު ފަތުރު ކުރުމަށް ނުހަނު ދަތިވެފައިވާތީ، ސްކޫލް ތަކުގެ އެދުމުގެ މަތިން މުބާރާތުގެ ތާރީޚު ފަސްކޮށްފައިވާކަން އެންމެހާ ސްކޫލް މަދަރުސާ ތަކުގެ މަޢުލޫމާތައްޓަކައި ދަންނަވަމެވެ.\nމުބާރާތް އަލުން ކުރިއަށް ތާވަލްކޮށްގެން ގެންދާނެ ތާރީޚް ވީ އެންމެ އަވަސް ފުރުޞަތެއްގައި އެންމެހާ ފަރާތްތަކާ ޙިއްޞާކޮށް އިޢުލާން ކުރާނެވާހަކަވެސް ދަންނަވމެވެ.\nއިތުރު މަޢުލޫމާތު ސާފުކުރައްވަން ބޭނުންވާނަމަ ސަރުކާރު ބަންދުނޫން ކޮންމެ ދުވަހެއްގެ ހެނދުނު 10:00 ން ހަވީރު 16:00 ށް މިއެސޯސިއޭޝަންގެ ފޯން ނަމްބަރ (3314057) އަށް ގުޅުއްވައިގެން މަޢުލޫމާތު ސާފުކުރެއްވުން އެދެމެވެ.\nޕަބްލިޝްކުރި ގަޑި: 0030\nސުންގަޑި: 13 ޖޫން 2019 0000\n- ނޯތް ޒޯން / ޒޯން2ނޯތް ސެންޓްރަލް ޒޯން


Market golhithakah edhumuge furusathu hulhuvaalaifi - vNews.mv\nމާރުކޭޓު ގޮޅިތަކަށް އެދުމުގެ ފުރުސަތު ހުޅުވާލައިފި\nމަރްޔަމް ލީން 30 November 2019, 12:53\nދަތުރުވެރިންގެ މާރުކޭޓު ގޮޅިތަކަށް އެދި ހުށަހެޅުމުގެ ފުރުސަތު މާލެ ސިޓީ ކައުންސިލުން ހުޅުވާލައިފި އެވެ.\nމާލޭ ސިޓީ ކައުންސިލުން ބުނީ މާލޭގެ ދަތުރުވެރިންގެ މާރުކޭޓުގެ ގޮޅިތަކަށް އެދި ހުށަހެޅުމުގެ ފުރުސަތު އަންނަ އާދިއްތަ ދުވަހުން ފެށިގެން ޑިސެމްބަރު މަހުގެ 19 ވަނަ ދުވަހުގެ ނިޔަލަށް ހުޅުވާލާފައިވާކަމަށެވެ.\nގޮޅިތަކަށް އެދޭނީ އެކަމަށް ހާއްސަކޮށް މާލޭ ސިޓީ ކައުންސިލުން ދޫކުރާ ފޯމުންކަމަށާއި، ފޯމް ބަލައިގަންނާނީ ކަނޑައެޅިފައިވާ މުއްދަތުގައި ހެނދުނު 9:00 އިން މެންދުރުފަހު 1:00 އަށްކަމަށްވެސް ސިޓީ ކައުންސިލުން ބުނެއެވެ.\nފޯމާއެކު ދަތުރުވެރިންގެ މާރުކޭޓުން ގޮޅި ދޫކުރުމާބެހޭ މައުލޫމާތު ޝީޓު ލިބޭނޭ ކަމަށް ކައުންސިލުން ބުނެއެވެ.\nއަލަށް ތަރައްގީ ކުރާ 63 ގޮޅީގައި،6ފޫޓު ބަޔާއި 8 ފޫޓް ހުރެއެވެ. ކުރިން މާރުކޭޓް ގޮޅިތަކުގައި ހުންނަނީ4ފޫޓާއި7ފޫޓެވެ.\nމާރުކޭޓު އަލުން ހުޅުވާއިރު އެތަނުގައި ވިއްކޭނީ ހަމައެކަނި ރާއްޖޭގައި ހައްދާ، ރާއްޖޭގައި އުފައްދާ ބާވަތްތައް ކަމަށާއި އެނޫން ތަކެތި ވިއްކާނަމަ މީރާގައި ރަޖިސްޓަރީ ކުރަން ޖެހޭނެކަމަށްވެސް މާލޭ ސިޓީ ކައުންސިލުން ބުނެއެވެ.\nމާރުކޭޓަށް ގެންނަ ބަދަލުތަކުގެ ތެރޭގައި، ގޮޅިތަކާ ހަވާލުވެ ތިބޭ ފަރާތްތަކުން ކުނި އުކާލުމުގެ ކަންކަން ކުރަންޖެހޭނެކަމަށް ސިޓީ ކައުންސިލުން ބުނެއެވެ. މީގެ އިތުރުން ބޭރު މީހުންނަށް އެހީތެރިންގެ ގޮތުގައި މަސައްކަތް ކުރުމުގެ ފުރުސަތު އޮންނާނެ ކަމަށާއި އެހެންނަމަވެސް ގޮޅި ހިންގުމަށް ބޭރު މީހުންނާ ހަވާލުނުކުރެވޭނެ ކަމުގައިވެސް ބުނެއެވެެ.\nސިޓީ ކައުންސިލުން ބުނީ އަލަށް ގޮޅިތައް ތަރައްގީކޮށް ނިމޭއިރު ރަށްރަށުން ގެންނަ ތަކެތި ވިއްކުމަށްވެސް ޚާއްސަ ގޮޅިތަކެއް ހުންނާނެ އެވެ.\nދަތުރުވެރިންގެ މާރުކޭޓް މިހާރު ހުސްކޮށްފައިވާއިރު އެތަން ތަރައްގީކުރުމުގެ މަސައްކަތް ދަނީ ކުރަމުންނެވެ. ދަތުރުވެރިންގެ މާރުކޭޓް އިތުރަށް ތަރައްގީކުރުމަށް ބަންދު ކުރިއިރު ގަވާއިދާ އެއްގޮތަށް ވިޔަފާރިކުރަމުންދާ ދިވެހިންނަށް ލޯކަލް މާރުކޭޓު ސަރަޙައްދުން ވަނީ ޖާގަ ދީފައެވެ. އެތަން ބަންދުުކުރިއިރު މާރުކޭޓުގައި 160 ގޮޅި ހުރެއެވެ.\nވިޔަފާރި ރާއްޖެ މާލޭ ސިޓީ ކައުންސިލް


Bartomeu ge ithubaaru neh kamuge vote ah hushalhanee\nބާޓޮމެއުގެ އިތުބާރު ނެތްކަމުގެ ވޯޓަށް ހުށަހަޅަނީ\nއެފްސީ ބާސެލޯނާގެ ރައީސް ޖޯސެފް މާރިއާ ބާޓޮމެއު އާއި އޭނާގެ ޑައިރެކްޓަރުންގެ ބޯޑުގެ އިތުރުބާރު ނެތް ކަމުގެ މައްސަލަ ހުށަހަޅަން ބާސާގެ މެންބަރުންގެ ގުރޫޕަކުން ތައްޔާރު ވެއްޖެ އެވެ.\n"ކޯ ބަލައުގްރާނާ" ގެ ނަމުގައި ހަރަކާތްތެރިވާ ސަޕޯޓަރުންގެ މިކްސް ގުރޫޕަކުން ހުށަހަޅާ އިތުބާރު ނެތް ކަމުގެ މައްސަލައައިގެ ސަބަބަކީ ކުލަބު މެނޭޖު ކުރުމުގައި ބަލައިގަންނަން އުނދަގޫ ކަންތައްތަކެއް ބާޓޮމެއު އާއި އާއި އޭނާގެ ޑައިރެކްޓަރުންގެ ބޯޑުން ކުރަމުން ދިއުމެވެ.\n"ކޯ ބަލައުގްރާނާ" ގެ ނަމުގައި ހަރަކާތްތެރިވާ މޫވްމެންޓަކީ ބާސާގެ އެކިއެކި ސަޕޯޓަރުންގެ ގުރޫޕުތަކުން މެންބަރުން ހިމެނޭ ހަރަކާތެކެވެ. އެ ހަރަކާތުން ޑިމާންޑް ކުރަނީ ބޭނުންވާ ބަދަލު ވަގުތުން ގެނައުމަށެވެ.\nއިތުބާރު ނެތް ކަމުގެ މައްސަލަ ރަސްމީކޮށް ހުށަހެޅުމަށް ފަހު 14 ދުވަހުގެ ތެރޭގައި ބާސާގެ މެންބަރުންގެ ތެރެއިން 15 ޕަސަންޓް މެންބަރުންގެ ސޮއި ހޯދަން ޖެހޭނެ އެވެ. އެއީ ގާތްގަނޑަކަށް 17000 މެންބަރުންނެވެ.\nކަނޑައެޅިފައިވާ މުއްދަތުގައި އެ އަދަދަށް ސޮއި ހޯދިއްޖެނަމަ، ހުރިހާ މެންބަރުންގެ މެދުގައި ފެންނަ ނުފެންނަ ވޯޓަކަށް ހުޅުވާލެވޭނެ އެވެ. ބާސާގެ 154،000 މެންބަރުންގެ ތެރެއިން ތިންބައި ކުޅަ ދެބައި މެންބަރުން، އިތުބާރު ނެތް ކަމަށް ވޯޓް ދީފިނަމަ ދެ ވަނަ މަރުހަލާއަކީ އާ އިންތިހާބެއް ބޭއްވުމެވެ.\nކޮންމެ ފަސް އަހަރަކުން އެއް އަހަރު ބާއްވާ ކުލަބުގެ އިންތިހާބު އަންނަ އަހަރަށް ވަނީ ތާވަލު ކޮށްފަ އެވެ. ކޯ ބަލައުގްރާނާގެ ފަރާތުން ވާހަކަ ދެއްކި އޮފިޝަލް ބުނީ، ކުލަބުގެ ޑިރެކްޓަރުންގެ ބޯޑު ބަދަލު ކުރުމަށް އެއީ އެންމެ ރީތި ގޮތް ނޫން ކަމަށްވެސް އެ މޫވްމެންޓުން ގަބޫލު ކުރާ ކަމަށެވެ.\n"ނަމަވެސް މިނޫން ގޮތެއް މިވަގުތު އަހަރެމެންނަކަށް ނެތް،" ކޯ ބަލައުގްރާނާގެ ފަރާތުން ވާހަކަ ދެއްކި ޖޯސެފް މާރިއޯ ކްރެމާޑޯސް ސްޕެއިންގެ ރޭޑިއޯ ސްޓޭޝަނެއް ކަމަށްވާ 'ކެޑަނާ ސޭރު' އަށް ދިން އިންޓަވިއުގައި ބުންޏެވެ. "ވޯޓާއިގެން ކުރިއަށް ދިއުން ނޫންގޮތެއް ނެތް، ކުލަބުގެ ހިންގާ ގޮތާމެދު އަހަރެމެންނަށް ބަލަން އުނދަގޫ އެހެންވެ އަހަރެމެން ބޭނުންވޭ ވީއެންމެ އަވަހަކަށް ބަދަލު ގެންނަން."\nބާސާގެ ކޯޗަކަށް ވާން ޕޮޗެޓިނޯ ރާގު ބަދަލުކޮށްފި\nއާތޫރޫ އާ ދެކޮޅަށް ފިޔަވަޅު އަޅަން ބާސާ ނިންމައިފި\nޕިޗީޗީ އެވޯޑާއި އެސިސްޓްގެ ރެކޯޑްވެސް މެސީއަށް


ފަސްވަނަ އީޔޫ-މޯލްޑިވްސް ޕޮލިސީ ޑައިލޮގް އަންނަ ހޯމަ ދުވަހު ބާއްވަނީ\nNovember 21, 2020 14:26:10\nހަތަރުވަނަ އޫޔޫ-މޯލްޑިވްސް ޕޮލިސީ ޑައިލޮގްގެ ތެރެއިން.\nދިވެހިރާއްޖެއާއި ޔޫރަޕިއަން ޔޫނިއަން (އޫޔޫ) ގުޅިގެން ބާއްވާ ފަސްވަނަ އޫޔޫ-މޯލްޑިވްސް ޕޮލިސީ ޑައިލޮގް 23 ނޮވެމްބަރުގައި ބޭއްވުމަށް ހަމަޖެހިއްޖެއެވެ.\nމިނިސްޓްރީ އޮފް ފޮރިން އެފެއާޒް އިން ހާމަކޮށްފައިވާ ގޮތުގައި މި ފަހަރުގެ ބައްދަލުވުން ކުރިއަށްދާނީ ވަރޗުއަލްކޮށެވެ. މި ބައްދަލުވުމުގައި، ކޮވިޑް-19ގެ ސަބަބުން ދިވެހިރާއްޖޭގެ އިގްތިސާދަށް ލިބިފައިވާ ގެއްލުންތަކުގެ މައްޗަށް އަލިއަޅުވާލާނެއެވެ. އަދި ކޮވިޑްގެ މި ހާލަތުން އަރައިގަނެ، މުސްތަގްބަލުގައި އިތުރަށް ރަނގަޅުކުރުމަށް ސަރުކާރުން ކުރާނެ ކަންތައްތައް އީޔޫއާ ދިވެހި ސަރުކާރުން ހިއްސާކުރާނެއެވެ.\nމީގެއިތުރުން، މަސްވެރިކަމުގެ ސިނާއަތް، ތިމާވެއްޓާއި މޫސުމަށް އަންނަ ބަދަލުތައް، ޓްރޭޑް އާއި އިންވެސްޓްމެންޓް، ފައިނޭންސް، ޑިމޮކްރަސީ، ގަވަނެންސް، އިންސާނީ ހައްގުތައް އަދި ސަލާމަތީ ދާއިރާއިން އެއްބާރުލުން އިތުރުކުރުމާއި ބެހޭ ގޮތުން މަޝްވަރާކުރާނެއެވެ. ފޮރިން މިނިސްޓްރީއިން ބުނެފައިވާ ގޮތުގައި، ޝެންގަން ވިސާ ފަސޭހައިން ދިވެހިންނަށް ލިބޭނެ ގޮތްތަކާއި ގުޅޭ ގޮތުންވެސް މަޝްވަރާކުރުމަށް ހަމަޖެހިފައިވެއެވެ.\nދިވެހިރާއްޖޭގެ ފަރާތުން ފަސްވަނަ އޫޔޫ-މޯލްޑިވްސް ޕޮލިސީ ޑައިލޮގްގައި ބައިވެރިވާ ވަފްދުގެ އިސްކޮށް ހުންނަވާނީ މިނިސްޓަރ އޮފް ފޮރިން އެފެއާޒް އަބްދުﷲ ޝާހިދުއެވެ. އެމަނިކުފާނުގެ އިތުރުން ކެބިނެޓް މިނިސްޓަރުންނާއި، ސަރުކާރުގެ އިސް އޮފިޝަލުން ބައިވެރިވުމަށް ހަމަޖެހިފައިވެއެވެ. ޔޫރަޕިއަން ޔޫނިއަންގެ ފަރާތުން ބައިވެރިވާ ވަފްދުގައި އެންމެ އިސްކޮށް ހުންނަވާނީ އީޔޫގެ ފަރާތުން ދިވެހިރާއްޖެއަށް ކަނޑައަޅުއްވާފައި ހުންނަވާ ސަފީރު ޑެނިސް ޗައިބީއެވެ.\nއޫޔޫ-މޯލްޑިވްސް ޕޮލިސީ ޑައިލޮގް އަކީ ކޮންމެ އަހަރަކުވެސް އެއް ފަހަރު ބާއްވާ ބައްދަލުވުމެކެވެ. މިއީ ދިވެހިރާއްޖެއާއި އީޔޫއާ ދެމެދު އޮންނަ ގުޅުން އިތުރަށް ހަރުދަނާކުރުމަށް ބާއްވާ ބައްދަލުވުމެކެވެ. އީޔޫ އާއި ރާއްޖެ ގުޅިގެން މަސައްކަތް ކުރެވޭނެ ދާއިރާތައް ބަލައި އެ ދާއިރާތަކުން މަސައްކަތް ކުރުމަށްޓަކައި ސީނިއާ އޮފިޝަލުންގެ މީޓިންގ ތަކެއްވެސް ކޮންމެ އަހަރަކު ބޭއްވުމަށް ވަނީ ހަމަޖެހިފައެވެ. މީގެ ފުރަތަމަ ބައްދަލުވުން ބޭއްވުނީ މި އަހަރު ފެބްރުއަރީ މަހުގެ ތެރޭގައި ދިވެހިރާއްޖޭގައެވެ.\nއީޔޫ ކެބިނެޓް އަބްދުﷲ ޝާހިދު މިނިސްޓްރީ އޮފް ފޮރިން އެފެއަރޒް\nNovember 23, 2020 20:05:49\nއޯ.އައި.ސީގެ ޚާރިޖީ ވަޒީރުންގެ ބައްދަލުވުމުގައި ބައިވެރިވެވަޑައިގަތުމަށް މިނިސްޓަރ ޝާހިދު ފުރާވަޑައިގެންފި\nSeptember 14, 2020 14:12:33\nއިންޑިއާ ސަރުކާރުގެ އެހީގައި މ.ކޮޅުފުށީގައި މަގުބައްތި ޖަހައިފި\nNovember 07, 2020 11:41:38\nކަނޑުމަހުގެ ބާވަތްތައް ލަންކާއަށް އެތެރެކުރުން މަނާކުރިކަމުގެ މައުލޫމާތެއް ނެތް: ފޮރިން މިނިސްޓްރީ


Thala Meehun Siyaasee Dhaairaa Gai Kaamiyaabu Vaane - Vaguthu\nތަލަ މީހުން ސިޔާސީ ދާއިރާގައި ކާމިޔާބު ވާނެ\nތަލަ މީހުންނާ ބެހޭ ގޮތުން ދުނިޔޭގެ އެތައް ތަނެއްގައި، އެތައް ދިރާސާތަކެއް ކުރަމުންދެއެވެ. ހާއްސަކޮށް ތަލަ ވިޔަ ނުދޭން ކުރާ މަސައްކަތް މަޑު ޖައްސާލާ، މިހާރު ހޯދާ ހޯދުންތަކުން ދައްކަނީ ތަލަ މީހުނަށް އޮންނަ ކާމިޔާބު މުސްތަގުބަލުގެ ވާހަކައެވެ.\nދާދިފަހުން ހެދި ދިރާސާތަކުން ތަލަ ފިރިހެނުން އަންހެނުންނަށްވެސް މާ ކަމުދެއެވެ. ހިތް ކިޔާލަތްވެސް ބޮޑުވެއެވެ. ހާއްސަ ތަލަ މީހުންނަކީ މިހާރު ސްޓައިލަކަށް ވެއްޖެއެވެ.\nދާދި ފަހުން ޑރ. މުސްކަރެއްލާ ކުރި ދިރާސާއަކުން ދައްކާ ގޮތުން ތަލަ މީހުންނަކީ މިހާރު، މި ޒަމާނުގައި އެންމެ ކާމިޔާބު މީހުންނެވެ. އެއީ ވަކި ދާއިރާއަކުން އެކަންޏެއް ނޫނެވެ. ގިނަ ދާއިރާތަކުންނެވެ. ހާއްސަކޮށް ހަރުކަށިކަން، މެޗުއާރިޓީ ބޭނުންވާ ދާއިރާތަކަށް ތަލަވުން މާ ރަނގަޅެވެ.\nމުސްކަރެއްލާގެ ދިރާސާ ދައްކާ ގޮތުން ތަލަ މީހުން ފެނުމުން އެހެން މީހުން ޖެހިލުންވާފަދަ ގޮތެއްވެއެވެ. އެއީ މީހުންނަށް ސައިކޮލޮޖިކަލީ ކުރާ އަސަރެކެވެ. ސަބަބަކީ ތަލަ މީހުންނަކީ ތަޖުރިބާ ބޮޑު ބައެއްކަން އަބަދުވެސް މީހުންނަށް ހީވުން ކަމަށް އެ ދިރާސާގައިވެއެވެ.\nސިޔާސީ ކަންތައްތަކަކީ މިހާގެ ޝަހުސިއްޔަތު ވަރަށް ބޮޑަށް ފެންނަން ޖެހޭ ކަމަށްވާ އިރު، ތަލަވުމުން މީހާގެ ތަޖިރިބާ ބޮޑު ކަމަށް ދައްކައިދޭނެ ކަމަށް ދިރާސާގައިވެއެވެ. އަދި ތަލަވުމުން މީހާގެ ވަރުގަދަކަން ވަރަށް ބޮޑަށް ދައްކުވައިދޭ އިރު، އެމީހާގެ ޑޮމިނެންސްވެސް ތަލަވުމުން ދައްކުވައިދޭނެ ކަމަށް ދިރާސާއިން ބުނެއެވެ.\nފެބުރުއަރީ 23, 2019 13:42\nފެބުރުއަރީ 23, 2019 14:15\nއެހެންވީމާތާ އަންނި އެހާ ކާމިޔާބީ.\nފެބުރުއަރީ 23, 2019 15:17\nސިޔާސީދާއިރާގައި އަންހެނުން އެހައި މަދީ މިހެވްދޯ! އަންހެނުން ތަލަނުވާތީ! ސިޔާސީ ދާއިރާގައި އަންހެނުން މަދުވެގެން އުޅޭ މީހުންނަށް މި ލިޔުން ދައްކާފައި ބުނެބަލަ އެންމެ ފުތަރަމަ ތަލަވާން ދަސްކުރާށޭ\nފެބުރުއަރީ 23, 2019 15:35\nމަވެސް މި ތަލަ ކޮށްލަނީ އަވަހަށް


MDP Ge Ehvunthakaa Hilaafah, Idhikolhu Ehvun Thah Sulhaveri Vaane - Progressive Coalition - Vaguthu\nއެމްޑީޕީގެ އެއްވުންތަކާ ޚިލާފަށް އިދިކޮޅު އެއްވުންތައް ސުލްޙަވެރިވާނެ - ޕްރޮގްރެސިވް ކޯލިޝަން\nވެރިކަންކުރާ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) އިން ކުރިޔަށްގެންދާ އެއްވުންތަކާއި ޚިލާފަށް އިދިކޮޅު ޕްރޮގްރެސިވް ކޯލިޝަންގެ އެއްވުންތައް ސުލްޙަވެރިވާނެ ކަމަށް އެ ކޮންގްރެސް އިން ބުނެފިއެވެ.\nމިރޭ އިދިކޮޅު ފަރާތްތަކުން "ބަޑި ބުރާސްފަތި" ގެ ނަމުގައި ބޭއްވި ސުލްޙަވެރި އެއްވުން ނިންމާލުމަށްފަހު، ޕްރޮގްރެސިވް ކޮންގްރެސް ކޯލިޝަނުން ބޭއްވި ނޫސްކޮންފަރެންސެއް ގައި އެ ޕާޓީން ބުނެފައި ވަނީ، އިދިކޮޅު ފަރާތްތަކުން މިރޭ ޕީޕީއެމް އޮފީސް ކުރިމަތީގައި ބޭއްވި އެއްވުމަކީ ސުލްޙަވެރި އެއްވުމެއް ކަމަށެވެ. އަދި އެ އެއްވުމަކީ ނޮވެމްބަރު3ވަނަ ދުވަހު ރާއްޖެއަށް ގެންނަން އުޅުނު ބަޤާވާތް ނާކާމިޔާބުވިޔާ 31 އަހަރު ފުރުން ފާހަގަ ކުރުމުގެ ގޮތުން ބޭއްވި އެއްވުމެއް ކަމަށް އެ ޕާޓީން ބުނެފައި ވެއެވެ.\nމިރޭގެ ނޫސް ކޮންފަރެންސުގައި ޕްރޮގްރެސިވް ކޯލިޝަނުން ބުނެފައިވަނީ، އެ ޕާޓީން ކުރިޔަށްގެންދާ މިފަދަ އެއްވުންތަކަކީ އާންމުންނަށް ދަތިނުވާނެ ފަދަ ގޮތަކަށް ރާވައި ސުލްޙަވެރިކަމާއެކު ކުރިޔަށްގެންދާ އެއްވުންތަކަށް ވާއިރު، އެ އެއްވުންތަކަށް ސަރުކާރުން ހުރަސް އަޅަމުން ދަނީ ޤާނޫނާއި ޚިލާފަށް ކަމަށެވެ. އަދި އެކަން ކުރުމަށް ދައުލަތުގެ އިދާރާތައް މެދުވެރި ކުރުވަނީ 1988 ވަނަ އަހަރުގެ ނޮވެމްބަރު މަހުގެ އުދުވާނުން ރާއްޖެ ސަލާމަތްވުމުން ހިތް ނުތަނަވަސްވެފައި ތިބި ބައެއް ކަމަށް ވެސް އިދިކޮޅު ކޮންގްރެސް އިން ބުނެފައި ވެއެވެ.\n3 ނޮވެމްބަރުގެ ހަމަލާ ރޭވުމުގެ ފަހަތުގައި ކުރީގެ ރައީސް އަދި ފަސްޓްލޭޑީގެ އާއިލީ ބޭފުޅުންތަކެއް ތިބިކަން ފާހަގަކޮށް ޕްރޮގްރެސިވް ކޯލިޝަނުން މިރޭ ބުނެފައިވަނީ، އެ ދުވަހުގެ ނަސްރު ފާހަގަކުރުމަށް މިއަދުގެ ސަރުކާރުން ބޭނުން ނުވަނީ އެހެން ވެގެން ކަމަށެވެ.\nދިވެހިންގެ ބަޔަކާއި ގުޅިގެން ލަންކާގެ ތަމަޅަ ޓައިގަރުންގެ ގްރޫޕަކުން ރާއްޖެއަށް އަރައި 19 ދިވެހިން ޝަހީދުކޮށްލި އުދުވާނީ ހަމަލާއިން ރާއްޖެ ސަލާމަތްވުމަކީ ދިވެހިން އަބަދުވެސް ފަޚުރުވެރިކަމާއެކު ފާހަގަކުރާނެ ދުވަހެއް ކަމަށާއި، ނަމަވެސް ކުރީގެ ރައީސް މުޙައްމަދު ނަޝީދުގެ ވެރިކަމުގައި 2008 ވަނަ އަހަރުން ފެށިގެން 2012 ވަނަ އަހަރާއި ދެމެދު މި ދުވަސް، ނަސްރުގެ ދުވަހެއްގެ ގޮތުގައި ބަލައިގެންފައި ނުވާކަމަށް އިދިކޮޅު ކޯލިޝަނުން ފާހަގަކޮށްފައި ވެއެވެ.\n"ބަޑި ބުރާސްފަތި"ގެ ނަމުގައި3ނޮވެމްބަރު ފާހަގަ ކުރުމަށް އިދިކޮޅު ފަރާތްތަކުން ޕީޕީއެމް އޮފީސް ކުރިމަތީގައި ކުރިޔަށް ގެންދިޔަ އެއްވުން ރޫޅާލުމުގެ ތެރެއިން ފުލުހުންގެ ބެލުމުގެ ދަށަށް މިރޭ 12 މީހަކުވެސް ގެންގޮސްފައި ވެއެވެ. ނަމަވެސް މިހާރު އެ އެންމެން ވަނީ ދޫކޮށްލާފައެވެ.\nމި އެއްވުމުގެ ބައިވެރިންތަކެއް ހައްޔަރުކޮށްފައި ވަނީ، އެއްވުން ރޫޅާލަން ފުލުހުން އުޅުމުން މަސްލަހަތު ގޯސްވެ ހަމަނުޖެހުން ހިނގާފައި ވަނިކޮށެވެ. ފުލުހުން ވަނީ އެއްވުމުގެ ކުރިންވެސް، އެ އެއްވުން ރޫޅާލާނެ ކަމުގެ އިންޒާރު ދީފައެވެ. ފުލުހުން މި އެއްވުން ރޫޅާލަން މަސައްކަތްކޮށްފައި ވަނީ، މިރޭ 8:30 ހާއިރު އެއްވުން ފެށުމާއެކު އެ ސަރަޙައްދަކީ އެއްވުން މަނާ ސަރަޙައްދެއްކަން އިއުލާނު ކުރުމަށްފަހުއެވެ.\n3 ނޮވެމްބަރު ފާހަގަ ކުރަން ބާއްވާ އެއްވުމަކަށް ފުލުހުން ހުރަސް އެޅިއިރު މިއީ ރާއްޖޭގެ ތާރީޙުގައިވެސް3ނޮވެމްބަރު ފާހަގަ ކުރުމަށް ފުލުހުން ހުރަސް އެޅި ފުރަތަމަ ފަހަރެވެ.\nނޮވެމްބަރު 3, 2019 00:37\nއަދި ހަމީދު އެމީހުން ލައްވަްި އެހެން ޖަރީމަތައްވެސް ހިންގާނެ މިގައުމު ފަނާ ވުމުގެ ކުރިން ވިސްނާ\nނޮވެމްބަރު 3, 2019 04:50\nނޮވެމްބަރު3ހާދަ ވައިކޮންމިދަނީ.... ހެހެހެ އަސްލު ބާޢީން މިފެނަނަނީ.


Geybisee thakah libey aamdhanee ithurukurumakee Raees Solih ge thasahvuru: Minister Shahid - One Online\nގޭބިސީތަކަށް ލިބޭ އާމްދަނީ އިތުރުކުރުމަކީ ރައީސް ސޯލިހުގެ ތަސައްވުރު: މިނިސްޓަރު ޝާހިދު\nބިސީތަކަށް ލިބޭ އާމްދަނީ އިތުރުކުރުމަކީ ރައީސް އިބްރާހިމް މުހައްމަދު ސޯލިހު ތަސައްވުރު ކަމަށް ފޮރިން މިނިސްޓަރު އަދި އދ.ގެ އާންމު މަޖިލީހުގެ ރައީސް އަބްދުﷲ ޝާހިދު ވިދާޅުވެއްޖެއެވެ.\nއިންޑިއާ ސަރުކާރުން ރާއްޖެއަށް 36 މިލިއަން ރުފިޔާގެ ހިލޭ އެހީ ދިނުމުގެ އެއްބަސްވުމުގައި ސޮއިކުރުމަށް އިއްޔެ ބޭއްވި ރަސްމިއްޔާތުގައި ވާޗުއަލްކޮށް ބައިވެރިވެ ވަޑައިގެން ވާހަކަދައްކަވަމުން މިނިސްޓަރު ޝާހިދު ވިދާޅުވީ، އިންޑިއާ ސަރުކާރުން މި ދިން އެހީގެ ސަބަބުން އަތޮޅުތެރޭގެ ރަށްރަށް ތަަރައްގީކުރަން ރައީސް ސޯލިހު ގެންގުޅުއްވާ ތަސައްވުރާއި އަދި އަތޮޅުތައް ތަރައްގީކުރުމުގެ އިތުރުން ގޭބިސީތަކުގެ ނުވަތަ އާއިލާތަކުގެ އާމްދަނީ އިތުރުކުރުމުގެ ތައްސަވުރުވެސް ހާމަވެގެންދާ ކަމަށެވެ.\n"ހާއްސަކޮށް އަންހެނުންނާއި ޒުވާނުން ބާރުވެރިކުރުވުމަށް ވަޒީފާތައް އިތުރުކުރުމާއި އިގުތިސޯދީ ހިންގުންތަކަށް ފުރުސަތު ދިނުމާއި ލިބޭ ގެއްލުންތަކުން އަރައިގަތުމަށް ހިތްވަރުދިނުމާއި މި ހުރިހާ ކަމެއްގެ ޒަރިއްޔާއިން ގޭބިސީތަކަށް ލިބޭ އާމްދަނީ އިތުރުކުރުމަކީ އެމަނިކުފާނުގެ (ރައީސް ސޯލިހުގެ) ތަސައްވުރު," މިނިސްޓަރު ޝާހިދު ވިދާޅުވިއެވެ.\nއިންޑިއާ ސަރުކާރުން ދިން ހިލޭ އެހީގައި ރާއްޖޭގައި އަށް މަޝްރޫއެއް ހިންގަން ނިންމާފައިވާކަން ފާހަގަކުރައްވައި މިނިސްޓަރު ޝާހިދު ވިދާޅުވީ، އެ މަޝްރޫއުތަކުގެ ސަބަބުން ރަށްރަށާއި އަތޮޅު ކައުންސިލުތަކުގެ މަސައްކަތްތަކަށް ބޮޑު ލުޔެއް ލިބިދިގެންދާނެ ކަމަށެވެ. އަދި އެ އަށް މަޝްރޫއުގެ އިތުރުން މަސްވެރިކަމާއި ފަތުރުވެރިކަންވެސް އަތޮޅުތަކުގައި ކުރިއަރުވަން 12 މަޝްރޫއެއް މިހާރުވެސް ހިންގަމުންދާ ކަމަށް ވިދާޅުވިއެވެ.\nމިނިސްޓަރު އިތުރަށް ވިދާޅުވީ، އިޖުތިމާއީ ފެންވަރުގައި މީހުން ބާރުވެރި ކުރުމަކީ ރާއްޖެއާއި އިންޑިއާއިން ގެންގުޅޭ ވިސްނުމެއް ކަމަށާއި އެގޮތުން އިންޑިއާގެ ހިލޭ އެހީގައި ހިންގާ މަޝްރޫއުތަކަކީ މުޖުތަމައެއް އިޖުމާއީ ފެންވަރުގައި ބިނާކޮށް ބާރުވެރިކުރުމުގެ އަޒުމުގައި ފެށި މަޝްރޫއުތަކެއް ކަމަށެވެ.\nއިންޑިއާ އިން ދިން ހިލޭ އެހީގައި ހިންގަން ނިންމާފައިވާ މަޝްރޫއުތައް:\nގުޅޭ ޓެގު އިންޑިއާ އަބްދުﷲ ޝާހިދު


Vihan Kulhudhuhfuttah dhanikoh kandumahchah vihaifi\nހަނިމާދޫ ސިއްހީ މަރުކަޒު: ހަނިމާދޫ އިން ކުޅުދުއްފުށްޓަށް ވިހަން ފޮނުވި މީހަކު މިއަދު ވަނީ ކަނޑުމައްޗަށް ވިހާފައި\nއަވަސް އަށް މައުލޫމާތު ދެއްވަމުން ހަނިމާދޫ ސިއްހީ މަރުކަޒު ހިންގުމާ ހަވާލުވެވަޑައިގެން ހުންނެވި އެ މަރުކަޒުގެ ސީނިއާ ހެލްތު އޮފިސަރު ޒުބައިދާ އިބްރާހީމް ވިދާޅުވީ އެ މީހާ ސިއްހީ މަރުކަޒަށް ގެންދިޔައީ ބަނޑުގައި ރިއްސާތީ މިއަދު ހެނދުނު 5:20 ހާއިރު ކަމަށެވެ.\nއޭނާ އިތުރަށް ވިދާޅުވީ އެމީހާ އަށް ލިބިފައި ވަނީ ފިރިހެން ކުއްޖެއް ކަމަށާއި ދެމައިންގެ ހާލު ވެސް ރަނގަޅު ކަމަށެވެ. މިއީ އުމުރުން 43 އަހަރުގެ އެ މީހާގެ ހަވަނަ ކުއްޖާ އެވެ.\nކުޅުދުއްފުށި މިނިސްޓްރީ އޮފް ހެލްތު ހަނިމާދޫ + ކުޅުދުއްފުށި ސިޓީ\nކުޅުދުއްފުށީ ހޮސްޕިޓަލުގެ މަރާމާތުގެ ބޮޑުބައި ނިންމައިފި\nއުތުރު ސިޓީ މޮނިޓަރިން އަށް


މިއަތޮޅު ސްޓޭޓް ހައުސްގައި ބާވެފައިހުރި ބައެއް ތަކެތި ނީލަމުގައި ވިއްކާލުން\nފ. އަތޮޅު ސްޓޭޓު ހައުސްގައިހުރި ބޭނުން ނުކުރެވޭ އަދި ބާވެ ހަލާކުވެފައިވާ ތަކެތި ނީލަމުގައި ވިއްކާލުމަށް ބޭނުންވެއެވެ. ނީލަމުގައި ވިއްކާ ތަކެތީގެ މަޢުލޫމާތު މި އިޢުލާނާ އެކުގައިވާ ލިސްޓުގައި ހިމަނާފައިވާނެއެވެ. އެލިސްޓުގައިވާ ތަކެތި ބައިކޮށް އެއިން ކޮންމެ ބަޔަކަށް ތަރުތީބު ނަންބަރެއްދީ ނީލަންފެށޭ އަގާއި، ނީލަމަށް އިތުރުކުރެވޭ އަގުތަށް ބަޔާންކޮށް ތަކެތީގެ ހާލަތުވެސް ބަޔާންކޮށްފައިވާނެއެވެ. ނީލަން ކިޔުމުގެ ކަންތައް ކުރިޔަށްދާނީ ލިސްޓުގައިތަކެތި ބައިކުރެވިފައިވާ ގޮތަށް އަދި އެތަކެތީގެ ނީލަންފެށޭ އަގާއި، ނީލަމަށް އިތުރުކުރެވޭ އަގުތަށް ކަނޑައަޅާފައިވާ ގޮތަށެވެ. ނީލަން ކިއުން އޮންނާނީ 15 ޑިސެންބަރު 2019 ވާ އާދީއްތަ ދުވަހުގެ ހަވީރު 4:15 ގައި ފ. އަތޮޅު ސްޓޭޓު ހައުސް ގޯތީގައެވެ.\nވީމާ، މި ނީލަމުގައި ބައިވެރިވާ ފަރާތްތަކުން ނީލަމުގައި ބައިވެރިވުމަށް ފ. އަތޮޅު ސްޓޭޓު ހައުސް ގޯއްޗަށް ދުރުވެދެއްވުން އެދެމެވެ. ނީލަން ކުރިޔަށް ގެންދެވޭނީ މަދުވެގެން 03 މީހުން ތިބެގެންނެވެ.\nނީލަމުގައި ބައިވެރިވާ ފަރާތްތަކުން ނީލަމުން ތަކެތި ނެންގެވުމަށްފަހު ރަސްމީ 03 ދުވަހުގެ ތެރޭގައި މިއިދާރާއަށް ފައިސާ ދައްކަވައި ނިންމަވަންވާނެއެވެ. ތަކެތި ދޫކުރެވޭނީ ފައިސާ ދެއްކުމުންނެވެ. ވަގުތުން ފައިސާ ދައްކަން ބޭނުންވާ ފަރާތްތަކަށް އެފުރުޞަތުވެސް އޮންނާނެ ވާހަކަ ދެންނެވީމެވެ. ފައިސާ ނުދައްކަވައި ހުންނަ ތަކެތި 02 ވަނަ ފަހަރު ނީލަމަށް އިޢުލާން ކުރާއިރު ނީލަމަށް ހުށަހެޅޭނެ ވާހަކަވެސް ދެންނެވީމެވެ.


SunOnline: Prosthetic faige eheegai hingai,5aharuge Tony hospital akah dheyn faisaa ekkoffi\nޕްރޮސްތެޓިކް ފައިގެ އެހީގައި ހިނގައި،5އަހަރުގެ ޓޯނީ ހޮސްޕިޓަލަކަށް ދޭން މިލިއަން ޑޮލަރު އެއްކޮށްފި\nރުގިއްޔާ މުހައްމަދު މޫސާ 06 Jul 2020, 13:57\nޓޯނީ ހަޖެލް ވަނީ ޕްރޮސްތެޓިކް ދެ ފަޔާއި، އަސާ ދަނޑީގެ އެހީގައި ހިނގައިގެން، އޭނާއަށް ފަރުވާ ދިން ހޮސްޕިޓަލަށް ހަދިޔާ ކުރުމަށް އެއް މިލިއަން ޑޮލަރު އެއްކޮށްފައި -- ފޮޓޯ: ޕީއޭ\nއިނގިރޭސިވިލާތުގެ ފަސް އަހަރުގެ ކުއްޖެއް ކަމަށްވާ ޓޯނީ ހަޖެލް، އެގައުމުގެ ހޮސްޕިޓަލަކަށް އެހީވުމުގެ ގޮތުން އޭނާގެ ޕްރޮސްތެޓިކް ދެ ފަޔާއި އަސާ ދަނޑީގެ އެހީގައި ހަ މޭލަށް ހިނގައިގެން 1.2 މިލިއަން ޑޮލަރު އެއްކޮށްފި އެވެ.\nޓޯނީއަކީ އޭނާގެ މަންމަ އާއި ބައްޕަގެ ފަރާތުން ތުއްތު އިރު ފުރާނައަށް ނުރައްކާވާ ވަރުގެ އަނިޔާތަކެއް ލިބުނު ކުއްޖެކެވެ. އެ އަނިޔާގެ ސަބަބުން ޓޯނީގެ ދެ ފައި ބުރިކޮށްލަން ޖެހުނެވެ.\nޓޯނީ މިހާރު އެޑޮޓްޕްޓް ކޮށްފައިވާ ޕޯލާ ހަޖެލް އާއި އޭނާގެ ފިރިމީހާ ބުނި ގޮތުގައި އެމީހުންނާ ޓޯނީއާ ފުރަތަމަ ދިމާވީ އެކުއްޖާގެ އުމުރުން ހަތަރު މަހުގަ އެވެ. އޭރު ޓޯނީއަށް ދިޔައީ އެވެލީނާ ލަންޑަން ޗިލްޑްރެންސް ހޮސްޕިޓަލުގައި ފަރުވާ ދެމުންނެވެ. އަދި އެއަށް ފަހު އެ ދެމަފިރިން ޓޯނީ އެޑޮޕްޓް ކުރީ އެވެ.\nޕޯލާ ބުނި ގޮތުގައި ޓޯނީއަށް ޕްރޮސްތެޓިކް ފައި ލިބުނީ މިދިޔަ ފެބްރުއަރީ މަހުގަ އެވެ. އަދި ޓޯނީއަށް ފަރުވާ ދިން ހޮސްޕިޓަލަށް ހަދިޔާ ކުރާނެ ފައިސާ އެއްކުރުމުގެ ގޮތުން ހިނގުމުގެ ޗެލެންޖެއް ފަށަން އޭނާ ނިންމީ، އިނގިރޭސި އަސްކަރިއްޔާގައި ހިދުމަތް ކުރި 99 އަހަރުގެ ކެޕްޓަން ޓިމް މޯ ފުރިހަމަ ކުރި ޗެލެންޖާ ގުޅިގެންނެވެ.\nމިދިޔަ އޭޕްރިލް މަހު މޯ ވަނީ އޭނާގެ ގޭގައި އޮންނަ ބަގީޗާގެ 25 މީޓަރުގެ ސަރަހައްދެއްގައި 100 ބުރު ޖަހާފަ އެވެ. އަދި އޭނާގެ ފުރަތަމަ އަމާޒަކަށްވީ 1،248 ޑޮލަރު އެއްކުރުން ކަމަށްވީ ނަމަވެސް އެ ޗެލެންޖު ނިމުނު އިރު 657،000 އަށް ވުރެ ގިނަ މީހުން ވަނީ 41 މިލިއަން ޑޮލަރު ހަދިޔާކޮށްފަ އެވެ.\nޓޯނީގެ އަމާޒަކަށްވީ މިދިޔަ މަސް ތެރޭ 6.2 މޭލަށް (100 ކިލޯ މީޓަރަށް) ހިނގާ، އޭނާގެ ފަންޑްރެއިޒާއަށް 500 ޕައުންޑް އެއްކުރުމެވެ. ނަމަވެސް މިދިޔަ ޖޫން މަހު އެކި ދުވަސް މަތިން ހިނގައިގެން ޓޯނީގެ ޗެލެންޖު ނިންމާލި އިރު، އޭނާގެ ފަންޑްރެއިޒާއަށް ހަދިޔާކޮށްފައިވާ ފައިސާގެ އަދަދު ވަނީ އެއް މިލިއަން ޕައުންޑަށް (1.2 މިލިއަން ޑޮލަރު) އަރާފަ އެވެ.\nޕޯލާ ބުނި ގޮތުގައި އެ ޗެލެންޖް ފެށުމުގެ ކުރިން ޓޯނީއަށް ޕްރޮސްތެޓިކް ފައިގެ އެހީގައި ހިނގާލެވެނީ ވަރަށް ކުޑަކޮށެވެ. ނަމަވެސް މިހާރު އޭނާ ވަނީ ހިނގަން ވަރަށް ފަރިތަވެފަ އެވެ. އަދި ޓޯނީވެސް ވަނީ އެއީ "ވަރަށް މަޖާ" ޗެލެންޖެއް ކަމަށާއި އެންމެ ފުރަތަމަ ހިނގަން އުނދަގޫވި ނަމަވެސް، ގިނައިން ހިނގި ވަރަކަށް ފަސޭހަވި ކަމަށް ބުނެފަ އެވެ.\nއެވެލީނާ ލަންޑަން ޗިލްޑްރެންސް ހޮސްޕިޓަލުގެ އެސޯސިއޭޓް ޑިރެކްޓާ އޮފް ފަންޑްރެއިޒިން، ކެރޮލިން ގޯމްލީ ވިދާޅުވި ގޮތުގައި ޕޯލާ ދިޔައީ ޓޯނީގެ ސިއްހީ ހާލަތާ ބެހޭ ގޮތުން ހޮސްޕިޓަލަށް އަންގަމުންނެވެ. އަދި ޓޯނީއާ މެދު ހޮސްޕިޓަލުގެ އެންމެންވެސް ވަރަށް ފަހުރުވެރިވާ ކަމަށާއި އެކުއްޖާގެ ހިތްވަރާއި ދީލަތިކަމުގެ ސަބަބުން ހޮސްޕިޓަލަށް ވަރަށް ބޮޑު އެހީއެއް ލިބިގެންދާނެ ކަމަށް އޭނާ ވިދާޅުވި އެވެ.\nއިނގިރޭސިވިލާތުގެ ލިޔުންތެރިޔާ ޖޯސެފީން މަރުވެއްޖެ\nޔޫކޭ ޓެރިޓަރީތަކުގެ ކުންފުނިތަކާ ބެހޭ ތަފްސީލު އާއްމުކުރަނީ\nޔޫކޭގައި ފިހާރަތަކަށް ވަންނަ އިރު މާސްކް ނާޅާނަމަ ޖޫރިމަނާ


ކުޑަކުދިންނަށް އަނިޔާކުރުން / ކުޑަކުދިންގެ ހައްގުތައް\nއަމާޒަކީ ކުޑަކުދިންނަށް އުފާވެރިކަން ހޯދުން: ރައީސް\nކޮވިޑް-19 އާ ދެކޮޅަށް މަސައްކަތްކުރާއިރު، މި ބަލިން ކުޑަކުދިން ރައްކާތެރިކޮށްދިނުމާ އެކު އެ ކުދިންނަށް އުފާވެރި މުސްތަގުބަލެއް ހޯދައިދިނުމަށް ވެސް މަސައްކަތްކުރައްވާނެ ކަމުގެ ޔަގީންކަން ރައީސް އިބްރާހިމް މުހައްމަދު ސޯލިހް ދެއްވައިފި އެވެ.\nއާފިޔާގެ ފަހުބަސް: ކުއްޖަކު ނުމަރަން، އެއީ ހުސް ދޮގު\nވ. ރަކީދޫގައި މަރާލި މުހައްމަދު އިބްތިހާލަށް އަނިޔާ ނުކުރާ ކަމަށާއި އެ ކުއްޖާ މަރާލާފައި ނުވާނެ ކަމަށް އެ މައްސަލާގެ ދައުވާ ލިބޭ އޭނާގެ މަންމަ އާފިޔާ މުހައްމަދު ކްރިމިނަލް ކޯޓުގައި މިއަދު ބުނެފި އެވެ.\nދެ އަހަރުނުވާ ކުއްޖާގެ މައްސަލާގައި ބައްޕަ ދޫކޮށްލައިފި\nގއ. ކަނޑުހުޅުދޫގައި ދެ އަހަރު ނުވާ ކުއްޖަކަށް އެ ކުއްޖާގެ ކާފަ އާއި މުނިކާފަ ޖިންސީ ގޯނާކުރި މައްސަލައިގައި އިހުމާލުގެ ތުހުމަތު ކުރެވޭ އެ ކުއްޖާގެ ބައްޕަ ބަންދުން ދޫކޮށްލައިފި އެވެ.\nކުޑަކުއްޖާ އަށް ރައްކާތެރިކަމުގެ އަމުރު ނެރެދީފި\nޅިޔަނެއްގެ ފަރާތުން ޖިންސީ ގޯނާ ލިބޭ ކަމުގެ ތުހުމަތު ކުރެވޭ ކުޑަކުއްޖާ އަށް ރައްކާތެރިކަމުގެ އަމުރު އިއްޔެ ނެރެދީފި އެވެ.\n"ޖިންސީ އަނިޔާގެ ހެކި ނުލިބެނީ ފުލުހުން އަޅާނުލާތީ"\nކުޑަކުދިންނަށް ކުރާ ޖިންސީ ގޯނާގެ މައްސަލަތަކުގައި ތުހުމަތުކުރެވޭ މީހުންނާ ދެކޮޅަށް އެކަށީގެންވާ ހެކި ނުހޯދެނީ އެފަދަ މައްސަލަތައް ފުލުހުން ސީރިއަސްކޮށް ނުނަގާތީ ކަމަށް ރައްޔިތުންގެ މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ މިއަދު ތުހުމަތު ކުރައްވައިފި އެވެ.\nއިބްތިހާލްގެ މަރުގެ މައްސަލާގެ ހުކުމް މި މަހު އިއްވަނީ\nވ. ރަކީދޫގައި، އުމުރުން ތިން އަހަރުގެ މުހައްމަދު އިބްތިހާލަށް އަނިޔާކޮށް މަރާލި މައްސަލާގައި އޭނާގެ މަންމަ އާފިޔާ މުހައްމަދުގެ މައްޗަށް ކުރާ ދައުވާގެ އެންމެ ފަހު އަޑުއެހުން އަންނަ ހަފުތާގައި ބާއްވަން ނިންމައި، އެ މައްސަލައިގެ ހުކުމް މިމަހު އިއްވަން ކްރިމިނަލް ކޯޓުން ހަމަޖައްސައިފި އެވެ.\nFebruary 05, 2020 23\nމިއީ ހަމައެކަނި ޝިދާތާގެ އިހުމާލެއް ނޫން: އިދިކޮޅު\nނުކުޅެދުންތެރިކަން ހުންނަ ކުދިންނަށް އެހީވާ ކަމަށް މަޝްހޫރު އަހުމަދު ހިޝާންގެ މައްޗަށް ޖިންސީ ގޯނާގެ ސީރިއަސް ތުހުމަތުތަކެއް ކުރާކަން އެނގޭއިރު ވެސް އޭނާ އަށް އޮނަރަރީ ޑިސެބިލިޓީ...\nFebruary 05, 2020 82\nމިނިސްޓަރު ޝިދާތާ އިސްތިއުފާ ދީ: އެމްޑީޕީގެ މެމްބަރުން\nނުކުޅެދުންތެރިކަން ހުންނަ ކުދިންނަށް އެހީވާ މީހެއްގެ ގޮތުގައި މަޝްހޫރު ވެފައިވާ އަހުމަދު ހިޝާނަށް ކުރެވޭ ޖިންސީ ތުހުމަތުތައް އެނގި ތިބެ، އުމުރުން 19 އަހަރުގެ ޒުވާނެއްގެ...\nތުހުމަތު ވެސް، ހައްޔަރު ނުކުރާ ސަބަބު ވެސް ސީރިއަސް!\nކުޑަކުދިންނަށް ޖިންސީ ގޯނާކުރުމުގެ މައްސަލަތައް މި ދުވަސްވަރު ފެންމަތި ވަނީ ފުލުފުލުންނެވެ. ތުއްތު ކުދިން ވެސް ޖިންސީ ޝިކާރައަކަށް ވުމުގެ މައްސަލަތައް ހުރި އިރު އެފަދަ މީހުންނާ...\nކޭސް ވޯކަރުންނަށް ނުކަތާވަރަށް މައްސަލަ!\nމުޅި ރާއްޖޭގެ ހާލަތު ބިރުވެރި އެވެ؛ ކޮންމެ ދުވަހަކު، އެކި ސަރަހައްދުތަކުން ރިޕޯޓްކުރަނީ ކުޑަކުދިންނަށް ޖިންސީ ގޯނާކުރުމުގެ އެންމެ މައްސަލައެއް، ދެ މައްސަލައެއް ނޫނެވެ. ޖެންޑާ...\nކައިވެނީގެ ނަމުގައި ރޭޕްކުރި ކުދިންތަކެއް ހިމާޔަތުގައި\nދީނުގެ ނަމުގައި ހައްދުފަހަނާޅާފައިވާ ފިކުރުގެ ތެރެއިން ކައިވެނީގެ ނަމުގައި މިދިޔަ އަހަރު ފަސް ކުއްޖަކު ރޭޕްކޮށްފައިވާ މައްސަލަތަކެއް ޖެންޑާ މިނިސްޓްރީން ބެލިކަން "މިހާރު" އިން އެދިގެން ހޯދި ތަފާސްހިސާބުން އެނގިއްޖެ އެވެ.\nކުދިންނަށް ޖިންސީ ގޯނާކުރުން ހުއްޓުވަން އަޑުއުފުލައިފި\nކުޑަކުދިންނަށް ޖިންސީ ގޯނާކުރާ މައްސަލަތަކުގައި އިންސާފު އަވަސްކޮށް، އެ ކުށް ކުރާ މީހުންނަށް ހައްގު އަދަބު ދޭން ގޮވާލާއި މާލޭގައި މިއަދު ވެސް މުޒާހަރާކޮށްފި އެވެ.\nއުމުރުން 12 އަހަރުގެ އަންހެން ދަރިފުޅަށް އެކި ފަހަރު މަތިން ޖިންސީ ގޯނާކޮށް އާއިލާގެ މެމްބަރުން މަރާލާނެ ކަމުގެ އިންޒާރު ދިން ކަމަށް ތުހުމަތު ކުރެވޭ ބައްޕައަކު ވިލިމާލޭގައި ރޭ...\nޖިންސީ ގޯނާގެ މައްސަލަތައް މާޗްގެ ނިޔަލަށް ނިންމަނީ\nހައި ކޯޓަށް ހުށަހަޅާފައިވާ ކުޑަކުދިންނަށް ޖިންސީ ގޯނާ ކުރުމުގެ ހުރިހާ މައްސަލަތަކެއް އަންނަ މާޗް މަސް ނިމުމުގެ ކުރިން ނިންމުމަށް އެ ކޯޓުން މަސައްކަތް ފަށައިފި އެވެ.\nކުޑަކުދިންނާ ބެހޭ މައްސަލަތައް ހަމަސް ތެރޭގައި ނިންމަނީ\nކުޑަކުދިންނަށް ޖިންސީ ގޯނާ ކުރުމުގެ މައްސަލަތައް ކޯޓަށް ހުށަހަޅާ ދުވަހުން ފެށިގެން ހަ މަސް ތެރޭގައި ނިންމަން ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ކޯޓުތަކަށް...\nގއ. ކަނޑުހުޅުދޫގައި ޖިންސީ އަނިޔާގެ ޝިކާރައަކަށް ވި ދެ އަހަރު ނުފުރޭ އަންހެން ކުއްޖާ އަށް އެއްވެސް ގެއްލުމެއް ވި ތޯ ސުވާލު އުފެއްދި އެމްޑީޕީގެ ކެންޑިޑޭޓަކަށް ފާޑުކިއުން...\nއިހުމާލުވާ މުވައްޒަފުންނާމެދު ފިޔަވަޅު އަޅާނަން: ރައީސް\nކުޑަކުދިންނަށް ރައްކާތެރި މާހައުލެއް ގާއިމްކޮށްދިނުމުގައި އިހުމާލުވާ މުވައްޒަފުންނާ މެދު ފިޔަވަޅު އަޅުއްވާނެ ކަމަށް ރައީސް އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ.\nއަނިޔާ ލިބޭ ކުދިން ޑޮކްޓަރަށް ދެއްކުން ލަސް: އޮޑިޓް\nޖިސްމާނީ އަދި ޖިންސީ ގޯނާ ލިބިގެން ހުށަހަޅާ ބައެއް މައްސަލަތަކުގައި ކުދިން ޑޮކްޓަރަށް ދެއްކުން ލަސްކަމަށް އޮޑިޓަ ޖެނެރަލްގެ އޮފީހުން ނެރުނު އޮޑިޓް ރިޕޯޓަކުން ބުނެފި އެވެ.\nކުޑަކުއްޖަކާ "ބެހިގެން" 80 އަހަރުގެ މީހަކު ހައްޔަރު\nއުމުރުން 12 އަހަރުގެ އަންހެން ކުއްޖަކަށް ޖިންސީ ގޯނާކުރި ކަމުގެ ތުހުމަތުގައި 80 އަހަރުގެ ފިރިހެނަކު މިއަދު ހައްޔަރުކޮށްފި އެވެ.\nJanuary 19, 2020 43\nއުމުރުން ތިން އަހަރުގައި، ގޭގައި "ބަންދުކުރި" އެ ކުއްޖާ މިނިވަންވީ، މިދިޔަ ހުކުރު ދުވަހު އެވެ. ދެ އަހަރަށް ފަހު، ރައްކާތެރި މާހައުލެއް ކަށަވަރުވީ، އަތުގައި ހިފައިގެން އެކަހެރި...\nJanuary 19, 2020 41\n5 އަހަރުގެ ކުއްޖާއާ "ބެހުނު" މީހާ ހައްޔަރުކޮށްފި\nރޭޕާ ގުޅިގެން ކަނޑުހުޅުދޫ މުދިމު ސަސްޕެންޑްކޮށްފި\nގއ. ކަނޑުހުޅުދޫގައި ތުއްތު އަންހެން ކުއްޖަކު ރޭޕްކުރި ކަމުގެ ތުހުމަތުގައި ހައްޔަރުކުރި މީހުންގެ ތެރޭގައި ހިމެނޭ އެ ރަށު މިސްކިތު އިމާމު މިއަދު މަގާމުން ސަސްޕެންޑްކޮށްފި އެވެ.\nދެކުނުގެ އަތޮޅެއްގެ ރަށެއްގައި ކުޑަ ކުއްޖަކު ޖިންސީ ޝިކާރައަކަށްވެ ބަލިވެ އިން މައްސަލައެއް ބަލަން ފަށައިފި އެވެ.\nތުއްތު ކުއްޖާގެ ރޭޕް: ބައްޕަގެ ބަންދަށް 15 ދުވަސް\nޖިންސީ ގޯނާގެ ހުރިހާ މައްސަލަތަކެއް ބަލާނަން: މަޖިލިސް\nގއ. ކަނޑުހުޅުދޫގައި ދެ އަހަރުގެ ކުއްޖަކަށް ޖިންސީ ގޯނާ ކުރި މައްސަލާގައި ދައުލަތުގެ ކަމާ ގުޅޭ ހުރިހާ އިދާރާއެއް މާދަމާ ރޭ މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީ އަށް...\nސިފައިންގެ ދެ މީހަކު ކުއްޖަކު ރޭޕް ކުރި މައްސަލައެއް\nއުމުރުން 15 އަހަރުގެ އަންހެން ކުއްޖަކު ރޭޕްކުރި ސިފައިންގެ ދެ މީހެއްގެ މައްސަލަ ނުބެލި އޮތް ކަމަށް ވިދާޅުވެ އައްޑޫ މީދޫ ދާއިރާގެ އެމްޑީޕީގެ މެމްބަރު ރޮޒެއިނާ އާދަމް މިރޭ...\nDecember 04, 2019 27\nކުޑަކުދިންނާ ބެހޭ ކައުންސިލަރެއްގެ މައްސަލަ ބޮޑުވެއްޖެ!\nކުޑަ ފިރިހެން ކުދިންނާ އެއް ޖިންސުން ގުޅުން ހިންގާ ކަމަށް ތުހުމަތު ކުރެވޭ ފިރިހެން ކައުންސިލަރަކާ މެދު ފިޔަވަޅު ނޭޅި އިތުރު ކުދިން ނުރައްކަލެއްގެ ތެރެއަށް ހުށަހެޅިފައިވާ މައްސަލަ ރައްޔިތުންގެ މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޝަން އިން ބަލަން ފަށައިފި އެވެ.\n13 އަހަރުގެ ކުއްޖާ ދައުލަތުގެ ބެލުމުގެ ދަށަށް\nއުމުރުން 13 އަހަރުގެ ކުއްޖަކު ބަލިވެ އިނދެ، ވިހެއި މައްސަލާގައި އެ ކުއްޖާ އާއި އެ އާއިލާގައި ހިމެނޭ އެހެން ކުދިން ދައުލަތުގެ ބެލުމުގެ ދަށަށް ގެންގޮސްފި އެވެ.\nDecember 01, 2019 37\nކުޑަކުއްޖާ ރޭޕްކުރި މައްސަލާގައި ހައްމާދު ހައްޔަރުކޮށްފި\nކައިވެނީގެ ނަމުގައި 12 އަހަރުގެ ކުއްޖަކު ރޭޕްކޮށް، 13 އަހަރުގައި ވިހެއި މައްސަލައިގައި ތުހުމަތުކުރެވޭ އިސްމާއިލް ހައްމާދު އިއްޔެ ހައްޔަރުކޮށްފި އެވެ.


SunOnline: Kudakudhinnah jinsee goanaa kuraa meehunge dhaftharu update koffi\nކުޑަކުދިންނަށް ޖިންސީ ގޯނާ ކުރާ މީހުންގެ ދަފްތަރު އަޕްޑޭޓްކޮށްފި\nއަހްމަދު އިޒްމީމް 21 Jan 2022, 10:37\nކުޑަ ކުދިންނަށް ޖިންސީ ގޯނާ ކުރާ މީހުންގެ ދަފްތަރު އަޕްޑޭޓްކޮށް ޖެންޑާ މިނިސްޓްރީން އާންމުކޮށްފިއެވެ.\nއަޕްޑޭޓް ނުކުރާތާ ގިނަ ދުވަސްތަކަކަށް ފަހު އެ މިނިސްޓްރީން ދަފްތަރު އަޕްޑޭޓްކުރީ އިއްޔެއެވެ.\nއިއްޔެއާ ހަމައަށް އެ ދަފްތަރުގައި 182 މީހުންގެ ނަން ވަނީ ހިމަނާފައެވެ. އޭގެތެރޭގައި ބަނގްލަދޭޝްގެ ހަތް މީހަކު ހިމެނެއެވެ.\nއެ ދަފްތަރުގައި މެދު އުމުރުގެ މީހުންނާއި އުމުރުން ދުވަސްވީ މީހުންގެ ވަނަވަރު ވަނީ ހިމަނައިފައެވެ. އުމުރުން ދުވަސްވީ މީހުންގެ ތެރޭގައި 80 އަހަރުން މަތީގެ މީހުން ވެސް ހިމެނެއެވެ.\nކުޑަކުދިންނަށް ޖިންސީ ގޯނާކުރާ މީހުންގެ ދަފްތަރު އާންމުކުރުމަށް ހެދި އޮފެންޑާސް އެމްވީ ވެބްސައިޓު މިދިޔަ އަހަރު އެއްވެސް ވަރަކަށް އަޕްޑޭޓް ކޮށްފައެއް ނުވެއެވެ.\nރާއްޖޭގައި ކުޑަކުދިންނަށް ޖިންސީ ގޯނާ ކުރާ މީހުންގެ މައުލޫމާތު އާންމު ކުރުމަކީ ކުޑަކުދިންނަށް ޖިންސީ ގޯނާކުރާ މީހުންނާ މެދު ހާއްސަ އުސޫލު ތަކަކަށް އަމަލުކުރުމުގެ ގާނޫނުގެ 54 ވަނަ މާއްދާގެ ދަށުން ކުރުން ލާޒިމް ކަމެކެވެ.\nއެ ގާނޫނުގައި ބުނާގޮތުން ކުޑަކުދިންނަށް ޖިންސީ ގޯނާ ކުރާ މީހުންގެ މައުލޫމާތު ވެބްސައިޓެއްގައި އާންމު ކުރުމަށް ހާއްސަ ވެބްސައިޓެއްގެ އިތުރުން އެސްއެމްއެސްގެ ޒަރިއްޔާއިން އައިޑީ ކާޑު ނަންބަރު ޖަހައިގެން އެފަދަ މީހުންގެ މައުލޫމާތު ހޯދޭނެ ގޮތް ހެދުމުގެ މަސައްކަތް ކަމާބެހޭ ފަރާތްތަކުން ކުރާނެއެވެ.\nކުޑަ ކުދިންނަށް ޖިންސީ ގޯނާ ކުރާ މީހުންގެ މައުލޫމަތު އާންމު ކުރުމަށް ހަދާފައިވާ އޮފެންޑާސް ވެބްސައިޓު މިވަގުތު ވަނީ މެއިންޓެނެންސަށް ބޭނުން ނުކުރެވޭ ގޮތް ހަދާފައެވެ. ނަމަވެސް ވެބްސައިޓަށް ލާފައިވާ ޕީޑީއެފް ލިންކަކުން މި ދަފްތަރު ފެނެއެވެ.


MTDC ge faidhaa behumuge unmeedhu aavejje!\nއެމްޓީޑީސީގެ ހިއްސާދާރުންނަށް ފައިދާ ބެހުމުގެ އުންމީދު އާވެއްޖެ\nއެމްޓީޑީސީ އިން އައްޑޫގައި ތަރައްގީ ކުރި ހެރެތެރެ: ހިއްސާދާރުންނަށް ފައިދާ ބެހުމުގެ އުންމީދު އާވެއްޖެކަމަށް އެ ކުންފުނިން ބުނޭ-\nޓޫރިޒަމް ވިޔަފާރިއަށް އުފެދި، ކުންފުނި މޯލްޑިވްސް ޓޫރިޒަމް ޑިވްލޮޕްމަންޓް ކޯޕަރޭޝަން (އެމްޓީޑީސީ) ގެ ހިއްސާދާރުންނަށް ފައިދާ ބެހުމުގެ އުންމީދު އާވެފައިވާ ކަމަށް އާ ޗެއާމަން އަބްދުﷲ ފާއިޒު ވިދާޅުވެއްޖެ އެވެ.\nއެމްޓީޑީސީގެ މިދިޔަ އަހަރުގެ މާލީ ރިޕޯޓް އާއްމު ކުރުމުގެ ގޮތުން ދެއްވާފައިވާ ބަޔާނުގައި ޗެއާމަން ފާއިޒު ވިދާޅުވެފައިވާ ގޮތުގައި އެ ކުންފުނީގެ މިދިޔަ އަހަރުގެ މާލީ ހިސާބުތައް ދައްކާ ގޮތުން ޖުމްލަ އާމްދަނީގެ 34 ޕަސެންޓް ފައިދާގެ ގޮތުގައި ދައްކައި ގެއްލުމުގެ ރިޒާވް ދަށް ކުރެވިފައިވާ ކަމަށާއި ކުންފުނީގެ ކުރިމަގަށް އިންވެސްޓް ކުރެވޭނެ ފަދަ ދަރަޖައަކަށް އަރާފައިވާ ކަމަށެވެ\n"ދިގު މުއްދަތުގެ ދަރަނި ވަނީ ދައްކާ ހަލާސް ކުރެވިފަ އެވެ. އަދި ކުރުމުއްދަތުގެ ދަރަނި އުޅެނީ ހިއްސާދާރުންގެ ރައުސުލްމާލުގެ 63 ޕަސެންޓުގަ އެވެ. ކުންފުނީގެ ކޭޝް ފްލޯ މިގޮތަށް ދާނަމަ އިރާދަކުރެއްވިއްޔާ ވަރަށް އަވަސް މުސްތަގުބަލެއްގައި މި ދަރަނި ވެސް ހަލާސް ކުރެވޭނެ އެވެ،" ޗެއާމަން ވިދާޅުވެފައިވެ އެވެ.\n"އަޅުގަނޑު ދެކޭ ގޮތުގައި މިވަގުތަށް އޮތް އެންމެ މުހިންމު ކަމަކީ، ކުންފުނީގެ ކުރިމަގު ބައްޓަންކޮށް، ހިންގުން ހަރުދަނާކޮށް، ހިއްސާދާރުންނަށް ރަނގަޅު ފައިދާއެއް ހޯދޭނެ ގޮތްތަކެއް ހޯދުމެވެ.\nއޭނާ އިތުރަށް ވިދާޅުވެފައިވާ ގޮތުގައި ތަޖުރިބާއަށް ބަލައި މިހާރު އެ ކުންފުނީގެ ވިސްނުމަކީ ރިއަލް އެސްޓޭޓް މޮޑެލްގައި ރިސޯޓް ހެދުމެވެ.\n"ކުންފުނީގެ މިސްރާބު ހުރީ ކުންފުނި މި ދާއިރާއިން ކުރިއެރުވުން ކަމުގައި އެންމެހައި ހިއްސާދާރުންނަށް ދަންވަމެވެ،" ފާއިޒު ވިދާޅުވި އެވެ.\nއޭނާ ވިދާޅުވެފައިވާ ގޮތުގައި އެ ކުންފުނިން އެންމެ އިސްކަމެއް ދޭނީ ހދ. ނާގޯށީގެ މައްސަލައަށް ހައްލު ހޯދުމާއި ޓޫރިޒަމް ގާނޫނަށް ގެނައި ބަދަލާއެކު ރިސޯޓުތަކުން ނުލިބި ހުރި ކުލި ހޯދުމެވެ. އަދި މިކަން ހާސިލް ކުރެއްވިއްޖެނަމަ މި އަހަރު ކުންފުނީގެ ފައިދާ އިތުރުވާނެ އެވެ. އެހެންކަމުން ހިއްސާދާރުންނަށް ފައިދާ ބެހުމުގެ އުންމީދު މިހާރު އާވެފައިވާ ކަމަށް ވެސް ޗެއާމަން ވިދާޅުވެފައިވެ އެވެ.\nއެމްޓީޑީސީގެ މިދިޔަ އަހަރުގެ މާލީ ރިޕޯޓު ދައްކާ ގޮތުގައި އެ ކުންފުންޏަށް މިދިޔަ އަހަރު ޖުމްލަ އާމްދަނީގެ ގޮތުގައި ލިބިފައިވަނީ 4.5 މިލިއަން ޑޮލަރެވެ. އަދި ސާފު ފައިދާގެ ގޮތުގައި 1.5 މިލިއަން ޑޮލަރު ވަނީ ލިބިފަ އެވެ.\nއެމްޓީޑީސީގެ އަހަރީ އާންމު ޖަލްސާ މިމަހުގެ 29ގައި\nމިދިޔަ އަހަރު އެމްޓީޑީސީ އަށް 50 މިލިއަން ރުފިޔާ\nނާގޯށީގެ އަގުމަގު ކުރަން ބަޔަކާ ހަވާލުކޮށްފި


Huhdha Nuhoadhaa Miskihthah Bandhu Nukuran Angaifi - Vaguthu\nހުއްދަ ނުހޯދައި މިސްކިތްތައް ބަންދު ނުކުރަން އަންގައިފި\n- ވަގުތު އިމޭޖަސް - މުހައްމަދު އަފްޒަލް\nއިސްލާމް މިނިސްޓްރީން ހުއްދަ ހޯދުމެއް ނެތި މިސްކިތްތައް ބަންދު ނުކުރުމަށް އެ މިނިސްޓްރީން އަންގައިފިއެވެ.\nއެ މިނިސްޓްރީން ސިޓީ ކައުންސިލްގެ އިދާރާ، އަތޮޅު ކައުންސިލްގެ އިދާރާ، ރަށު ކައުންސިލްގެ އިދާރާތަކަށް ފޮނުވި ސާކިއުލާއެއްގައި ބުނެފައި ވަނީ، މިސްކިތެއް ބަންދުކުރަންޖެހޭ ޙާލަތަކަށް ހިނގައްޖެނަމަ އެ މިސްކިތެއް ބަންދު ކުރައްވާނީ މިނިސްޓްރީގެ ހުއްދަ ލިބިގެން ކަމުގައި މީގެ ކުރިންވެސް އަންގާފައިވާނެ ކަމަށެވެ.\nއަދި މިސްކިތާއި މިސްކިތުގެ ގޯތިތެރެ ބޭނުންކުރުމާއި މިސްކިތުގެ ގޯތިތެރޭގައި ތަނެއް ބިނާކުރުން، މަރާމާތު ކުރުން، ނުވަތަ މިސްކިތަށް ބައެއް އިތުރުކުރުން ނުވަތަ ބަދަލުގެނައުން ފަދަ އެއްވެސް ކަމެއް ކުރާނަމަ މިނިސްޓްރީގެ ހުއްދަ ހޯދުމަށްވެސް އެ ސާކިއުލާގައި ވެއވެެ.\nމީގެ އިތުރުން، މިސްކިތުގައި ބޭނުންކުރުމަށް ބަހައްޓާ ލިޔުންތައް (ލީފުލެޓް، ދުޢާފޮތް، އަދި މިނޫންވެސް އެކިކަހަލަ ފޮތްތަކާ ތަކެތި)\nމިސްކިތުގައި ބަހައްޓަން ވާނީ އެ މިނިސްޓްރީން ބަލައި ޗެކްކޮށް އަދި މިނިސްޓްރީން ފާސްކޮށް ތައްގަނޑު ޖަހާފައިވާ ލިޔުންތައް ކަމަށްވެސް އެ ސާކިއުލާގައި ވެއެވެ.\n"މިދެންނެވި ފަދަ ލިޔުންތައް ނޫން އެހެން އެއްވެސް ލިޔުމެއް މިނިސްޓްރީގެ ހުއްދަ ލިބިގެންނޫނީ މިސްކިތުގައި ނުބެހެއްޓެވުމަށް މި މިނިސްޓްރީގެ ސަރކިއުލަރ އިން ވާނީ ދަންނަވާފައި". އެ މިނިސްޓްރީން ފޮނުވި ސާކިއުލާގައި ވެއެވެ.\nއެ މިނިސްޓްރީން ވަނީ މިސްކިތުގައި ހުންނަ ސައުންޑްސިސްޓަމް ބަންގި ގޮވުމަށް ނޫނީ އެ މިނިސްޓްރީން ހުއްދަ ދިގެން އަންގާ އެންގުންތައް ކިޔުމަށް ނޫނީ ބޭނުން ނުކުރުމަށް އެދިފައެވެ.\nކޮވިޑް-19 ފެތުރެމުންދާތީ ޖަމާއަތުގައި ނަމާދު ނުކުރަން ނިންމާފައި ވަނީ މާލެ، ވިލިމާލެ، ހުޅުމާލެ އަދި ރިސޯޓްތަކުގެ މިސްކިތްތަކުގައެވެ.\nއޭޕްރީލް 8, 2020 15:17\nއެހެންވީމައި މިހާރު ބަނދު ކޮށްފައި ހުރި މިސްކިތްތައް ބަންދުކޮށްފައި އެހުރީ ތިޔަބުނާ މިނިސްޓްރީގެ ހުއްދަ ނުހޯދާތޯ! ނުވަތަ ކޮންމެވެސް ބަޔަކު މިސްކިތްތައް ބަންދުކުރަނީތޯ! ކާފިރު ޤައުމުތައްފަދައިން މުސްލިމުންނަށް މިޤައުމުގައިވެސް ދުއްތުރާ ކުރަންފެށީތޯ! އެހެންކަމަށްވާނަމަ އަންގާލަދެއްވާ ނުކުންނަން މިތިބީ ތައްޔާރަށް.\nއޭޕްރީލް 8, 2020 15:40\nސިޓީ ކައުންސިލް އިން އިބްރާހިމް މިސްކިތް ވަނީ ބަންދު ކޮށްފަ އެވެ. ނަކަމަށް މަރާމާތަށެވެ.\nހުކުރުކުރަން އި މާމްވެސް ހުއްޓާ ހުކުރުމިސްކިތް ބަންދުކޮއްލީ، އޭރަކު އަދި 'ކޮވިޑް 19" މި ޓާ މް ދުނިޔޭގަެި ބޭނުމެއްނުވެސް ކުރޭ. ހުތުބާ އަށް ލިޔުން އަޅާފައި އެކަމަށް އިގްރާރުވީ ފަރާތްތަކުން ކުރިސްޓިއަން ދީނުގެ ލިޔުންތައް މިސްކިތްތަކުގައި ބެހެއްްޓުމަށް ރާވާ ކަ މަށްވަނީ ކައުންސިލް އިންތިޚާބު ކާމިޔާބު ކުރެވިއްްްްްޖެނަމަ،\nއެއްްްްޖިންސު ކަންތަކާއި، ފައްޅި އެޅޭނީ ހަމައެކަނި މެޖޯރިޓީ ލިބޭ ދާއިރާތަކުގައި، އަދި މާތް ރަސޫލަށް ފުރައްސާރަ ކުރުން އިންތިހާއަށް އޮންނާނެ.\nއޭޕްރީލް 8, 2020 17:21\nކޮބަައިތަ އެބުނާ ހާލަތަކީ...މާލެ އޭރިޔާގެ މިސްކިތްތައް ބަންދު ބާޒާރުތައް ހުޅުވިފަ...ބޭންކު ދޮށް ތޮއްޖެހިފަ...އެކަމަކު އެއީ މައްސަލައަކަށްނުވޭ...\nބަލަ އިސްލާމިކް މިނިސްޓަަރ ނޫނަސް އަހަރެމެންގެ ލޮލާ ބޮލާވެސް ހުރީ އަދި ސަލާމަތުން ﷲ ގެ ރަހުމަތާއި އެކު...\nމި މާލެ އޭރިޔާގަ އަދި މިސްކިތްތައް ބަންދު ކުރަންޖެހޭ ހާލަތެއް ނާދޭ...އެކަމުގެ ކަންބޮޑުވުމުގެ ހާލަތެއްވެސް ފެންނާކަށްނެތް...އެހެން ނަމަ އެއްވެ އުޅޭ އެއްވެސް ތަނެއް ނުފެންނާނެތާ....ހިކުމަތްތެރިކަން ވެސް ބޮއްސުލުމުން ކަންނޭގެ ބޭޒާރުވަނީ\nއޭޕްރީލް 8, 2020 18:30\nމިސްކިތްތައް އެންމެ ފުރަތަމަވެސް ބަންދުކުރަން ގޮވާލައި އެކަން ކުރަމުންދަނީ މި ލާދީނީ ސަރުކާރުން. މިސްކިތަށް ބަންދުކުރާއިރުވެސް ޕާޓީ ޖަގަހައިގާ ފުރެންދެން ޕާޓީ ކުދިން އެއްވެ މަޖާނެގުމުގައި. މިއީ އިޖުތިމާޢީ ގައިދުރުކަންތޯ. މިހާރުވެސް ޕާޓީގެ ނުފޫޒު ހިނގާ މިސްކިތްތައް ހުރީ ބަންދުކޮށްފައި. ބޭނުމަކީ މި ޙާލަތުގައިވެސް އިސްލާމް ދީން ފުހެލުމުގެ އެމްޑީއެން އެޖެންޑާ ކުރިއަށް ގެންދިއުން\nކޮޅުފުށި ހަމައެކަނި އޭސީ ކޮށްލާފަ ހުރި މިސްކިތް ބަންދު ކޮށްލާފައި ހުރީ .. ކ.ރައީސް ގެ ދޮންބޭބެ އަޅާދީފައިވާ މިސްކިތެއް އެއީ .. ކާޕެޓް ނަގަންޖެހޭތީވެޔޯ އަޑުއިވޭ\nއޭޕްރީލް 8, 2020 21:03\nރާއްޖޭގެ ހުރިހާރިސޯޓެއްގެ މިސްކިތްތައްވެސް ޖަމާއަތުގަ ނަމާދުކުރުންމަނާކުރީ އެވެ. މިސްކިތައްޖަމާއަތައް އަރާ 20 ކައްމީހުންވެސް ނޫޅޭ އިރު ހާއްސަކޮއް ދިވެހިޒުވާނޔން އަމްދުން ނުވެސް އަރާނެ މިސްކިތައް ދެން ކޮން މަގުސަދެއްހާސިލްކުރަންތޯ...އެގިލައްވާތޯ ކައިގަޑިތަކުގަ ތޮއްޖެހި އެއްފަހަރާ 150 ކައް މުއައްޒިފުން ވަދެ ކައިގޭގަ ތިބުމައްވުރެ 20 މުސްލިމުން މިސްކިތުގަ ޖަމާއަތުގަ ނަމާދުކޮއް ﷲ އައް ދުއާކުރުން ހަމަނުރައްކަލީތޯ އެވެ....\nއޭޕްރީލް 8, 2020 21:57\nއިސްލާމިކު މިނިސްޓްރީއައްނޭންގި މިސްކިއްތައްބަންދުކުަރަނީ ސިޓީކައުންސިލުން އެއީހުރިހާމިސްކިއްތައް ބެލެހެއްޓުމާ މަރާމާތުކުރުން އެއީ ސިޓީކައުންސިލުންކުރާކަމެއް ތީމިސަރުކާރުގަ ނަމެއްގަހުންނަ މިނިސްޓްރީއެއް ކަލޭމެންގެބާރެއް މިސަރުކާރުގަ މިސްކަތަކައް ނުހިނގާނެ


މައިމީހާގެ ހަށިގަނޑުގައި ތުއްތު ދަރިފުޅަށް ބޭނުންވާ މިންވަރަށް ކިރު ނުއުފެދޭނަމަ ކުރެވިދާނެ ރުޤުޔާ - Healing Through Ruqya\nJanuary 22, 2016 ޢަލީ އާސިރު\t0 Comments\tރުޤްޔާ, ބުއްދިނުން, ކިރުމައިން, އާންމުބަލި, ފަރުވާ\nތުއްތު ދަރިފުޅު ދުނިޔެއަށް އުފަންވާ ދުވަހުން ފެށިގެން ގާތުން ކިރުދިނުމަކީ ކޮންމެހެންވެސް ކުރަންޖެހޭ ކަމެކެވެ. މިކަމަށް ޢިޝާރާތް ކުރައްވާ سورة البقرة 233 އާޔަތުގައި ވަޙީ ކުރައްވާފައިވެއެވެ.\n” މައިން، އެކަނބަލުންގެ ދަރިންނަށް ކިރުދޭހުށީ، ފުރިހަމަ ދެއަހަރުގެ مدة އަށެވެ. އެއީ، ކިރުދިނުން ފުރިހަމަކުރުމަށް قصد ކޮށްފި މީހަކަށެވެ… ”\nމިކަމަކީ ކުއްޖާ ހެދިބޮޑުވުމަށް އެންމެ މުހިންމު ރޯލެއް ކުޅޭ އެއް ކަންތަކެވެ. ޚާއްސަކޮށް އެންމެ ފުރަތަ ތުއްތު ދަރިފުޅަށް ލިބިގެންދާ ކިރުފޮދަކީ އޭގައި ވަރަށް ބޮޑެތި ސިއްޙީ ފައިދާތައް ހިމެނިގެންދާ އެއްޗެކެވެ.މީގައި ތުއްތު ދަރިފުޅަށް ފައިދާ ކުރުވަނިވި 200 ވުރެ ގިނަ މާެއްދާ ހިމެނޭކަމަށް ދިރަސާކުރާ ފަރާތްތަކުން ހާމަކޮށްފައިވެއެވެ. އަދި މީގައި ހިމެނޭ މާއްދާތައް ދުވަހެއް ދުވަހަކަށް ފެންނަމުން ދާވަރު ދަނީ އިތުރުވަމުންނެވެ. މި ކިރުފޮދު އެހެން ކަހަލަ ކިރާއި ތަފާތުކަމެއް ހުރެއެވެ. މީގެ ކުލަ ހުންނަނީ މަޑު ރީނދޫ ކުލައެއްގައެވެ. އިނގިރޭސި ބަހުން މި ކިރު ފޮދަށް ކިޔަނީ “ކޮލެސްޓްރަމް” އެވެ. ތުއްތު ކުއްޖާގެ ދިފާއީ ނިޒާމަށް ބޭނުންވާ ވަރަށް ގިނަ މާއްދާތައް މީގައި ހިމެނިގެންވެއެވެ. މީގެ ތެރޭގައި:\n– ވިޓަމިން އޭ\n– ވައިޓް ބްލަޑް ސެލްސް\nހިމެނެއެވެ. ތުއްތު ދަރިފުޅު މަންމަގެ ބަނޑުތެރޭގައި އޮންނަ ދުވަސްވަރު ، ތުއްތު ދަރިފުޅުގެ ބަނޑުގައި ހުންނަ “މެކޯނިއަމް” ( ވިހެމުގެ ކުރިން ބަނޑުގައި ހުންނަ އެއްޗެއް) ބަނޑުން ބޭރުކޮށްދިނުމުގައިވެސް ފުރަތަމަ ދުވަސްކޮޅުގައި މައިމީހާގެ ގާތުން ދޭ ކިރުފޮދު އެހީތެރިވެދެއެވެ.\nނަމަވެސް އެކި ކަހަލަ ސަބަބުތަކާއި ހުރެ ވިހެމަށްފަހު ގާތުން ކިރުދޭން މަސައްކަތް ކުރިކަމުގައި ވީނަމަވެސް، ކިރު އުފައްދައިދޭން ޖެހޭ މިންވަރަށް ހަށިގަނޑުގައި ނުއުފެދުމުން މިކަމަށް ހުރަސް އެޅިގެންދެއެވެ. އެއްބައި މީހުން ދުވަސްކޮޅެއްވަންދެން ގާތުން ކިރުދެވުނު ނަމަވެސް ކުޑަ ދުވަސްކޮޅެއްފަހުން ކިރު އައުން ހުއްޓިދެއެވެ. އާންމު ގޮތެއްގައި ގިނަ މީހުންނަށް މިހެން ދިމާވަނީ އެސްފީނާއާއި ހަސަދައިގެ ސަބަބުންނެވެ. އެހެނެއް ކަމަކު ސިއްޙީ މައްސަލައެއްގެ ސަބަބުންވެސް މިކަން ދިމާވުމަކީ ހަމަ އެކަށީގެންވާ ކަމެކެވެ. މިފުރުޞަތުގައި ސިއްޙީ ގޮތުން މިކަން މެދުވެރިވާ ސަބަބުތަކަށް ކޮންމެވެސް ވަރަކަށް އަލިއަޅުވާލުމަކީ މުހިންމު ކަމެއް ކަމުގައި ދެކެެމެވެ. ތިރީގައި މިވަނީ ސިއްޙީ މާހިރުން ބަޔާންކޮށްފައިވާ ބައެއް ސަބަބުތަކެވެ.\n– ގްލޭންޑިއުލާ ޓިޝޫ މަދުވުން\nބައެއް އަންހެނުންގެ އުރަމަރި އުފެދެން ޖެހޭ މިންވަރަށް ނުއުފެދެއެވެ. އަދި ކިރު އުފައްދައިދޭ ޑަކްޓްތައް މަދުވުމެގެ ސަބަބުން ތުއްތު ދަރިފުޅަށް ބޭނުންވާ މިންވަރަށް ކިރުލިބުމަށް ދަތިވެއެވެ. މާބަނޑުވާ ކޮންމެ ފަހަރަކުވެސް މި ޑަކްޓްތައް އިތުރަށް އުފެދެއެވެ. އެހެން ކަމުން ފުރަތަމަ ކުއްޖާއަށް މި މައްސަލަ ދިމާވާ މިންވަރަށް ވުރެ ދެވަނައަށް ވިހާ ކުއްޖާއަށް މި މައްސަލަ ދިމާވާ މިންވަރު ކުޑަވާނެއެވެ.\n– ހޯމޯން އަދި އެންޑޯކުރައިން މައްސަލަ\nއޯވަރީގައި ސިސްޓުއުފެދުން، ތައިރޮއިޑް މައްސަލަ އަދި ހަކުރުބައްޔާއި ލޭމައްޗަށް ދާ ބަލީގެ ސަބަބުންވެސް ހަށިގަނޑުގައި ކިރު އުފައްދައިދޭ މިންވަރު ދަށްވެދާެނެއެވެ. ސަބަބަކީ ކިރު އުފައްދައިދިނުމަށް ހަށިގަނޑުން ސިގްނަލް ފޮނުވަނީ ހޯމޯންގެ ޒަރީޢާއިން ކަމަށްވެފައި ކުރިން ބަޔާން ކުރެވުނު ކަންތައް ތަކުގެ ސަބަުން ހޯމޯންއަށް ބަދަލުއައުން އެކަށިގެން ވާތީއެވެ.\n– ކުރިން ކޮށްފައިވާ އުރަމަތީގެ އޮޕަރޭޝަނެއްގެ ސަބަބުން\nސިއްޙީ މައްސަލައެއްގެ ސަބަބުން އުރަމަތީގެ އޮޕަރޭޝަނެއް ކޮށްފައިވާ މީހެއްނަމަ ފަހަރެއްގައި މިކަމުގެ ސަބަބުން ކިރު އުފައްދައިދޭ ޑަކްޓްތައް ހަލާކުވެފައި ވުމަކީ އެކަށިގެންވާ ކަމެކެވެ. އެހެން ކަމުން ގާތުން ކިރުދިނުމުގައި މައްސަލަތައް ދިމާވުމަކީ ހަމަ ވުން ގާތްކަމެކެވެ.\n– އާންމުކޮށް ބޭނުުންކުރާ ބޭހެއްގެ ސަބަބުން\nސޫޑޯޕްރެޑައިން، މެތާޖައިން، ބްރޮމޯކްރިޕްޓައިން ނުވަތަ ޕާސްލޭ ސަޕްލިމެންޓެއް ( ބޭހެއްގެ ) ބޭނުންކުރުމުގެ ގެ ސަބަބުން ކިރު އުފައްދައި ދިނުމަށް ހުރަސްތަކެއް މެދުވެރިވެދާނެއެވެ.\n– ދޭތެރެ ދުރު ކުރާބޭހުގެ ސަބަބުން\nދޭތެރެދުރުކުރުމަށް ބޭނުންކުރާ ބޭސް، ޕެޗް، އަދި އިންޖެކްޝަންގެ ސަބަބުން ބައެއް އަންހެނުންގެ ހަށިގަނޑުގައި ކިރު އުފައްދައިދޭ މިންވަރު ދަށްވެއެވެ. ތުއްތު ދަރިފުޅަށް ހަތަރު މަސް ވުމުގެ ކުރިން މިބާވަތުގެ ބޭސް މައިމީހާ ބޭނުންކުރާކަމަށް ވާނަމަ މި މައްސަލަ ދިމާވުން ވަރަށް ގާތެވެ.\n– ކުޑަދަރިފުޅަށް ބުއްބޯން އުނދަގޫވުން\nމިހެން ދިމާވަނީ ތުއްތު ދަރިފުޅުގެ ދުލުގައި ހުންނަ މައްސަލައެއްގެ ސަބަބުން ދޫ ހަރަކާތް ކުރުމަށް އުނދަގޫވުމުންނެވެ. ނުވަތަ އަނގައިގެ ކޮންމެވެސް މައްސަލައަކާ ގުޅިގެންނެވެ. މިހާލަތުގައި މައިމީހާގެ ގާތުން ކިރު ލިބުން ކަމުގައިވިޔަސް ކުއްޖާއަށް ބުއިމުގައި ދަތިތަކެއް ކުރިމަތިވާތީ ބުއްނުބޯން އުޅުމަކީ އެކަށީގެންވާ ކަމެކެވެ. އެހެންކަމުން މި މައްސަލަ ދިމާވާނަމަ ޑޮކްޓަރެއްގެ އެހީ ހޯދުމަކީ މުހިންމު ކަމެކެވެ.\n– ރޭގަނޑުގެ ވަގުތު ތަކުގައި ބުއްނިދުނުން\nބައެއް މައިން ތުއްތު ދަރިފުޅު ރޭގަނޑުގައި ހޭލޭ އުޅުމުގެ ސަބަބުން އެމީހުންނަށް ބޭނުންވާ ނިއްޖާއި އަރާމު ނުލިބޭތީ ރޭގަނޑުގެ ނުވަތަ ދަންވަރުގެ ވަގުތު ތަކުގައި ބުއްނުދީ ދަރިފުޅު ނިންދަވާފައި ބާއްވާނެ ތަފާތުގޮތްތައް ފޮތްފޮތުން ދަސްކޮށް ތަޖުރިބާ ކުރެއެވެ. މިކަމުން ވަގުތީ ފައިދާއެއް މައިންނަށް ލިބިދާނެއެވެ. ނަމަވެސް ކިރު އުފައްދައިދޭ ހޯމޯން ” ޕްރޮލެކްޓިން” ގެ ލެވެލް އެންމެ މައްޗަށްދަނީ ރޭގަނޑެވެ. އެހެންކަމުން ހަށިގަނޑުގައި އެންމެ ގިނައިން ކިރު އުފެދިފައި ހުންނަ ވަގުތަކީ ރޭގަނޑެވެ. ތުއްތު ކުއްޖާ މިވަގުތުގައި ހޭލައި ބުއްބޯން އުޅުމުގެ ސަބަބަކީވެސް މީކަމަށް ވެދާެނެއެވެ. އެހެންކަމުން ރޭގަނޑުގެ ވަގުތުގައި ބުއްނުދޭ ކަމަށްވާނަމަ ކިރު އުފައްދައިދޭ މިންވަރު ދަށްވެދާނެއެވެ.\nއެސްފީނާއެއް ނުވަތަ ޙަސަދައެއްގެ ސަބަބުން ނުވަތަ އެހެންވެސް ސިއްޙީ މައްސަލައެއްގެ ސަބަބުން ވިޔަސް މައިމީހާގެ ހަށިގަނޑުގައި ކިރު އުފައްދައި ނުދޭނަމަ ނުވަތަ ކުޑަދުވަސްކޮޅެއްގައި ކިރުއައުމަށްފަހު ހުއްޓިއްޖެނަމަ ތިރީގައި މިވާ ފަރުވާ ކުރާށެވެ. އިންޝާ ﷲ މިކަމަށް ޝިފާ ލިބިގެންދާނެއެވެ. މި ފަރުވާއަކީ އެތައް ބަޔަކަށް ތަޖުރިބާ ކުރެވިފައިވާ ފަރުވާއެކެވެ.\nوَدَّ كَثِيرٌ مِنْ أَهْلِ الْكِتَابِ لَوْ يَرُدُّونَكُمْ مِنْ بَعْدِ إِيمَانِكُمْ كُفَّارًا حَسَدًا مِنْ عِنْدِ أَنفُسِهِمْ مِنْ بَعْدِ مَا تَبَيَّنَ لَهُمْ الْحَقُّ فَاعْفُوا وَاصْفَحُوا حَتَّى يَأْتِيَ اللَّهُ بِأَمْرِهِ إِنَّ اللَّهَ عَلَى كُلِّ شَيْءٍ قَدِيرٌ(109)البقرة\nلاَ تُدْرِكُهُ الأَبْصَارُ وَهُوَ يُدْرِكُ الأَبْصَارَ وَهُوَ اللَّطِيفُ الْخَبِيرُ(103)الانعام\nوَمِنْهُمْ مَنْ يَنْظُرُ إِلَيْكَ أَفَأَنْتَ تَهْدِي الْعُمْيَ وَلَوْ كَانُوا لاَ يُبْصِرُونَ(43)يونس\nوَلَوْلاَ إِذْ دَخَلْتَ جَنَّتَكَ قُلْتَ مَا شَاءَ اللَّهُ لاَ قُوَّةَ إِلاّ بِاللَّهِ إِنْ تَرَنِ أَنَا أَقَلَّ مِنْكَ مَالاً وَوَلَدًا(39) الكهف\nوَإِن يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ لَمَّا سَمِعُوا الذِّكْرَ وَيَقُولُونَ إِنَّهُ لَمَجْنُونٌ ﴿٥١﴾ وَمَا هُوَ إِلَّا ذِكْرٌ لِّلْعَالَمِينَ ﴿٥٢﴾ ) سورة القلم (\nމި އާޔަތްތަކަށް ފަހު ތިރީގައިވާ سورة الشرح އަދި سورة الكوثر މި ދެ ސޫރަތް ކިޔަވާށެވެ. މި ދެ ސޫރަތް ގިނައިން ކިޔެވުމުން މިކަމަށް ފަރުވާ ލިބުމުގައި އަވަސްކަމުގައި ތަޖުރިބާ ކުރެވިފައިވެއެވެ.\nأَلَمْ نَشْرَحْ لَكَ صَدْرَكَ ﴿١﴾ وَوَضَعْنَا عَنكَ وِزْرَكَ ﴿٢﴾ الَّذِي أَنقَضَ ظَهْرَكَ ﴿٣﴾ وَرَفَعْنَا لَكَ ذِكْرَكَ ﴿٤﴾ فَإِنَّ مَعَ الْعُسْرِ يُسْرًا ﴿٥﴾ إِنَّ مَعَ الْعُسْرِ يُسْرًا ﴿٦﴾ فَإِذَا فَرَغْتَ فَانصَبْ ﴿٧﴾ وَإِلَىٰ رَبِّكَ فَارْغَب ﴿٨﴾ ) سورة الشرح (\nإِنَّا أَعْطَيْنَاكَ الْكَوْثَرَ(1)فَصَلِّ لِرَبِّكَ وَانْحَرْ(2)إِنَّ شَانِئَكَ هُوَ الأَبْتَرُ(3)الكوثر\nމަތީގައިވާ ސޫރަތް ކިޔެވުމަށްފަހު ތިރީގައިވާ އާޔަތްތައްވެސްް ކިޔަވާށެވެ.\nيَا أَيُّهَا النَّاسُ قَدْ جَاءَتْكُم مَّوْعِظَةٌ مِّن رَّبِّكُمْ وَشِفَاءٌ لِّمَا فِي الصُّدُورِ وَهُدًى وَرَحْمَةٌ لِّلْمُؤْمِنِينَ ﴿٥٧﴾(سورة يونس (\nމަތީގައި ބަޔާންކުރެވުނު ރުޤުޔާ ބޯފެނަށް ކިޔަވާށެވެ. އަދި އެ ފެނުން އާންމުކޮށް މި މައްސަލަ ދިމާވާ އަންހެނާއަށް ބޯންދޭށެވެ. ހަމައެހެންމެ ކޮންމެ ދުވަހަކު ރޯކިރު ތައްޓަކަށް މި ރުޤްޔާ ކިޔެވުމަށްފަހު ބޯށެވެ. އެންމެ ފައިދާ ބޮޑު ގޮތަކީ ދުވާލަކު ދެފަހަރު ރޯކިރަށް މި ރުޤުޔާ ކިޔަވައިގެން ބޭނުންކުރުމެވެ. އިންޝާ ﷲ3ދުވަސް ތެރޭގައި މިކަން ރަނގަޅުވާނެއެވެ. ނުވިނަމަ7ދުވަސްވަންދެން ކުރިޔަށް ގެންދާށެވެ. އިންޝާ ﷲ ފަރުވާ ލިބޭނެއެވެ.\nސަމާލުކަންދޭންވީ މުހިއްމު ނުކުތާތައް:\n– ގިނައިން ފެންބޯށެވެ. އަދި ދިޔާ އެއްޗެހި ބުއިމަށް އާދަކުރާށެވެ.\n– ހަށިގަނޑަށް ބޭނުންވާ ހުރިހާ މާއްދާތަކެއް ހިމެނޭ ކާނާ ކޮންމެ ދުވަހަކުވެސް ކާށެވެ.\n– ތުއްތު ދަރިފުޅަށް ބުއްދިނުމުގައި މައިމީހާގެ ދެފަރާތުންވެސް ބުއްދިނުމަށް އާދަކުރާށެވެ.\n– ގިނަގިނައިން ބުއްދޭށެވެ. ގިނައިން ބުއްދިން ވަރަކަށް ކިރު އުފައްދައިދޭ މިންވަރު އިތުރުވާނެއެވެ.\n– ދުންފަތުގެ އިސްތިޢުމާލުކުރުމުން ދުރުވެ ރައްކާތެރިވާށެވެ.\nނޯޓް: އާޔަތްތައް ކިޔެވުމުގައި ވަކި އަދަދެއް ނެތެވެ.3ފަހަރު ،7ފަހަރު ނުވަތަ 21 ފަހަރުވެސް ކިޔެވިިދާނެއެވެ. ﷲ ސުބުޙާނަހޫ ވަތަޢާލާ އޮނަހިރި އަދަދުތަކަށް ލޯބިކުރައްވަތެވެ.\n1 file(s) 626.04 KB\n← މާބަނޑު ދުވަސްވަރު އާދަޔާ ޚިލާފަށް ގިނައިން ހޮޑުލާނަމަ ކުރެވިދާނެ ރުޤްޔާ\nދުރުތަނެއްގައި ހުންނަ މީހަކަށް ފޯނުގެ އެހީގައި ރުޤްޔާ ކުރުމެގެ ޙުކުމް →\nJanuary 19, 2016 January 19, 2016 ޢަލީ އާސިރު\t0


SunOnline: Adduge aman amaankan gaaimu kurumah fuluhunnah dhathi thakeh\nމުޙައްމަދު ނާއިލް ހަފީޒް 18 Sep 2021, 22:12\nއައްޑޫ ސިޓީގެ ރައްކާތެރިކަން ކަށަވަރުކުރުމަށްޓަކައި ދިމާވާ އެންމެ ބޮޑު ގޮންޖެހުމަކީ ފުލުހުންގެ ހިދުމަތް ދިނުމުގައި ހުރި ދަތިތައްކަމަށް އައްޑޫ ސިޓީ ކައުންސިލުން ބުނެފިއެވެ.\nއެ ސިޓީގެ ޑެޕިއުޓީ މޭޔަރު މުހައްމަދު ޝުއާއު "ސަން"އަށް ވިދާޅުވީ ފުލުހުންނާ ގުޅިގެން ސިޓީ ކައުންސިލުން އަބަދުވެސް މަސައްކަތް ކުރާ ކަމަށެވެ. އަދި އައްޑޫގައި އެންމެ ފަހުން ހިންގި މާރާމާރީތަކާ ގުޅިގެން ވެސް އަވަސް ފިޔަވަޅުތަކެއް އަޅާފައިވާކަމަށް އޭނާ ވިދާޅުވިއެވެ.\n"އެކަމާ [ގޭންގު މާރާމާރީތަކާ] ގުޅިގެން އަޅުގަނޑުމެންގެ ކުއްލި ޖަލްސާއެއް ވެސް ބާއްވާފައިވަނީ. އެކަމާ ގުޅިގެން ޕޮލިހާއެކު ވެސް މަޝްވަރާކުރެވިފައިވަނީ،" ޝުއާއު ވިދާޅުވިއެވެ.\nޝުއާއު ވިދާޅުވީ އައްޑޫގެ އަމަންއަމާންކަން ބެލެހެއްޓުމަށް ފުލުހުންނަށް ދިމާވާ ދަތިތައް ކައުންސިލާ ހިއްސާކޮށްފައިވާކަމަށެވެ. އޭގެތެރޭގައި ވަސީލަތްތަަކުގެ ގޮތުން ކުރިމަތިވާ ދަތިތައް އޭނާ ފާހަގަކުރެއްވިއެވެ. އަދި ފުލުހުންގެ އަދަދު މަދުވުމަކީ ވެސް ގޮންޖެހުމެއްކަމަށް ޝުއާއު ވިދާޅުވިއެވެ.\n"ގުޅިފައިވާ ރަށްތަކުގައި ފުލުހުންގެ އެންމެ ވެހިކަލެއް މި އޮންނަނީ. މިއަދު ވެސް ޕޮލިސް ކޮމިޝަނަރާ ވާހަކަ ދެއްކިއްޖެ. ވިދާޅުވީ އަވަހަށް ހައްލެއް ހޯއްދަވައިދެއްވާނެކަމަށް،" އޭނާ ވިދާޅުވިއެވެ.\nއޭނާ އިތުރަށް ވިދާޅުވީ ފުލުހުން ފާހަގަކޮށްފައިވާ ދަތިތައް ހިމެނޭ ރިޕޯޓެއް ރައީސް އޮފީހަށް ވެސް މިހާރު ފޮނުވައިފައިވާކަމަަށެވެ. އެ ރިޕޯޓުގައި އެހީތެރިކަން ބޭނުންވާ ދާއިރާތައް ވެސް ހިއްސާކޮށްފައި ވާނެކަމަށް އޭނާ ވިދާޅުވިއެވެ.\nހަމައެއާއެކު މާރާމާރީގެ މައްސަލަތައް އިތުރުވާން ދިމާވާ ސަބަބުތައް ދެނެގަތުމުގެ މަސައްކަތް ކުރަމުން އަންްނަކަމަަށް ޝުއާއު ވިދާޅުވިއެވެ. އަދި އެފަދަ އަމަލުތަކުން ރައްކާތެރިވުމުގެ ގޮތުން ކުރަންޖެހޭ ކަންކަން ކުރަމުން އަންނަ ކަމަށް ވެސް ވިދާޅުވިއެވެ.\nއެގޮތުން ސްކޫލްތަކުގެ ކުދިންނަށް ހޭލުންތެރިކުރުމުގެ ޕްރޮގްރާމްތައް ހިންގާނެކަމަށް އޭނާ ވިދާޅުވިއެވެ.\n"ދެން މިވަގުތު މި އޮތް ކަމަށް އަޅުގަނޑުމެން އެޓެންޑުވާން އެބަޖެހޭ. ފުލުހުންގެ އެހީތެރިކަމާއެކު ރަށުގެ އަމަން ބެލެހެއްޓުމަށް ފުލުހުންގެ ހަރަކާތްތައް އިތުރުކޮށް ފުލުހުންނާއެކު މަޝްވަރާކުރަން އެބަ. މާދަމާ ވެސް މަޝްވަރާ ކުރާނަން،" ޝުއާއު ވިދާޅުވިއެވެ.\nޝުއާއު ވިދާޅުވީ އައްޑޫ ސިޓީގެ އަމަން ބަލަހައްޓާ، އެ ސިޓީގެ ރައްކާތެރިކަން ދެމެހެއްޓުމަށް ޓަކައި ސިޓީ ކައުންސިލާއި އެ ސިޓީގެ ފުލުހުން ގުޅިގެން މަސައްކަތްކުރަމުން އަންނަކަމަށެވެ.\nއައްޑޫ ސިޓީގައި މިދިޔަ ހުކުރު ދުވަހު އެކަނި ވެސް ވަޅިން ހަމަލާ ދިނުމުގެ ސީރިއަސް ދެ ހާދިސާއެއް ވަނީ ހިންގާފައެވެ.\n215 ކިލޯ ހެރޮއިން: ދެ މީހުންގެ ބަންދަށް 15 ދުވަސް\nމަހުމޫދުގެ މަރު: ހައްޔަރުކުރި ބިދޭސީގެ ބަންދަށް 15 ދުވަސް


Qatar in terrorism ah vaagiveri veytha? | Mihaaru\nޔަމަނާ ދެކޮޅަށް އެކުލަވާލާފައިވާ އަރަބީންގެ ލަޝްކަރުގައި ގަތަރުގެ އެއްގަމު ސިފައިންގެ ޔުނިޓެއް ބައިވެރިވަނީ. މިހާރު އެ ލަޝްކަރުން ގަތަރު ވަނީ ބޭރު ކޮށްފައި.\n21 ޖޫން 2017 - 08:22 21 comments\nގަތަރަކީ ކުވައިތު މިނިވަން ކުރުމަށް އެމެރިކާ އިން 1991 ގައި ފެށި ހަނގުރާމައިގެ މުހިންމު ބައިވެރިއެކެވެ. އަދި ސެޕްޓެމްބަރު 11، 2001ގައި އެމެރިކާގައި ދިން ޓެރަރިސްޓު ހަމަލާއާ ގުޅިގެން، އެމެރިކާ އިން ޓެރަރިޒަމާ ދެކޮޅަށް ފެށި ހަނގުރާމައިގައި ވެސް ގަތަރަކީ އެމެރިކާގެ މުހިންމު ބައިވެރިއެކެވެ. އަދި އިރާގުގައި އޮތް ސައްދާމް ހުސައިންގެ ވެރިކަން ވައްޓައިލުމަށް 2003 ވަނަ އަހަރު އެމެރިކާ އިން ފެށި ހަނގުރާމައިގައި ވެސް ގަތަރަކީ މުހިންމު ބައިވެރިއެކެވެ.\nއޭގެ އިތުރުން މެދުއިރުމަތީގެ އަރަބި ގައުމުތަކުން ޓެރަރިޒަމާ ދެކޮޅަށް ކުރާ ހަނގުރާމައިގައި ވެސް ގަތަރުގެ ދައުރު ވަރަށް ބޮޑެވެ. ސީރިޔާގެ ރައީސް ބައްޝާރުލް އަސަދުގެ ވެރިކަމާ ދެކޮޅަށް އެ ގައުމުގެ އިދިކޮޅު ފަރާތްތަކުން ކުރާ ހަނގުރާމަ އަށް މަދަދު ފޯރުވުމަށް އެކުލަވައިލި އަރަބި ގައުމުތަކުގެ ގުޅިފައިވާ ލަޝްކަރުގައި ގަތަރު ބައިވެރިވެ އެވެ. ވަކިވެގަތުމަށް މަސައްކަތް ކުރާ ޔަމަންގެ ހޫތީ ހަނގުރާމަވެރިންނާ ދެކޮޅަށް އަރަބި ގައުލުތަކުން އެކުލަވައިލި ލަޝްކަރުގައި ވެސް ގަތަރުގެ ދައުރު ބޮޑެވެ.\nޓެރަރިޒަމާ ދެކޮޅަށް ބައިނަލްއަގުވާމީ ފެންވަރުގައި ކުރަމުންދާ މިފަދަ ބޮޑެތި މަސައްކަތްތަކެއްގެ މުހިންމު ބައިވެރިއަކު ޓެރަރިޒަމަށް ވާގިވެރިވާނެ ކަމަށް ގަބޫލު ކުރެވޭނީ ކިހިނެއް ހެއްޔެވެ؟ އަރަބި-އިސްލާމީ ގައުމުތަކުން ޓެރަރިޒަމާ ދެކޮޅަށް ކުރަމުންދާ ހަނގުރާމައިގެ މުހިންމު ބައިވެރިއަކު ޓެރަރިޒަމަށް ވާގިވެރިވާނެ ކަމަށް ގަބޫލު ކުރެވޭނެ ހެއްޔެވެ؟\nސައޫދީ ރަސްގެފާނު ސަލްމާން ބިން އަބްދުލް އަޒީޒް (ކ) މިދިޔަ އަހަރު ޖިއްދާގައި ގަތަރުގެ އަމީރު ތަމީމްއާ ބައްދަލު ކުރައްވަނީ. ފޮޓޯ އަލްއަރަބިއްޔާ\nނަމަވެސް މާ ދުރު ނޫން މާޒީ އަށް ބަލާއިރު، ގަތަރުގެ ވެރިކަން ކުރާ އާލް ޘާނީ ޢާއިލާ އާއި އަލްޤާޢިދާއާ ޒަމާންވީ ގުޅުންތަކެއް އޮންނަ ކަމީ މުޅި ދުނިޔެ ދަންނަ ބޮޑު ސިއްރެކެވެ. އަލްގާއިދާގެ އެންމެ ބާރު ގަދަ ދުވަސްވަރު، އަދި އަލްގާއިދާއާ ދެކޮޅަށް އެމެރިކާ އިން އެންމެ ވަރުގަދަ އަށް ހަނގުރާމަ ކުރި ދުވަސްވަރު އެ ޖަމާއަތަށް ފައިސާގެ އެހީ ފޯރުކޮށްދީ އެ ޖަމާއަތުގެ އިސް ވެރިންނަށް ގަތަރުން ހިޔާވަހިކަން ފޯރުކޮށްދީފައިވެ އެވެ.\nއަލްޤާޢިދާ އަށް މާލީ އެހީ އާއި ގަތަރުގެ ހިމާޔަތާއި ހިޔާވަހިކަން ފޯރު ކޮށްދީފައިވަނީ، ގަތަރުގެ ވެރިކަން ކުރާ އާލް ޘާނީ އާއިލާގެ ނުފޫޒުންނެވެ. އޭގެތެރެއިން ވެސް އެންމެ ފާހަގަ ކޮށްލެވޭ އެކަކީ ކުރީގެ އައުގާފާ ބެހޭ ވަޒީރު އަދި ދާޚިލީ ވަޒީރުކަން ވެސް ކުރެއްވި އަބްދުﷲ ބިން ޚާލިދު އެވެ.\nމީނާގެ ދަނޑުތަކުގައި އަލްޤާޢިދާ ޖަމާއަތުގެ 100 އަށް ވުރެ ގިނަ ހަނގުރާމަވެރިން، ދަނޑުވެރިންގެ ގޮތުގައި ވަޒީފާ ދީގެން ގެންގުޅެފައިވެ އެވެ. އެ މީހުންނަށް އޭނާގެ އަމިއްލަ ފައިސާ އާއި ދާޚިލީ ވުޒާރާގެ ފައިސާ ހޭދަކޮށްފައިވާ ކަމަށް ލިޔެކިޔުންތަކުން ސާބިތުވެ އެވެ.\nއޭގެ އިތުރުން އަލްގާއިދާގެ ލީޑަރު އުސާމާ ބިން ލާދިން ގަތަރުގައި އުޅުނު ދުވަސްވަރު މި ޚާލިދާ އެކު އެތައް ބައްދަލުވުންތަކެއް ބާއްވާފައިވެ އެވެ. އެމެރިކާ އިން ހޯދަމުން ދިޔަ އުސާމާ ބިން ލާދިން ގަތަރަށް އެތެރެވީ ވެސް އަދި ގަތަރުގައި އުޅެމުން ދިޔައީ ވެސް ގަތަރު ސަރުކާރުގެ ފުރިހަމަ ހިމާޔަތް ލިބިގެންނެވެ.\nގަތަރުގެ ކުރީގެ ދާޚިލީ ވަޒީރު އަބްދުﷲ ބިން ޚާލިދުގެ ހިމާޔަތުގައި ގަތަރުގައި ގެންގުޅުނު ޓެރަރިސްޓުންގެ ތެރޭގައި އަލްގާއިދާގެ އިސް މީހެއް ކަމަށްވާ ޚާލިދު ޝައިޚް މުހައްމަދު ހިމެނެ އެވެ.\nސެޕްޓެމްބަރ 11، 2001 ގައި އެމެރިކާގެ ޓުވިން ޓަވަރުގެ އެއް ޓަވަރުގައި ރޯވެ އަނދަމުން ދާއިރު، ދެ ވަނަ ޓަވަރުގައި ޖެއްސުމަށް ދެ ވަނަ މަތިންދާބޯޓެއް އަންނަނީ.\nފެބްރުއަރީ 1993 ގައި އެމެރިކާގެ ވޯލްޑް ޓްރޭޑް ސެންޓަރުގައި ދިން ބޮމުގެ ހަމަލާ އާއި ސެޕްޓެމްބަރު 11ގައި ހަތަރު މަތިންދާބޯޓު ގޮއްވާލައިގެން އެމެރިކާ އަށް ދިން ހަމަލާގެ އެންމެ އިސް މޭސްތިރިއަކީ މި ޚާލިދެވެ. އޭގެ އިތުރުން 2002 ވަނަ އަހަރު އިންޑޮނީޝިޔާގެ ބާލީގައި ދިން ބޮމުގެ ހަމަލާގެ އަޑީގައި ވެސް ހުރީ މި ޚާލިދެވެ.\nއޭގެ އިތުރުން 2002 ވަނަ އަހަރު އިންޑޮނީޝިޔާ، އޮސްޓްރޭލިޔާ އަދި ޖަޕާންގައި ހުރި އެމެރިކާ އެމްބަސީތައް ގޮއްވާލަން ރޭވުމާއި ޕޯޕް ޖޯން ޕޯލް އަވަހާރަކޮށްލަން ރޭވުމާއި ޕާކިސްތާނުގެ އޭރުގެ ރައީސް ޕަރްވޭޒް މުޝައްރަފް އަވަހާރަކޮށްލަން ރޭވުމާއި ޕެނަމާ ކެނަލް ގޮއްވާލަން ރޭވުމާއި ލަންޑަންގެ ހީތުރޯ އެއާޕޯޓް ގޮއްވާލަން ރޭވުމުގެ އިތުރުން ލަންޑަންގެ ބިގް ބެން ގޮއްވާލަން ރޭވުމުގެ ތުހުމަތު މީނާގެ ބޮލުގައި ވަނީ އެޅިފަ އެވެ.\nމި ހުރިހާ ކަމެއްގެ އަޑީގައި ހުރީ ޚާލިދުކަމާއި އޭނާ އެ ވަގުތު ހުރީ ގަތަރުގައި ކަން އެނގިގެން އޭނާ ހައްޔަރު ކުރުމަށް އެމެރިކާގެ ސިއްރު ފުލުހުން ގަތަރަށް ދިޔަ އެވެ. އަދި ގަތަރު ސަރުކާރާ އެ މައުލޫމާތު ހިއްސާ ކުރިތާ ދެތިން ގަޑިއިރުގެ ތެރޭގައި އޭނާ ގަތަރުން ފުރައިގެން ދިޔައީ، ގަތަރު ސަރުކާރުން އޭނާ އަށް ހަދައިދީފައި އޮތް ޕާސްޕޯޓެއްގައި ކަން އޮތީ ފަޅާ އަރައިފަ އެވެ.\nގަތަރުގެ ޝާހީ އާއިލާގެ ތެރެއިން ޓެރަރިޒަމަށް ވާގިވެރިވާ ކަމަށް ފާހަގަ ކޮށްލެވޭ ދެ ވަނަ މީހަކީ އަބްދުލް ކަރީމް އާލް ޘާނީ އެވެ. މީނާގެ އަމިއްލަ ގޭގައި ހިމާޔަތް ދީގެން ގެންގުޅުނު އެންމެ ފާހަގަ ކޮށްލެވޭ އެކަކީ އިރާގުގައި އޮތް އަލްގާއިދާގެ ގޮފީގެ ވެރިޔާ އަބޫ މުސްއަބް އައްޒަރްގާވީ އެވެ. އައްޒަރްގާވީއަކީ ވެސް ގަތަރުގެ ވަޒަންވެރިކަން ދީފައިވާ މީހެކެވެ. އަދި ގަތަރުގެ ޕާސްޕޯޓް ދީ، އިރާގުގައި އަލްގާއިދާގެ ގޮފި ގާއިމުކުރުމަށް އެތައް މިލިއަން ޑޮލަރެއް ގަތަރު ސަރުކާރުން މީނާ އަށް ދީފައިވެ އެވެ.\nއަލްޖަޒީރާ ޓީވީ ޗެނަލްގެ ސްޓޫޑިއޯއެއް: އަރަބި ގައުމުތަކުގެ ސަރުކާރުތަކާ ދެކޮޅު ހަރަކާތްތަކަށް ވަރަށް ބޮޑަށް ތާއީދު ކުރާ ކަމަށް ސައޫދީ އާއި މިސްރުން ތުހުމަތު ކުރޭ.\nގަތަރުގެ ޝާހީ އާއިލާގެ އިތުރުން ގަތަރުގެ ތަފާތު ޖަމިއްޔާތައް މެދުވެރިކޮށް ވެސް ޓެރަރިސްޓް ޖަމާއަތްތަކަށް ތަފާތު އެހީތައް ފޯރުކޮށްދީފައިވެ އެވެ. އޭގެ ތެރޭގައި ގަތަރުގެ ޚައިރިއްޔާތު ޖަމިއްޔާ އާއި އެ ޖަމިއްޔާގެ ވެރިޔާ ފާހަގަ ކޮށްލެވެ އެވެ. އެ ޖަމިއްޔާގެ ރައީސަކީ އަލްގާއިދާގެ މެންބަރެއްގެ ގޮތުގައި ރަޖިސްޓްރީ ވެފައިވާ މީހެއް ކަން ވެސް ފާހަގަ ކޮށްލެވެ އެވެ.\nސެޕްޓެމްބަރ 11ގެ ހަމަލާގައި ބައިވެރިވި އިބްރާހީމް އަހްމަދު ހިކްމަތު ޝާކިރަކީ ގަތަރުގެ އައުގާފާ ބެހޭ ވުޒާރާގައި މަސައްކަތް ކުރި އިރާގު ރައްޔިތެކެވެ. ގަތަރު ސަރުކާރުން އޭނާ ހައްޔަރުކޮށް ތަހުގީގު ހިންގަމުން ދަނިކޮށް، އެމެރިކާ އިން އޭނާ ބޭނުންވެގެން އެންގުމުން ގަތަރު ސަރުކާރުން ވަނީ އޭނާ އިރާގަށް ފޮނުވާލާފައިފަ އެވެ.\nޓެރަރިޒަމަށް ވާގިވެރިވުމުގެ ތުހުމަތު ގަތަރުގެ ޝާހީ އާއިލާގައި އެޅުވޭ އެހެން ސަބަބުތަކެއް ވެސް އެބަހުއްޓެވެ. އެއީ މެދުއިރުމަތީގެ ގައުމުތަކުގެ އިދިކޮޅު ހަރަކާތްތަކަށް ގަތަރުން ކުރާ ތާއީދާއި އެކަމަށް ކުރާ ހޭދަ އެވެ. އަދި މީޑިއާގެ ވަސީލަތްތައް އުފައްދައިގެން އަރަބީންގެ އިދިކޮޅު ހަރަކާތްތައް ފަތުރައި ފުޅާ ކުރުމަށް ކުރާ މަސައްކަތެވެ.\nޓެރަރިސްޓެއް ކަމަށް މިސްރުން ކަނޑައަޅާފައިވާ ޑރ. ޔޫސުފުލް ޤަރްޟާވީ. މީނާ ދިރިއުޅެމުން ދަނީ ގަތަރު ސަރުކާރުގެ ހިމާޔަތުގައި ގަތަރުގައި.\nދީނީ އިލްމުވެރިޔާ ޑރ. ޔޫސުފުލް ޤަރްޟާވީ އަށް ގަތަރުން ހިޔާވަހިކަން ދީގެން ގެންގުޅުމަކީ ވެސް އަރަބި ގައުމުތައް ގަތަރު ދެކެ ރުޅިއަންނަ އެއް ސަބަބެވެ. ވަކިން ޚާއްސަ ކޮށް މިސްރު ސަރުކާރު ގަތަރާ މެދު ހިތް ނުބައިވާ މައިގަނޑު ސަބަބެވެ.\nމިސްރުގައި ހަރަކާތްތެރިވާ ހަރުކަށި އިސްލާމީ ޖަމާއަތްތަކަށް ޑރ. ޤަރްޟާފީ ފާޅުގައި ތާއީދު ކުރެއްވުމަކީ މިސްރު ސަރުކާރު އަބަދު ވެސް ރުޅި އަންނަ ކަމެކެވެ. މިސްރުގައި އެންމެ ގިނަ ޓެރަރިސްޓް ހަމަލާތައް ދީފައިވަނީ، އިދިކޮޅު އިޚްވާނުލް މުސްލިމީން ޖަމާއަތެވެ. އަދި ޑރ. ޤަރްޟާވީ އަކީ އެ ޖަމާއަތުގެ އިސް މެމްބަރެކެވެ.\nވީއިރު އެފަދަ ބޭފުޅަކަށް ގަތަރުން ހިމާޔަތް ދީގެން ގެންގުޅުމަކީ މިސްރާއި ގަތަރާ ދެމެދު އަބަދު ވެސް މައްސަލަ ޖެހޭ ކަމެކެވެ. ޑރ. ޤަރްޟާވީ އަކީ މިސްރުން އެކަށައަޅާފައިވާ ޓެރަރިސްޓުންގެ ލިސްޓުގައި ހިމެނޭ ބޭފުޅެކެވެ. އެހެންކަމުން އޭނާ މިސްރު ސަރުކާރާ ހަވާލު ކުރުމަށް ގަތަރުގައި ކިތަންމެ ފަހަރަކު އެދިއްޖެ ވެސްމެ އެވެ. ނަމަވެސް ގަތަރުން ދަނީ އެ ކަމަށް ދެކޮޅު ހަދަމުންނެވެ.\nއެމެރިކާ އިން ނެރުނު ޓެރަރިސްޓުންގެ ލިސްޓުގައި ވެސް ޑރ. ޤަރްޟާވީގެ ނަން ހިމަނަން އެމެރިކާގެ އެފްބީއައި އިން ބޭނުންވި އެވެ. ނަމަވެސް ގަތަރުގެ ޝާހީ އާއިލާގެ ނުފޫޒާ އެކު އެ ލިސްޓުގައި ޑރ. ޤަރްޟާވީގެ ނަން އެމެރިކާ އިން މިހާތަނަށް ވެސް ނުހިމަނަ އެވެ. އެކަން ޑރ. ޤަރްޟާވީ ވަނީ ކިތަންމެ އިންޓަވިއުއެއްގައި ފާހަގަ ކުރައްވައިފަ އެވެ.\nމިސްރުގެ ކުރީގެ ރައީސް ޖަމާލް އަބްދުއްނާސިރު އަވަހާރަކޮށްލުމަށް މަސައްކަތް ކުރި އިޚްވާނުލް މުސްލިމީން ޖަމާއަތް އުފެއްދުމުގައި ބައިވެރިވުމުގެ ކުށުގައި، ނާސިރުގެ ވެރިކަމުގައި ޤަރްޟާވީ ޖަލަށް ވެސް ލި އެވެ. އަދި ޖާމިއަތުލް އަޒްހަރުގައި ކިޔަވަން އުޅުނު ދުވަސްވަރު ވެސް މިސްރުގެ ވެރިކަން ބަދަލުކޮށްލުމަށް އިޚްވާނުންނާ ގުޅިގެން ޑރ. ޤަރްޟާވީ މަސައްކަތް ކުރެއްވި ކަން ފަޅާއަރާފައިވެ އެވެ.\nމިސްރުގެ ކުރީގެ ރައީސް ހުސްނީ މުބާރަކްގެ ވެރިކަމާ ދެކޮޅަށް އާންމު ރައްޔިތުން ކުރި މުޒާހަރާތަކުގެ ތެރެއިން.\nއަރަބި ގައުމުތަކުގެ ސަރުކާރުތަކާ ދެކޮޅަށް ޤަރްޟާވީގެ ހިންގެވި ފިކުރީ ހަނގުރާމަ އެންމެ ބޮޑަށް ފުޅާވެގެން ދިޔައީ 1995 ވަނަ އަހަރުގެ ތެރޭގައި ގަތަރުގެ ޝާހީ އާއިލާއާ ގާތް ގުޅުމެއް އުފެދުމާ ގުޅިގެންނެވެ. އަލްޤާޢިދާ ޖަމާއަތާއި އެ ޖަމާއަތުގެ ގޮފިތަކަކީ ޝަރުއީ ގޮތުން ހުއްދަ ޖަމާއަތްތަކެއް ކަމަށް ބުނެ ނެރުއްވި ފަތުވާތަކުގެ ސަބަބުން، ގަތަރު ސަރުކާރުން އެފަދަ ޓެރަރިސްޓު ޖަމާއަތްތަކަށް އެހީތެރިކަމާއި ހިޔާވަހިކަން ދޭން ފެށި އެވެ.\nގަތަރުގެ އޭރުގެ އަމީރް ޚަލީފާ އާލް ޘާނީގެ ވެރިކަމާ ދެކޮޅަށް އޭނާގެ ދަރިކަލުން ޙަމަދް، 1995 ވަނަ އަހަރު ގެންނެވި އިންގިލާބަކީ ޝަރުއީ ގޮތުން ހުއްދަ އިންގިލާބެއް ކަމަށް ޤަރްޟާވީ ފަތުވާ ނެރުއްވި ހިސާބުން ޤަރްޟާވީ އަކީ ގަތަރުގެ ޝާހީ އާއިލާގެ ޚާއްސަ މެހުމާނެއް ކަމުގައި ވެގެން ދިޔަ އެވެ.\nގަތަރުގެ ޝާހީ އާއިލާ އިން 1996 ވަނަ އަހަރު އަލްޖަޒީރާ ޓީވީ ޗެނަލް އުފައްދައި، އޭރުގެ އަމީރު ޙަމަދް ބިން ޚަލީފާގެ ޕްރޮޕެގެންޑާ ފެތުރުމަށް އެ ޗެނަލް މެދުވެރިކޮށް ގަރްޟާވީގެ ޕްރޮގްރާމްތަކެއް ފޮނުވަން ފެށި އެވެ. އަދި އަލްގާއިދާ ޖަމާއަތުގެ ހަރަކާތްތަކަށް ތާއީދުކޮށް ޤަރްޟާވީ ދައްކަވާފައިވާ ވާހަކަތައް އަލްޖަޒީރާ ޗެނަލުން ފޮނުވަން ފެށި އެވެ.\nޑިސެމްބަރު 2010 ގައި ތޫނިސް އިން ފަށައިގެން، މިސްރާއި ލީބިޔާ، ޔަމަން، ސީރިޔާ އަދި އިރާގަށް ފެތުރިގެން ދިޔަ "އަރަބި ރަބީއު"ގެ އިންގިލާބުތަކަށް އެންމެ ބޮޑަށް ތާއީދު ކޮށް، އާންމު ރައްޔިތުން މަގުތަކަށް ނުކުމެ އެ ގައުމުތަކުގެ ސަރުކާރުތަކާ ދެކޮޅަށް މަސައްކަތް ކުރުމަށް އެންމެ ފާޅުގައި ގޮވައިލެއްވި ދީނީ އިލްމުވެރިއަކީ ވެސް ޑރ. ޤަރްޟާވީ އެވެ.\nހަމަ އެފަދައިން އަރަބި ގައުމުތަކުގައި އުފެދުނު އިންގިލާބީ ހަރަކާތްތަކުގެ މަންޒަރާއި އަޑު އެންމެ ތާޒާކަމާ އެކު އަރަބި ދުނިޔޭގައި ފަތުރައި އެ ހަރަކާތްތަކުގައި އާންމުންގެ ބައިވެރިވުން އިތުރު ކުރުމަށް އެންމެ ބޮޑަށް ޕްރޮޕެގެންޑާ ފެތުރި މީޑިއާގެ ވަސީލަތަކީ ގަތަރުގެ ޝާހީ އާއިލާ އިން ހިންގާ އަލް ޖަޒީރާ ޓީވީ ޗެނަލެވެ.\nއިތުރު ލިޔުންތައް ސައޫދީ އަރަބިއްޔާ އީރާން ޓެރަރިޒަމް މިސްރު ގަތަރު ކުވެއިތު އިރާގު އަފްޣާން ހަނގުރާމަ\nސައޫދީ އާއި ގަތަރު: އެކުވެރި ދެ ހަތުރުން\nއީރާނާއި ސައުދީ ސުލްހަ ކުރެވޭތޯ ބަލަނީ


ވ. ކެޔޮދޫގައި އޭލެވަލް ފަށާކަމަށްވާނަމަ މަދުވެގެން 15 ކުދިން ބޭނުންވޭ: އެޑިއުކޭޝަން މިނިސްޓަރ\nވ. އަތޮޅުގެ ހޮސްޕިޓަލްތަކަކީ ރައްޔިތުންނަށް އެކަށީގެންވާ ހިދުމަތް ލިބޭނެ ތަންތަނަށް ހަދައިދޭނަން: ހެލްތް މިނިސްޓަރ\nމި ސަރުކާރުން ވ. އަތޮޅަށް އަހަމިއްޔަތުކަން ދިން\nވ. ކެޔޮދޫގައި އޭލެވަލް ފަށާކަމަށްވާނަމަ މަދުވެގެން 15 ކުދިން ބޭނުންވޭ.\nވ. ރަކީދޫ، ވ. ތިނަދޫގައި ކުދިން ހާޒިރުވެގެން ފިލާވަޅުތައް ނަގައިދޭނެ އިންތިޒާމް ހަމަޖައްސައިދޭނެ. މިކަންތައްތައް ކުރިއަށްދާނީ ރިމޯޓްކޮށް، ޕޭރެންޓް ސްކޫލަކާއި އެޓޭޗް ކުރެވިފައިވާނީ. އިތުރު ތަފްސީލް އޮގަސްޓް މަހުގައި ހާމަކުރައްވާނެ ކަމަށް އެޑިއުކޭޝަން މިނިސްޓަރ އައިޝަތު އަލީ ވިދާޅުވި.\n6 މާރޗް 2021 | ހޮނިހިރު 22:20\nވަރަށް ބޮޑު ޕްރޮގްރާމެއް މި މަހުގެ 15 ވަނަ ދުވަހު ފެށޭނެ. އެއީ ޕަބްލިކް ހެލްތް ޕްރޮގްރާމެއް. ވ. އަތޮޅުގެ ހޮސްޕިޓަލްތަކުން ރައްޔިތުންނަށް އެކަށީގެންވާ ހިދުމަތް ލިބޭނެ ތަންތަނަށް ހަދައިދޭނެ ކަމަށް ހެލްތް މިނިސްޓަރ އަހްމަދު ނަސީމް ވިދާޅުވި.\n6 މާރޗް 2021 | ހޮނިހިރު 22:14\nވ. އަތޮޅުގައި ފާއިތުވި އަހަރު ވަރަށް ބޮޑަށް ބާކިވެފައިވާ އަތޮޅެއްގެ ގޮތުގައި ސިފަވެގެންދިޔަ ކަމަށާއި އެހެންނަމަވެސް މި ސަރުކާރުގައި އެ އަތޮޅަށް ވެސް މުހިންމުކަން ދީފައިވާ ކަަމަށް އެ އަތޮޅު ކައުންސިލް ރައީސް ކެންޑިޑޭޓް ސުޖާއު އަލީ ވިދާޅުވި. އަތޮޅުގައި މަތީ ސާނަވީ ތައުލީމުގެ ހިދުމަތާއި ސިއްހީ ހިދުމަތްތައް ރަނގަޅު ފެންވަރެއްގެ ބޭނުންވޭ.\n6 މާރޗް 2021 | ހޮނިހިރު 22:12\nކުދި ކުދި ރަށްތަކުގައި ސެޓެލައިޓް ކްލާސްރޫމްތައް ހިންގުމަށް ޕްލޭން ކުރަމުންދޭ: ރައީސް ސާލިހް\nވ. ރަކީދޫގެ ސްކޫލަކީ ރައްޔިތުން ވަރަށް ބޮޑަށް ކަންބޮޑުވާކަމެއް ކަމަށް އެރަށުން ބުނުމުން ރައީސް ސާލިހް ވިދާޅުވީ ކުދި ކުދި ރަށްތަކުގައި ސެޓެލައިޓް ކްލާސްރޫމްތައް ހިންގުމަށް ޕްލޭން ކުރަމުންދޭ. ތަފްސީލް އެޑިއުކޭޝަން މިނިސްޓަރ ދެއްވާނެ\nގިރާ ސަރަހައްދުގެ މައްސަލަ ހައްލުކުރުމަށް އެމްޓީސީސީއާ ހަވާލުކޮށްފައިވޭ\nކުނީގެ މައްސަލަ ހައްލުކުރުުމަށް ވެސް ނިންމާފައިވޭ\nފެނާއި ނަރުދަމާގެ މަސައްކަތް ވަނީ ޓެންޑަރ ކޮށްފައި\n6 މާރޗް 2021 | ހޮނިހިރު 22:09\nވ. ފެލިދޫގެ ފެނާއި ނަރުދަމާގެ މަސައްކަތުގެ މަޝްރޫއުގައި ކުރިއަތް އޮތް ހަފްތާގައި ސޮއިކުރެވޭނެ\nވ. ފެލިދޫގެ ބަނދަރުގެ މަސައްކަތް ނިންމާލެވިފައިވޭ\nފެނާއި ނަރުދަމާގެ މަސައްކަތުގެ މަޝްރޫއުގައި ކުރިއަތް އޮތް ހަފްތާގައި ސޮއިކުރެވޭނެ\nމިއަހަރުގެ ކުއާޓަރގައި އެކެއްގައި ވޮލީކޯޓް އަޅާނެ\nކުނި ނައްތާލުމުގެ މަޝްރޫއު ވެސް މިއަހަރު ކުރިއަށްދާނެ\n6 މާރޗް 2021 | ހޮނިހިރު 22:05\nވ. ކެޔޮދޫގައި މިއަހަރުގެ އޭޕްރިލް މަހު ސޯލާ ކަރަންޓުގެ ހިދުމަތް ދިނުމުގެ މަސައްކަތް ކުރެވޭނެ: ރައީސް\nޕީއެސްއައިޕީގެ ދަށުން 34 މިލިއަން ރުފިޔާގެ މަސައްކަތް ކުރެވިފައިވޭ\nއިންކަމް ސަޕޯޓް އެލަވަންސް 25 މީހަކަށް ދެވިފައިވޭ\nމިއަހަރުގެ އޭޕްރިލް މަހު ސޯލާ ކަރަންޓުގެ ހިދުމަތް ދިނުމުގެ މަސައްކަތް ކުރެވޭނެ\n6 މާރޗް 2021 | ހޮނިހިރު 22:01\nވ. ތިނަދޫގެ ބަނދަރުގެ އަޕްގްރޭޑް ކުރުމުގެ އީއައިއޭ މަސައްކަތް ކުރިއަށްދަނީ: ރައީސް ސާލިހް\nބަނދަރުގެ އަޕްގްރޭޑް ކުރުމުގެ އީއައިއޭ މަސައްކަތް ކުރިއަށްދަނީ\nފެނާއި ނަރުދަމާގެ މަސައްކަތް ބަޔަކާ ހަވާލު ކުރެވޭނެ\nމިއަހަރު ރަށުގައި ސިއްހީ ހިދުމަތް ރަށުގައި ދިނުމުގެ މަސައްކަތް ދަނީ ކުރިއަށް\n6 މާރޗް 2021 | ހޮނިހިރު 21:57\nލ. އަތޮޅުގައި ސިއްހީ ހިދުމަތް ކުރިއަރައިގެން ދިޔަ: އަތޮޅު ކައުންސިލް ރައީސް\nލ. އަތޮޅުގައި ސިއްހީ ހިދުމަތް ކުރިއަރައިގެން ދިޔަ ކަމަށް އެ އަތޮޅު ކައުންސިލް ރައީސް ވިދާޅުވި. މި ސަރުކާރުން ލ. އަތޮޅަށް ގިނަ މަސައްކަތްތައް ކޮށްދެއްވި ކަަމަށް ފާހަގަކުރެއްވި.\n6 މާރޗް 2021 | ހޮނިހިރު 21:30\nލ. ފޮނަދޫ މިލިޓަރީ އެއަރޕޯޓް ރީޖަނަލް އެއަރޕޯޓަކަށް ބަދަލު ކުރުމަށް ވާހަކަ ދައްކާފައިވޭ\nލ. ފޮނަދޫ މިލިޓަރީ އެއަރޕޯޓް ރީޖަނަލް އެއަރޕޯޓަކަށް ބަދަލު ކުރުމަށް ވާހަކަ ދައްކާފައިވޭ އެހެންނަމަވެސް އަމަލީ ސިފައެއް މިއަހަރު ނާންނާނެ ކަމަށް ރައީސް ވިދާޅުވި.\nފެނާއި ނަރުދަމާއަށް ބޭނުންވާ ސާމާނު ރަށަށް ފޮނުވިފައިވާ ކަމަށް ވެސް ރައީސް ފާހަގަކުރެއްވި.\n6 މާރޗް 2021 | ހޮނިހިރު 21:21\nލ. މާވަށުގައި ބިން ހިއްކުމުގެ ޑިޒައިން މަސައްކަތް ދަނީ ކުރިއަށް\nލ. މާވަށުގައި ސީ އެމްބިއުލާންސް ގެނައުމަށް ބަޖެޓް ދީފައިވާނެ، ސްކޫލްގެ ނުވަ ކްލާސްރޫމްގެ އިމާރާތް ޓެންޑަރ ކުރުމަށް ވަނީ ދޫކުރެވިފައި. ބިން ހިއްކުމުގެ ޑިޒައިން މަސައްކަތް ދަނީ ކުރިއަށް. އައިސްޕްލާންޓްއެއް ޤާއިމުކުރުމަށް ބިން ހިއްކުމުގެ މަސައްކަތް ކުރުމަށް ވެސް ނިންމާފައިވާ ކަމަށް ރައީސް ވިދާޅުވި.\n6 މާރޗް 2021 | ހޮނިހިރު 21:16\nގަމުގައި އެމްއެންޔޫ ބިލްޑިންގ އެއް އެޅުމަށް އަދި ބިން ހަމަނުޖެހޭ ކަމަށް މައުލޫމާތު ލިބޭ: ރައީސް ސާލިހް\nލ. ގަމުގައި އެމްއެންޔޫ ބިލްޑިންގ އެއް އެޅުމަށް އަދި ބިން ހަމަނުޖެހޭ ކަމަށް މައުލޫމާތު ލިބޭ\nލ. ގަމުގައި ކެންސަރ ހޮސްޕިޓަލް އެޅުމަށް ވެސް އަދި ޓާޝިއަރީ ހޮސްޕިޓަލެއް ވެސް އެޅުމަށް ހަމަޖެހިފައިވާ ކަމަށް ރައީސް ވިދާޅުވި\n6 މާރޗް 2021 | ހޮނިހިރު 21:10\nޖޫންމަހުގެ ތެރޭގައި ސިއްހީ މަރުކަޒަށް ބޭނުންވާ މުވައްޒަފުން ހަމަޖައްސައިދޭނެ\nލ. މުންދޫއަށް ޖޫންމަހުގެ ތެރޭގައި ސިއްހީ މަރުކަޒަށް ބޭނުންވާ މުވައްޒަފުން ހަމަޖައްސައިދޭނެ ކަމަށާއި އެމްބިއުލާންސްއެއް ވަރަށް އަވަހަށް ފޮނުވާނެ.\nމިއަހަރުގެ ހަތަރު ވަނަ ކުއަރޓާގައި ބަނދަރުގެ މަސައްކަތް ޕްލޭން ކުރެވިފައިވަނީ\nމިއަހަރުގެ ދެވަނަ ކުއަރޓާގައި ޕާކެއް އަޅުމަށް ނިންމާފައިވޭ - ރައީސް ސާލިހް\n6 މާރޗް 2021 | ހޮނިހިރު 21:06\nމާބައިދޫއަށް އެމްބިއުލާންސްއެއް އޭޕްރިލް މަސް ނިމެންވާއިރަށް ލިބޭނެ\nލ. މާބައިދޫއަށް އެމްބިއުލާންސްއެއް އޭޕްރިލް މަސް ނިމެންވާއިރަށް ލިބޭނެ ކަމަށާއި ފެނާއި ނަރުދަމާގެ އަމަލީ މަސައްކަތް ފެއްޓުމަށްޓަކައި މި މަސް ތެރޭގައި ބަޔަކާ ހަވާލު ކުރާނެ ކަމަށް ރައީސް ސާލިހް ވިދާޅުވި. 50 ޓަނުގައި އައިސްޕްލާންޓަކާއި 50 ޓަނުގެ ސްޓޯރެޖެއް ޤާއިމުކުރުމުގެ މަސައްކަތް ވެސް ކުރެވިގެންދާނެ ކަމަށް ރައީސް ފާހަގަކުރެއްވި\nރަށްވެހި ފަތިސް ކެމްޕެއިން ހަރަކާތުގެ ތެރެއިން - ރާއްޖެއެމްވީ\n6 މާރޗް 2021 | ހޮނިހިރު 21:03\nޕޮލިސް ސްޓޭޝަން އަޅާ ރަށްތައް ފައިނަލް ކުރަމުންދާ ކަމަށް ރައީސް ވިދާޅުވި\nލ. ހިތަދޫގެ މަގުތަކަށް އަދިވެސް ދާއިމީ ހައްލެއް ލިބިފައެއް ނުވޭ. އެ ރަށަށް މާބޮޑު މަސައްކަތްތަކެއް ނެތް ކުރެވިފައި. ސްކޫލަށް އިމާރާތަކާއި ހަތަރު ކްލާސްރޫމް ވަރަށް އަވަހަށް އެޅުމަށް އިއުލާން ކުރެވިގެންދާނެ. ފެނާއި ނަރުދަމާގެ މަސައްކަތަށް ހުޅުވާލާފައި. ޕޮލިސް ސްޓޭޝަން އަޅާ ރަށްތައް ފައިނަލް ކުރަމުންދަނީ.\n6 މާރޗް 2021 | ހޮނިހިރު 20:58\nލ. ދަނބިދޫ ގޯތި ދޫކުރުމުގައި މިންގަނޑުތަކަށް ފެތުމުގައި މައްސަލަތައް އެބަހުރި: ރައީސް ސާލިހް\nގޯތި ދޫކުރުމަށް ބިން ހަމަޖެއްސުމަށް ކައުންސިލްއާ ހަވާލުކޮށްފައިވާނެ\nތިން ފަހަރެއްގެ މަތިން އެ ރަށުގެ ފެނާއި ނަރުދަމާގެ މައްސަލަ ހައްލުކުރުމަށް އިއުލާން ކޮށްގެން ވެސް އަދި ރަނގަޅު ބަޔަކު ނުލިބޭ. އެމްޑަބްލިޔުއެއްސީއެއް އެކަންތައް ކުރިއަށް ގެންދާނެ\nއިންކަމް ސަޕޯޓް އެލަވަންސް 19 ފަރާތަކަށް ދިފައިވޭ\n6 މާރޗް 2021 | ހޮނިހިރު 20:54\nލ. ދަނބިދޫގެ ޒުވާނުންނަކީ ކުޅިވަރަށް ވަރަށް ލޯބިކުރާ ބައެއް\nލ. ދަނބިދޫއަށް ފުޓްސަލް ދަނޑެއް އެބަ ބޭނުންވޭ\nނަރުދަމާ ނިޒާމުގެ ހާލަތު ވަރަށް ގޯސް. މިކަންތައް ހައްލުވެގެންދާނީ ކޮންއިރަކުންތޯ؟\nސްކޫލަށް ލައިބްރަރީއެއް ވެސް އެބަ ބޭނުންވޭ\nގޯތި ދޫކުރުމުގެ ކަންތައްތަކުގެ ތަފްސީލް ބޭނުންވޭ\n6 މާރޗް 2021 | ހޮނިހިރު 20:51\nކުނަހަންދޫގައި ފެނާއި ނަރުދަމާގެ މަސައްކަތް ފެބްރުއަރީ 12 ވަނަ ދުވަހު ބިޑް ކުރެވިފައިވޭ: ރައީސް\nލ. ކުނަހަންދޫގެ ތިން ކްލާސްރޫމްގެ މަސައްކަތް މާރޗް މަހު ޓެންޑަރ ކުރެވޭނެ.\nފުޓްސަލް ދަނޑުގެ މަސައްކަތް އެ ރަށުގައި ކުރިއަށް ނުދޭ. ޔޫތް މިނިސްޓަރ އެކަމަށް އެއްޗެއް ވިދާޅުވާނެ.\nކޯޒްވޭގެ ޑިޒައިންގެ މަސައްކަތް މިއަހަރު ކުރިއަށްދާނެ.\nފެނާއި ނަރުދަމާގެ މަސައްކަތް ފެބްރުއަރީ 12 ވަނަ ދުވަހު ބިޑް ކުރެވިފައިވޭ\n6 މާރޗް 2021 | ހޮނިހިރު 20:44\nފެނާއި ނަރުދަމާގެ ނިޒާމް ޤާއިމުކުރުމަށް ރައްޔިތުން ބޭނުންވޭ، ސްކޫލްގެ ޖައިގައިގެ ދަތިކަން ވެސް އެބަހުރި އެހެންކަމުން ރައްޔިތުން އެކަަމަށް ވެސް ހައްލު ބޭނުންވޭ.\n6 މާރޗް 2021 | ހޮނިހިރު 20:42\nވަރަށް އަވަހަށް ބަޖެޓް ކުރާނެ އިސްދޫގެ މަގު ހެދުމަށް: ރައީސް ސާލިހް\nމިއަހަރަށް އިސްދޫގެ މަގު ހެދުމަށް ބަޖެޓް ކުރެވިފައި ނެތް އެހެންނަމަވެސް ވަރަށް އަވަހަށް ބަޖެޓް ކުރާނެ ކަމަށާއި މިއަހަރު އޭޓީއެމްއެއް ޤާއިމުކުރާނެ ކަމަށް ރައީސް ސާލިހް ވިދާޅުވި.\n6 މާރޗް 2021 | ހޮނިހިރު 20:39\nއިސްދޫގެ ބަނދަރު ބޮޑުވި، ސްކޫލަށް ވެސް ކުރިއެރުންތައް މި ސަރުކާރުގައި ލިބިގެންދިޔަ. އިސްދޫ ކަޅައިދޫގެ މަގުގައި ތާރު އެޅުމާއި އޭޓީއެމް އެއް ހުރުމަށް ރައްޔިތުން އެދޭ. އެކަށީގެންވާ ސިއްހީ ރަނގަޅު ހިދުމަތެއް ވެސް ރައްޔިތުން ބޭނުންވޭ.\n6 މާރޗް 2021 | ހޮނިހިރު 20:38


Russia ah dhathuru kuri Air India ge flight ehgge Pilot Covid ah positive ve flight anburaa India ah - One Online\nއެއާއިންޑިއާގެ ފްލައިޓެއް --\nރަޝިޔާއަށް ދަތުރުކުރި ފްލައިޓެއްގެ ޕައިލެޓު ކޮވިޑަށް ޕޮޒިޓިވް ވެ ފްލައިޓް އަނބުރާ އިންޑިއާއަށް ދާން ޖެހިއްޖެއެވެ.\nކޮވިޑާ ގުޅިގެން އިންޑިއާއިން ބޭރުގައި ތާށިވެފައިވާ އެގައުމުގެ ރައްޔިތުން އަނބުރާ ގައުމަށް ގެނައުމަށް ފަށާފައިވާ "ވަންޑެ ބާރާތު މިޝަން" ގެ ތެރެއިން ރަޝިޔާގެ މޮސްކޯގައި ތާށިވެފައިވާ މީހުން ގެނައުމަށް ރަޝިއާގެ މޮސްކޯއަށް ދަތުރު ކުރި އެއާ އިންޑިއާގެ ފްލައިޓު ވަނީ އަނބުރާ އިންޑިއާއަށް ޖައްސައިފައެވެ.\nއެއާ އިންޑިއާގެ ފްލައިޓުގައި މޮސްކޯއަށް ދަތުރުކުރި ޕައިލެޓް ދަތުރު ފެށުމުގެ ކުރީން ކޮވިޑަށް ކުރި ޓެސްޓުން ނެގެޓިވް ވުމުން ވަނީ ފްލައި ފުރުމަށް ހުއްދަ ދީފައެވެ. ނަމަވެސް ފަހުން ވަނީ ޕައިލެޓް ޕޮޒިޓިވެ ވެފައިވާ ކަމަށް ބުނެ ފްލައިޓު އަނބުރާލުމަށް އަންގައިފައެވެ.\nއެއާ އިންޑިއާއިން ނެރެފައިވާ ބަޔާނެއްގައި ބުނީ މިހާދިސާ ހިނގަން މެދުވެރިވެފައިވަނީ ކްރޫންގެ ނަތީޖާގެ މައުލޫމާތު ހިއްސާ ކުރި ފަރާތަށް އެރި އޮޅުމެއްގެ ސަބަބުންނެވެ.\nއެއާ އިންޑިއާއިން ބުނީ ދިއްލީ އިން މޮސްކޯއަށް ދަތުރުކުރި ފްލައިޓުގައި ދަތުރު ކޮށްފައިވަނީ ހަމައެކަނި ފްލައިޓުގެ ކްރޫން ކަމަށާއި ފްލައިޓު އަނބުރާ އިންޑިއާ އަށް ޖައްސައި ހުރިހާ ކްރޫން އަލުން ޓެސްޓުކޮށް އެކަހެރި ކޮށްފައިވާ ކަމަށެވެ.\nމޮސްކޯގައި ތިބި މީހުން ބަލައި އެއާ އިންޑިއާގެ އެހެން ފްލައިޓެއް މިހާރު ވަނީ ފޮނުވާފައެވެ.\nއިންޑިއާގެ ސިވިލް އޭވިއޭޝަން ގެ ޑިރެކްޓަރުވަނީ މިހާދިސާ ސީރިއަސް މައްސަލައެއްގެ ގޮތުގައި ތަހުގީގު ކުރުމަށް ނިންމައިފައެވެ.\nގުޅޭ ޓެގު އެއަރ އިންޑިޔާ އިންޑިއާ ކޮވިޑް 19 ސިއްހަތު ރަޝިޔާ އެއާލައިން އިންޑަސްޓްރީ\nސައުދީއަށް އިއްޔެ ދިން މިސައިލް އަދި ޑްރޯންގެ ހަމަލާތައް ރާއްޖެއިން ކުށްވެރިކޮށްފި\nލަންކާގެ އާންމު އިންތިހާބުގެ ޕޯސްޓަލް ވޯޓުލުން ފެށިއްޖެ


އއ. ފެރިދޫ ކުޑަކުދިންގެ ޕާރކުގެ ވަށާފާރުގައި ފެންސް، އަމިއްލަ ތަކެތީގައި ޖަހައިދޭނެ ފަރާތެއް ހޯދުން\nއއ. ފެރިދޫ ކުޑަކުދިންގެ ޕާރކުގެ ވަށާފާރުގައި ފެންސް، އަމިއްލަ ތަކެތީގައި ޖަހައިދޭނެ ފަރާތެއް ހޯދުމަށް ބޭނުންވެގެން މިއިދާރާއިން ކުރި ނަންބަރ: A/IUL/344/2021/9 ( 28 މެއި 2021 ) އިޢުލާނަށް ހުށަހަޅުއްވާފައިވާ އަންދާސީ ހިސާބަކީ އެކަށީގެންވާވަރަށްވުރެ ބޮޑު އަންދާސީ ހިސާބެއްކަމަށް މިކައުންސިލުގެ ބިޑް ކޮމިޓީއިން ނިންމަވާފައިވާތީ، އިޢުލާނު ބާޠިލުކޮށް އަލުން އެމަސައްކަތް ކުރާނެ ފަރާތެއް ހޯދުމަށް އިޢުލާން ކުރަމެވެ.\nމިކަމަށް ޝައުޤުވެރިވާ ފަރާތްތައް، 10 ޖޫން 2021 ވާ ބުރާސްފަތި ދުވަހުން ފެށިގެން 15 ޖޫން 2021 ވާ އަންގާރަ ދުވަހުގެ މެންދުރުފަހު 13:30 ގެ ކުރިން [email protected] އަށް ނުވަތަ އަރިއަތޮޅު އުތުރުބުރީ ފެރިދޫ ކައުންސިލްގެ އިދާރާއަށް، ގެޒެޓްކުރެވިފައިވާ ރެޖިސްޓްރޭޝަން ޝީޓް ފުރުމަށްފަހު ފޮނުއްވުމަށް ދަންނަވަމެވެ. މިއިޢުލާނާއި ގުޅޭ މައުލޫމާތު ކަރުދާސް އެޓޭޗްމަންޓްގައި ގެޒެޓް ކުރެވިފައިވާނެއެވެ. އަންދާސީ ހިސާބު ހުށަހެޅުން އޮންނާނީ 22 ޖޫން 2021 ވާ އަންގާރަ ދުވަހުގެ ހެނދުނު 11:00ގައި މި ކައުންސިލްގެ އިދާރާގައެވެ.\nމިއިއުލާނާއި ގުޅޭގޮތުން އެއްވެސް މައުލޫމާތެއް ސާފުކުރައްވަން ބޭނުންފުޅުނަމަ 15 ޖޫން 2021 ވާ އަންގާރަ ދުވަހު މެންދުރުފަހު 14:00ގެ ކުރިން [email protected] އަށް މެއިލްމެދުވެރިކޮށް ނުވަތަ އއ.ފެރިދޫ ކައުންސިލްގެ އިދާރާއަށް ލިޔުމުން ހުށަހެޅުއްވުން އެދެމެވެ. އަދި ރެޖިސްޓަރ ކުރައްވާފައިނުވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަވެސް ދެންނެވީމެވެ.\nސުންގަޑި: 22 ޖޫން 2021 1100\n- Bleelan thayyaaru kurumaai hushahelhumugai amalukuraan jehey go


Molhuvumuge Record Akaaeku Denmark 2022 Ge Worldcup Ah Qualify Vejje - Vaguthu\nޑެންމާކް ޓީމުގެ ކުޅުންތެރިން\nކޮލިފައިންގައި ސައްތައިން ސައްތަ މޮޅުވުމުގެ ރެެކޯޑަކާއެކު ގަތަރުގައި 2022 ވަނަ އަހަރު ބާއްވާ ވޯލްޑްކަޕަށް ކޮލިފައިވި ދެވަނަ ގައުމަކަށް ޑެންމާކް ވެއްޖެއެވެ.\nޑެންމާކް ވޯލްޑްކަޕަށް ކޮލިފައިވީ ރޭ އޮސްޓްރިއާ އަތުން 1-0 އިން މޮޅުވެ ކޮލިފައިންގައި އަދި ބާކީ ދެ މެޗު ކުޅެން އޮއްވައެވެ. އެ ޓީމު ކޮލިފައިވީ ކޮލިފައިންގެ ގްރީޕް އެފްގެ އެއްވަނަ ހޯދައިގެންނެވެ.\nއެއްވަނައިގައި އޮތީ 24 ޕޮއިންޓާއެކު އެވެ. މި ގްރޫޕުގައި ޑެންމާކް އާއި ޖެހިގެން އެންމެ ކައިރިން ދެވަނައިގައި ހިމެނެނީ ސްކޮޓްލޭންޑެވެ. އެ ޓީމު ދެވަނައިގައި އޮތީ 17 ޕޮއިންޓާއެކު އެވެ.\nމެޗުގައި ޑެންމާކް އިން ކާމިޔާބުކުރި ހަމަައެކަނި ލަނޑު ފެނިގެންދިޔައީ މެޗުގެ ދެވަނަ ހާފުގައެވެ. ދެވަނަ ހާފުގެ 53 ވަނަ މިނެޓުގައި މި ލަނޑު އެ ޓީމަށް ކާމިޔާބުކޮށްދިނީ ޔޯކިމް މައިލާ އެވެ. މި މެޗާއި ކުރިމަތިލިއިރު އޮސްޓްރިއާ ޓީމަށް ވަނީ އަނިޔާގެ މައްސަލަ ކުރިމަތިވެފައެވެ. އެއާއެކު މި މެޗަށް އެ ޓީމު ކުރިމަތިލީ މުހިއްމު ގިނަ ކުޅުންތެރިން ނުހިމަނައެވެ.\nފެނިގެންދިޔަ ހަމައެކަނި ގޯލު އެޓީމަށް މެޗުގެ 53 ވަނަ މިނެޓްގައި ކާމިޔާބުކޮށްދިނީ ޔޯކިމް މައިލާ އެވެ. މީގެއިތުރުން ވެސް ޑެންމާކް އަށް ލަނޑުޖަހާނެ ގިނަ ފުރުސަތުތަކެއް މި މެޗުގައި ލިބިގެންދިޔަ އެވެ.\nމިއީ ޑެންމާކްގެ ތާރީހުގައި އެ ޓީމު ވޯލްޑްކަޕަށް ކޮލިފައިވި ހަވަނަ ފަހަރެވެ. އެންމެފަހުން ބޭއްވި ޔޫރޯގައި ވެސް ޑެންމާކް ވަނީ ތަފާތު މޮޅު ކުޅުމެއް ދައްކާ ބޮޑެތި ގިނަ ޓީމުތަކެއް ފަހަތަށް ޖައްސާލާ މުބާރާތުގެ ސެމީފައިނަލުގައި ވާދަކޮށްފައެވެ.\nވޯލްޑްކަޕް ބާއްވާ ގައުމުގެ ހައިސިއްޔަތުން ގަތަރަށް ފުރުސަތު ލިބިފައިވާއިރު، ގަތަރާއި ޖެހިގެން މުބާރާތަށް އެންމެ ފުރަތަމަ ކޮލިފައިވި އެއް ޓީމަކީ ޖަރުމަނެވެ. ޑެންމާކް ކޮލިފައިވުމާއެކު މުބާރާތަށް މިހާތަނަށް ތިން ޓީމު މި ވަނީ ކޮލިފައިވެފައެވެ.\nއެރިކްސަންގެ ފުރާނަ ސަލާމަތްކުރި މެޑިކަލް ޓީމާއި ކެޕްޓަން ކަޔާއަށް އެވޯޑެއް


Feydhooge konme dhimaalakun ves fennanee IB genesdhin tharaqqee! – adduLIVE\nMar 26, 2019, 20:07 މުހައްމަދު ހުޝާމް\nއައްޑޫ ފޭދޫ ރައްޔިތުން ފާއިތުވި އަހަރުތަކުގައި އެންމެ ބޮޑަށް ކުރި އެއް ޝަކުވާއަކީ ބިމުގެ ދަތިކަމުގެ ޝަކުވާއެވެ. އާބާދީ ބޮޑު ފޭދޫގެ ރައްޔިތުން ތިބީ ބޯހިޔާވަހިކަން ހޯދޭނެ ގޮތެއް ނެތިފައެވެ.\nކޮންމެ ސަރުކާރެއްގައިވެސް ރައްޔިތުން އެދުމުން ދިޔައީ ފޭދޫގެ ބިން ހިއްކައި ދިނުމަށެވެ. ކޮންމެ މަޖްލިސް މެމްބަރެއްގެ ގާތުންވެސް ރައްޔިތުން އެދުނީ ބިމުގެ މައްސަލަ ހައްލުކޮށްދިނުމަށެވެ.\nރައީސް ނަޝީދުގެ ވެރިކަމުގައި ފޭދޫގައި އެޅި 24 ފްލެޓަށް އެދި 300 އަށް ވުރެ ގިނަ މީހުން ކުރިމަތިލީ އެފަދަ ދެވަނަ ގޮތެއް ނެތިގެންނެވެ. ފޭދޫ ރައްޔިތުންގެ މި ކަންބޮޑުވުމަށް މިއަދު މިވަނީ ހައްލެއް ލިބިފައެވެ. 2014 ވަނަ އަހަރުގެ މަޖްލިސް އިންތިހާބު ކާމިޔާބު ކުރެއްވި މިހާރުގެ ފޭދޫ ދާއިރާގެ މެމްބަރު އިބްރާހިމް ދީދީ (އައިބީ)ގެ މަސައްކަތުން ސަރުކާރުން މިއަދު މިވަނީ ފޭދޫގެ ބިން ހިއްކާދީފައެވެ.\nފޭދޫ ރައްޔިތުންނަށް ބޯހިޔާވަހިކަން ފޯރުކޮށްދިނުމަށް އައިބީގެ މެމްބަރު ކަމުގައި ވަނީ ފޭދޫ ވަރުގެ ބިމެއް ހިއްކާފައެވެ. މީގެ އިތުރުން ހިއްކި ބިމުގެ ވަށައިގެން ރިވެޓްމަންޓު ޖަހައި ބިން ވަނީ ރައްކާތެރި ކޮށްފައެވެ. އަދި ބިމާއި ގުޅޭ ޕްލޭން ހަދައި ބިމުގެ މަންފާ ދާދި އަވަހަށް ރައްޔިތުންނަށް ލިބިގެންދާ މަންޒަރު ފެނިގެންދާނެއެވެ.\nބިމުގެ ދަތިކަން ފިޔަވައި ރަށުގެ މީހުންގެ ދެން އެންމެ ބޮޑަށް ކުރި އެއް ޝަކުވާއަކީ ފެނާއި ނަރުދަމާގެ ޝަކުވާއެވެ. އެ މަސައްކަތް މިއަދު ވަނީ ނިމިފައެވެ.\nވާރޭ މޫސުމުގައި ފޭދޫގައި ފެން ބޮޑުވުމަކީ އާއްމުކަމެކެވެ. އަދި އެތައް ބޮޑެތި ގެއްލުންތައް ރައްޔިތުންނަށް ވަނީ ލިބިފައެވެ. މި މައްސަލައިގެ ޝަކުވާ އަކީ ހިނގަމުން މިދާ މަޖްލިސް ދައުރުގައި ފޭދޫ ރައްުޔިތުން އައިބީ ގާތު އެންމެ ގިނައިން ކުރި އެއް ޝަކުވާއެވެ. މި މައްސަލަ ސަރުކާރުގެ ސަމާލުކަމަށް ގެނެސް ބަޖެޓުގައި ހިމަނައިގެން މި ބޮޑު މައްސަލަ މިއަދު މިދަނީ ނިމެމުންނެވެ.\nފޭދޫ ސްކޫލްގެ ޖާގައިގެ ޝަކުވާއަކީ ދަރިވަރުންނާއި ބެލެނިވެރިންގެ އެންމެ ބޮޑު ޝަކުވާއެވެ. ފެންވަރު ރަނގަޅު ވަސީލަތާއި އެކު މަލްޓި ޕާޕަސް ހޯލެއް ފޭދޫ ސްކޫލަށް ބޭނުންވެއެވެ. އެކަމަށް އެތައް ފަހަރަކު އެޑިއުކޭޝަން މިނިސްޓްރީ އާއި ސަރުކާރުގެ ކަމާއި ބެހޭ ފަރާތްތަކަށް އަދި ސީދާ މެމްބަރު އައިބީއަށް ހުށަހެޅުނެވެ. އައިބީ ވަނީ ފޭދޫ ސްކޫލްގެ ހަތަރު ބުރީގެ އިމާރާތް ބަޖެޓުގައި ހިމަނައި ފައިސާ ހޯދައި ފޭދޫ ސްކޫލްގައި މި އިމާރާތް ގާއިމް ކުރުމަށް ބުރަ މަސައްކަތްތަކެއް ކުރައްވާފައެވެ. އަދި މިއަދު ދަރިވަރުން އެދަނީ އެއިމާރާތުގެ ބޭނުން ކުރަމުންނެވެ. މީގެ އިތުރުން ދަރިވަރުންނަށް ހާއްސަ ސްކޫލް ބަހެއް ގެނެސް މިއަދު ދަރުވަރުން މި ބަސް ބޭނުން ކުރަމުން އަންނަ އިރު މިއީ ރާއްޖޭގައި މިވަގުތު އޮތް ހަމައެކަނި ސްކޫލް ބަހެވެ.\nފޭދޫ ސިއްހީ ނިޒާމު ހަރުދަނާ ކުރުމަށް ފޭދޫ ސިއްހީ މަރުކަޒަށް ބޭނުންވާ ކަންކަން ސަރުކާރުގެ ތެރެއިން ހަމަޖެއްސުމުގައި އައިބީ ވަނީ އިސް ދައުރެއް އަދާ ކުރައްވާފައެވެ. އަދި ފޭދޫ ސިއްޙީ މަރުކަޒަށް ޒަމާނީ އެމްބިއުލެންސެއް ހޯދައި، ހުޅުމީދޫން ގެންނަ ބަލި މީހުންނާއި ފޭދޫ އަދި ޖުމްލަކޮށް މުޅި އައްޑޫ ރައްޔިތުންނަށް މި އެމްބިއުލެންސްގެ ހިދްމަތް ދަނީ ލިބެމުންނެވެ. އަދި ފޭދޫ ސިއްހީ މަރުކަޒުގެ ވޯޑުތައް އޭސީކޮށް އެތަން ވަނީ ތަރައްޤީ ކުރެވިފައެވެ.\nވަޒީފާގެ ފުރުސަތު ނެތް އެތައް ޒުވާނުންނަށް ރަށުން ވަޒީފާ ލިބޭނެ އިންތިޒާމް ހަމަޖެއްސުމުގައި އައިބީގެ ދައުރު ބޮޑެވެ. ދެކުނު ޓްރާންސްޕޯޓު ލިންކު ފޭދޫ ބަނދަރުގައި ގާއިމްކޮށް އެތަނުން އެތައް ބަޔަކަށް ވަޒީފާ ލިބިގެން ގޮސްފައިވަނީ އައިބީގެ މެމްބަރު ކަމުގައެވެ.\nމަޖްލިސްގެ ފަސް އަހަރުގެ ދައުރު ނިމެމުން އަންނަ އިރު ދާއިރާއަށް 107 ފަހަރު ޒިޔާރަތްކޮށް ރައްޔިތުންގެ ހާލުވަނީ ގާތުން ބައްލަވާފައެވެ. މިހާރުވެސް ފޭދޫ ދާއިރާއަށް އަމިއްލަ ގޮތުން ކުރިމަތިލައްވައި ކެމްޕެއިން ކުރައްވާ އިރު ފޭދޫގެ ކޮންމެ ދިމާލަކަށް ބަލާލިއަސް މިއަދު ފެންނަނީ އައިބީގެ މެމްބަރު ކަމުގައި ފޭދޫއަށް އައިސްފައިވާ ތަރައްްޤީއެވެ. އަތޮޅު އެހެން ރަށްތަކާއި ފޭދޫ ތަފާތުވެފައިވާ މަންޒަރެވެ. ފޭދޫ ރައްޔިތުން އެންމެ ބޭނުންވިކަންކަން ފުރިހަމަ ވެފައިވާ މަންޒަރެވެ.\nފޭދޫ ރައްޔިތުން މިއަދު ވިސްނަންވީ މެމްބަރެއްގެ ގޮތުގައި އައިބީ ކޮށްދެއްވާފައިވާ މަސައްކަތްތަކެވެ. މިއި ދޮގު ނުކުރެވޭނެ ކަންކަމެވެ. އައްޑޫގެ އެކި ދާއިރާތަކުގެ ރައްޔިތުން މިއަދު ބުނަމުން ދަނީ އެދާއިރާތަކަށް ބޭނުންވަނީ އައިބީ ފަދަ މެމްބަރެއް ކަމަށެވެ.


ފިންގަރޕްރިންޓް މެޝިން ހޯދުން\nމި އިދާރާގެ އެޗް.އާރ. ސިސްޓަމް ޤާއިމު ކުރުމަށްޓަކައި މުވައްޒަފުންގެ ހާޒިރީ ބެލެހެއްޓުމަށް ބޭނުންވާ ފިންގަރ ޕްރިންޓް މެޝިން ހޯދުމަށް ބޭނުންވެގެން ކުރެވުނު މިއިދާރާގެ ނަންބަރު: IUL)425-CB/1/2015/12)ފ(28 ޖަނަވަރީ 2015) އިޢުލާނުގައި 09 ފިންގަރޕްރިންޓް މެޝިންކަމަށް ޖެހިފައިވަނީ އިދާރީ ކުށަކުންނެވެ. އެހެންކަމުން އެއިޢުލާން ބާޠިލުކޮށް، އަލުން 06 ފިންގަރޕްރިންޓް މެޝިން ހޯދުމަށް އިޢުލާން ކުރަމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ގަޑިތަކުގައި މަޢުލޫމާތު ސާފުކުރެއްވުމަށްފަހު އަގު ހުށަހެޅުއްވުން އެދެމެވެ.\nނަންބަރު: (IUL) 425-CB/1/2015/14


މިއަދު ރާއްޖެ އިން ކޮވިޑް-19 އަށް ފައްސިވީ 24 މީހުން\nއިއްޔެ ހަވީރު 18:00 ން މިއަދުގެ 18:00 އާއި ހަމައަށް ރާއްޖެ އިން ފައްސިވި 24 މީހުންގެ ތެރޭގައި ހިމެނެނީ 18 ދިވެއްސަކާއި6ބިދޭސީއެކެވެ. މީގެ ތެރެއިން 18 މީހަކު ފައްސިވީ މާލޭ ސަރަހައްދުން ކަމުގައިވާއިރު، ދެންތިބި މީހުން ފައްސިވެފައި ވަނީ ރާއްޖޭގެ އެހެން ރަށްތަކާއި ރިސޯޓުތަކުގައެވެ.\nމިއަދު ފައްސިވި މީހުންނާއި އެކު ރާއްޖެ އިން ފައްސިވި މީހުންގެ ޖުމްލަ އަދަދު ވަނީ 11،986 އަށް އަރާފައެވެ. ނަމަވެސް، މިހާރު ރާއްޖޭގައި މި ބައްޔަށް ފަރުވާދެމުން އަންނަ މީހުންގެ އަދަދު ވަނީ ދަށަށް ގޮސްފައިކަނަ ފާހަގަކޮށްލެވެއެވެ.\nއިއްޔެ އެ އަދަދު ހުރީ 850 ގައި ނަމަވެސް، މިއަދު އެ އަދަދު ވަނީ 847 ށް ދަށްވެފައެވެ. މިހާރު ރާއްޖޭގައި ބަލިން ރަނގަޅުވި މީހުންގެ ޖުމްލަ އަދަދު ވަނީ 11،092 އަށް އަރާފައެވެ.\nފާއިތިވެދިޔަ 24 ގަޑިއިރު ރާއްޖޭގެ އެކި ކަންކޮޅުތަކުން ކަމާބެހޭ އިދާރާތަކުން ވަނީ ޖުމްލަ 1،392 ސާމްޕަލް ނަގާފައެވެ. މިވަގުތު އައިސޮލޭޝަންގައި 226 މީހުން ތިބިއިރު، ހޮސްޕިޓަލިގައި އެޑްމިޓް ކޮށްގެން 60 މީހަކަށް އަންނަނީ ފަރުވާ ދެމުންނެވެ.\nވައިރަސް ރާއްޖޭގައި ކޮންޓްރޯލްވަމުން އައި ނަމަވެސް ރައްކާތެރި ނުވެއްޖެނަމަ، ލަންކާ ފަދަ ގައުމުތަކަށް އެރި ފަދަ ރާޅެއް އަޅައި، ވައިރަސް ކޮންޓްރޯން ކުރަން އުނދަގޫވެގެން ހިނގައިދާނެއެވެ.


Halaboli School Hanmatha Kolli Hinguntheriya - Vaguthu\nމަޖީދިއްޔާގެ ޕްރިންސިޕަލް އައިޝަތު މުހައްމަދު ސޯލިހް ވަގުތުއަށް އިންޓަވިއު ދެނީ -- ވަގުތު އިމޭޖްސް: މުހައްމަދު އަފްޒަލް\nއެއީ ދެހާހުގެ އަހަރުތަކުގެ ތެރޭގައެވެ. ރާއްޖޭގެ އެންމެ ފުރަތަމަ ސްކޫލެއްގެ ގޮތުގައި ރަޖިސްޓްރީ ކުރެވިގެން ކިޔަވާދޭން ފެށުނު މަޖީދިއްޔާ ސްކޫލްގެ ހާލަތު ވަނީ ބޮއްސުން ލާފައެވެ. ދަރިވަރުންގެ އަހްލާގީ މިންގަނޑު ގޯސްވެ، މުޅި ސްކޫލް ވަނީ ހަލަބޮލި ކަމެއްގެ ތެރޭގައެވެ. ކްލާސްރޫމްތަކުގައި ބިސްޖެހުމާއި، ފެންޖެހުން ފަދަ ކަންކަމުގެ އިތުރުން މާރާމާރީގެ އެކި ކަންކަމުން ހަބަރުތަކުގެ ފަލަސުރުހީއަށް އެ ސްކޫލްގެ އެކި މައްސަލަތައް ދިޔައީ އަރަމުންނެވެ. ޓީޗަރުންގެ ބަސް ދަރިވަރުންނަށް ނުވިކޭއިރު، ޕްރިންސިޕަލަށްވެސް އިހްތިރާމް ކުރުމެއް ނެތެވެ. އޭރު ސްކޫލާއި ހަވާލުވެ ހުންނެވި ބޭފުޅާއަށްވެސް އެ ހަލަބޮލި މާހައުލު އެއްގޮތަކަށް ހަމައަކަށް ނޭޅުވުނެއެވެ. އެޑިއުކޭޝަން މިނިސްޓްރީއިން ދޭތެރެ ދޭތެރެއިން ޕްރިންސިޕަލުން ބަދަލުކޮށްގެންވެސް އެ މާހައުލު ބަދަލު ނުކުރެވެނުއެވެ.\nއެކި ދިރާސާތައް ހެދުމަށްފަހު އެޑިއުކޭޝަން މިނިސްޓްރީއަށް ފެނިވަޑައިގަތީ އެ ސްކޫލަށް އަންހެން ޕްރިންސިޕަލެއް ލުމަށެވެ. އެއީ 2003 ވަނަ އަހަރުގެ ތެރޭގައެވެ. ޖަމާލުއްދީންގެ އެސިސްޓެންޓް ޕްރިންސްޕަލްއަކަށް ހުންނެވި އައިޝަތު ސޯލިހުއާއި އެޑިކޭޝަން މިނިސްޓަރު ބައްދަލުކުރިއެވެ. އޭރު މިނިސްޓަރަކަށް ހުންނެވީ އިސްމާއިލް ޝަފީއުއެވެ. މިނިސްޓަރު އައިޝަތުގެ ކިބައިން އެދުނީ އެސިސްޓެންޓް ޕްރިންސްޕަލެއްގެ ގޮތުގައި މަޖީދިއްޔާއަށް ވަޑައިގަތުމަށެވެ. ނަމަވެސް އައިޝަތަށް އެ ހުށަހެޅުން ބަލައިގަންނަން އުނދަނގޫވިއެވެ. އެއީ ޖަމާލުއްދީނަށް ހިތް ޖެހިފައިވާލެއް ބޮޑުކަމުންނެވެ. އަދި މަޖީދިއްޔާގައި އޭރު އޮތް މާހައުލު ހަމައަކަށް އެޅުވުމުގައި "ފެއިލް" ވެދާނެ ކަމުގެ ބިރު ހީވާތީއެވެ.\n"އަޅުގަނޑު ދެންނެވިން އެ ހުށެހެޅުން އައިމާ ވަރަށް ބިރުގަނެއޭ. ކީއްވެހޭ އަޅުގަނޑު؟ އިސްމާއިލް ޝަފީއު ވިދާޅުވި އައިސްތަށް ވާނެއޭ، އެހެން ނޫނީ އެޑިއުކޭޝަންގައި އޭރު އުޅުނު ހުރިހާ އެންމެން އެހެން ނުބުނާނެ އެއްނުހޭ ކިޔާފައި ވަރަށް ހިތްވަރުދިން. އެކަމަކުވެސް އަޅުގަނޑު ދެންނެވިން އަދިވެސް ވަރަށް ކަންބޮޑުވެއޭ އެބަ ވަރަށް ބިރުގަނެއޭ. އަޅުގަނޑަށް ފެއިލްވެއްޖިއްޔާ ކިހިނެއްހޭ ހަދާނީ. އޭރުން މުޅި ކެރިޔާ އެ ދިޔައީ ނޫންހޭ. އެހެން ބުނީމާ އިސްމާއިލް ޝަފީއު ވިދާޅުވި މި ތިމަންނައަށް ކޮށްދޭ ކަމަކަށް ބަލައިގެން ކޮށްދީބަލާށޭ. އައިސްތު ފެއިލްވެއްޖިއްޔާ ތިމަންނަ ހުރި ތަނަކަށް ވަޒީފާއަށް ގެންނާނަމޭ އެއަށްވުރެ ބޮޑު މުސާރައަކާއި އެކު. އެ ހިސާބުން އަޅުގަނޑަށް ވަރަށް އަސަރު ކުރި. އަޅުގަނޑު އެއްބަސްވެއްޖައިން ވަރަށް ބިރުން ހުރެވެސް މަޖީދިއްޔާއަށް ދާން" އައިޝަރު ކިޔައިދިނެވެ.\nމަޖީދިއްޔާގެ ޕްރިންސިޕަލް އައިޝަތު މުހައްމަދު ސޯލިހް -- ވަގުތު އިމޭޖްސް: މުހައްމަދު އަފްޒަލް\nމަޖީދިއްޔާއަށް ވަޒީފާއަށް ނިކުތް ފުރަތަމަ ދުވަހުގެ އެސެމްބްލީގައި ބައިވެރިވެ އައިޝަތު ވާހަކަދެއްކެވިއެވެ. އައިޝަތު އަމިއްލައަށް ތައާރަފްވުމާއި އެކު ބައެއް ކުދިން ތުންފުމެ ހަޅޭއްލެވި ކަމަށްވެއެވެ. އެދުވަހު ކުޑަކޮށް ކްލާސްރޫމްތައް ކައިރިން ހިނގާލުމުން ފެނިގެން ދިޔައީ ހައިރާން ކުރަނިވި މަންޒަރުތައް ކަމަށް އައިޝަތު ކިޔައިދިނެވެ. ބޯޑަށް ބިސްޖަހާފައި ހުރިއިރު ކްލާސްރޫމްގެ ބިންމަތީ ހުރީ ހުސް ބިސްތޮށި ކަމަށްވެއެވެ. ކޮންމެ ދުވަހު ބޯޑްތައް ދޮވެ ބަދަލުކުރަން ޖެހޭ ކަމަށް އައިޝަތު ވިދާޅުވިއެވެ. އެހެންނަމަވެސް ބިސް ޖެހުމުގެ ސަގާފަތް ކުޑަ ދުވަސްކޮޅެއްގެ ތެރޭގައި ހުއްޓުވި ކަން ފާހަގަކުރެއްވިއެވެ.\nސްކޫލްގެ ހާލަތު ކިޔައިދެމުން އައިޝަތު ވިދާޅުވީ އާންމުކޮށް ޓީޗަރުންނަށް ކޮންޓްރޯލް ނުވާ 100 އެއްހާ ކުދިން ތިބޭއިރު، އެ ކްލާސްތަކާއި ކައިރިއަށް ދިއުމަށް ޕްރިންސިޕްލަވެސް ޖެހިލުން ވާނެ ކަމަށެވެ. އައިޝަތު އެ ކްލާސްތަކުގެ ދޮރުމަތިން އެންމެ ފުރަތަމަ ދުވަހު ހިނގާފައި ދިއުމުން "އައްދެ ހާދަ ގަދަ ވެލާފަ ތި ދަނީ" އެހެން އެއް ކުލާހެއްގެ ކުދިން ބުނި ހަނދާން މިހާރުވެސް އެބަހުއްޓެވެ.\nއެއް ކްލާސްރޫމް ތެރެއަށް ވަދެ، އެ ކްލާސް ތެރޭގައި ހުރި ބިސް ތޮށިތަކާއި ގުޅިގެން އައިޝަތު ސުވާލު ކުރިއެވެ. ޖަވާބުގައި "އެއީ ތިމަންނަމެން ގެންނަ އެއްޗެއް ނޫން ކަމަށް" އެކުދިން ބުންޏެވެ. ނަމަވެސް އެ ދުވަހު އެ ކްލާހުން އައިޝަތު ނިކުތީ ބިސްތައް ގެންނަ ބައެއް ހޯދާނެ ކަމަށް ވިދާޅުވެފައެވެ.\nބިސް ގެންނަ ބައެއް ބެލުމަށްޓަކައި ސެޝަން ފެށުމުގެ ކުރިން އެ ގްރޭޑްގެ ހުރިހާ ކުދިންގެ ދަބަސްތައް ބަލަން ފެށިއެވެ. އެންމެ ބިހެއްވެސް ނުފެނުނުއެވެ. ނަމަވެސް ބިސް ޖެހުމުގެ ސަކަރާތް ކޮންމެ ދުވަހަކުވެސް ކުރިޔަށް ގެންދާ ކަމަށް އައިޝަތު ކިޔައިދިނެވެ.\nމިގޮތަށް ދަބަސްތައް ބަލަމުން އަންނައިރު އެއްވެސް ކުއްޖެއްގެ ދަބަހުން ބިސް ނުފެނި ބިހުގެ ކުޅިވަރު ކްލާހުގައި ކުޅެމުން ދާތީ އައިޝަތު ކުޑަކޮށް ކަންބޮޑުވިއެވެ. އަދި އެކުދިން ކްލާހަށް ބިސް އެތެރެ ކުރާގޮތް ބެލުމަށް އިތުރަށް މަސައްކަތް ކުރަން ފެށިއެވެ. އެ މަސައްކަތްތަކުން ހާމަވެގެން ދިޔައީ ބިސްގަނެގެން ސްކޫލަށް ވެއްދުމުގެ ކުރިން ދަށް ގްރޭޑެއްގެ ކުއްޖެއްގެ ދަބަހަށް ބިސްތައް އަޅާ ކަމެވެ. އަދި އެ ކުއްޖާއަށް ގަނާކޮށްގެން ބިރުދައްކައިގެން ކޮންމެ ދުވަހަކު ސްކޫލަށް ބިސް އެތެރެކޮށް، ދަބަސްތައް ބަލާ ފާސްކޮށް ނިމުމާއި އެކު ބިސްތައް ބަލާ ދާކަމެވެ.\nއެއްދުވަހު މި ކުދިން ބިސްތައް ބަލާ އައުމުގެ ކުރިން އެ ކުއްޖާގެ ދަބަހުން ބިސްތައް ނެގިއެވެ. އެކަމާއި ރުޅިއައިސްގެން އެކުއްޖާއަށް ވަރަށް އަނިޔާ ކުރި ކަމަށްވެއެވެ. އައިޝަތު ވިދާޅުވީ ވަގުތުން އެކުދިން ސުޕަވައިޒާސް ރޫމްއަށް ގެނެއުމަށްފަހު ދުވަސްކޮޅަކަށް ސަސްޕެންޑް ކުރި ކަމަށެވެ. އަދި ސަސްޕެންޑް ކުރުމުން ރުޅިއައިސްގެން ސީއެޗްއެސްސީގައި ކިޔަވަމުން ދިޔަ އައިޝަތުގެ ދަރިފުޅަށް ހަމަލާދިން ކަމަށް ވިދާޅުވިއެވެ. މި ހަމަނުޖެހުންތަކަށްފަހު ކުޑަ ދުވަސްކޮޅެއްގެ ތެރޭގައި ބިސް ޖެހުމުގެ ސަގާފަތް ހުއްޓުވުނު ކަމަށާއި، އެއީ ހާސިލްކުރެވުނު ބޮޑު ކާމިޔާބެއް ކަމުގައި ފާހަގަކުރެއްވިއެވެ.\nއައިޝަތު ވިދާޅުވީ ދެތިން ހަތަރު މައްސަލައެއް ނާންނަ ދުވަހެއް ނުދާ ކަމަށެވެ. އެހެން ނަމަވެސް އެ ހަލަބޮލި މާހައުލު ކުޑަދުވަސްކޮޅެއްގެ ތެރޭގައި ވަރަށް ބޮޑަށް ކޮންޓްރޯލް ކުރެވުނު ކަމަށް ވިދާޅުވިއެވެ. އެހެން ނަމަވެސް މާސްޓާސްއަށް ކިޔަވަން ދާން ފުރުސަތު ލިބުމުން އެ ވަޒީފާ ދޫކުރައްވާ އޭނާ ވަޑައިގަތީއެވެ.\nކިޔަވާ ވިދާޅުވުމަށްފަހު އެނބުރި ވަޑައިގެން ތާޖުއްދީންގެ ޕްރިންސްޕަލްކަން ކުރެއްވުމަށްފަހު އަނެއްކާވެސް އެނބުރި މަޖީދިއްޔާއަށް އައިޝަތު ވަޑައިގަތީ 2016 ވަނަ އަހަރުގެ ތެރޭގައެވެ. އެފަހަރު މަޖީދިއްޔާއަށް އައީ ޕްރިންސިޕަލްއެއްގެ ގޮތުގައެވެ. މަޖީދިއްޔާގެ އެ ހަލަބޮލި މާހައުލުގައި އަހްލާގީ މާތް ސިފަތަކުގެ ފަލްސަފާ ފެތުރުނު ކަނބަލަކަށް އެކަމަނާވިއެވެ. ރާއްޖޭގެ ފުރަތަމަ ސްކޫލްގެ ފުރަތަމަ އަންހެން ޕްރިންސްޕަލް ކަމުގެ ޝަރަފު ލިބިވަޑައިގަތެވެ.\nމަޖީދިއްޔާގެ މޮޓޯގައިވާ ފަދައިން ހުރިހާ ގޮތަކުން އެންމެ މޮޅު ސްކޫލުގެ ނަން މަޖީދިއްޔާއަށް ހޯދާދޭން ގިނަ މަސައްކަތްތަކެއް ކުރެއްވިއެވެ. އައިޝަތު ވިދާޅުވީ އެކަމަނާ ބޭނުންވީ މަޖީދިއްޔާގެ ޒަމާނީ ސަގާފަތް ނުގެއްލޭނެ ގޮތަކަށް ސްކޫލްގެ މާހައުލު ބަދަލުކުރަން ކަމަށެވެ. އަހްލާގާއި ތައުލީމުގެ މުހިންމުކަން ދަރިވަރުންނަށް ވިސްނައިދޭން ކަމަށެވެ. އިތުރު ހަރަކާތްތަކުގައި ދަރިވަރުންގެ ބައިވެރިވުން އިތުރުކޮށް ދަރިވަރުންނާއި ޓީޗަރުންނާއި ދެމެދު ގާތް ގުޅުމެއް އުފައްދާށެވެ. އެ ލަނޑުދަނޑި ހާސިލްވެ، ފަހުރުވެރި ރަން ވަނަތަކެއް ކުޅިވަރުތަކުންނާއި ތައުލީމީ ގޮތުން ފާއިތުވެ ދިޔަ6އަހަރު ތެރޭގައި މަޖީދިއްޔާއަށް ލިބިގެން ދިޔައެވެ.\n2016 ވަނަ އަހަރު މަޖީދިއްޔާއަށް އަލުން އެނބުރި އައުމަށްފަހު އައިޝަތު އަޒުމް ކަނޑައެޅި އެއް ކަމެއް ވެއެވެ. އެއީ އޭރު ގްރޭޑް6ގައި ކިޔަވަމުން ދިޔަ ދަރިވަރުންނަށް ހާއްސަ ސަމާލުކަމެއް ދީގެން އެކުދިންގެ ނަތީޖާއިން ތަފާތު ދެއްކުމެވެ. މިހާރު އެކުދިން އަންނަނީ އޯލެވެލް އިމްތިހާން ހަދަމުންނެވެ. އައިޝަތު އުންމީދު ކުރަނީ މި ދަރިވަރުންގެ ނަތީޖާ ވަރަށް ބޮޑަށް ރަނގަޅު ވާނެ ކަމަށެވެ. އަދި މަޖީދިއްޔާގެ ތާރީހުގެ ތެރެއިން މި ބެޗްގެ ދަރިވަރުންގެ ނަންތައް ފަވާލެވިގެން ދާނެ ކަމަށެވެ.\n"އެ ބެޗް ވަރަށް ތަފާތުކޮށް ގެންގުޅުނީ. އަޅުގަނޑު ހަވާލުވީއްސުރެ ވަރަށް ބޮޑު އަހައްމިއްޔަތު ކަމެއް އެ ބެޗަށް ދިނިން. ހުރިހާ ކުދިންނާއި ވަކިވަކިން ބައްދަކޮށް، އެކުދިންގެ ބެލެނިވެރިންނާއިވެސް ވަކިވަކިން ބައްދަލުކޮށް ވާހަކަދައްކާ ހެދިން. އުންމީދު ކުރަނީ މި ބެޗްގެ ކުދިން މަޖީދިއްޔާގެ ނަން ވިދާލާފަދަ ރަނގަޅު ނަތީޖާއެއް ހޯދާނެ ކަމަށް" އައިޝަތު ވިދާޅުވިއެވެ.\nއައިޝަތުގެ އުންގަންނައި ދިނުމުގެ ހަޔާތް ފެށުނީވެސް މަޖީދިއްޔާއިންނެވެ. އެއީ ޓީޗަރުކަން ކިޔަވަން އުޅުނު އިރު މަސައްކަތުގެ ތަޖުރިބާ ހޯދުމަށް މަޖީދިއްޔާއަށް ދާން ޖެހުމުންނެވެ.\nތައުލީމީ ދާއިރާއަށް ވަންނަން ސްކޫލު ދައުރު ނިންމުނު އިރުވެސް އައިޝަތުގެ ވިސްނުމެއް ނެތެވެ. އެހެންނަމަވެސް އެކުގައި އެޅުނު ރައްޓެހިން ޓީޗިންގް ކޯސް ހަދަން ނިންމުމުން އެކުދިންނާއި އެކު ކިޔަވަން ފެށީއެވެ. އައިޝަތު އެންމެ ކުޑައިރުއްސުރެވެސް ބޭނުންވީ ކެބިން ކްރޫ އަކަށް ވާށެވެ. ރީތިކޮށް ހެދުން އެޅުމާއި ފެޝަނަށް އޭރުވެސް ލޯބިކުރިއެވެ. ކެބިން ކްރޫއަކަށް ނުވެވިއްޖެނަމަ އެޔާ ޓްރެފިކް ކޮންޓްރޯލަރަކަށް ވުމަށެވެ. ދުވަހަކުވެސް ޓީޗަރަކަށް ނުވާނަމޭ ހިތައް އަރުވައިގެން ހުރި އައިޝަތަށް އެންމެފަހުން ވަދެވުނީ އެ ދާއިރާއަށެވެ.\nއަމީނިއްޔާގައި ހޭދަކުރި ދުވަސްތަކުގައި ހީވާގި ކަމާއި އެކު އިތުރު ހަރަކާތްތަކުގައި ޝާމިލްވެ އުޅުމުން އެ އިސްނެގުމުގެ ސިފަ މަސައްކަތުގެ މައިދާނަށް ނިކުތުމުންވެސް އައިޝަތުގެ ކިބައިން ފެނިގެން ދިޔައެވެ. ނަތީޖާއަކަށް ވެގެން ދިޔައީ ޖަމާލުއްދީނަށް ވަދެވުނުތާ ކުޑަ ދުވަސްކޮޅެއްގެ ތެރޭގައި މަގާމުގެ ކުރިއެރުން ލިބިގެން ދިއުމެވެ. ޓީޗަރަކުން ސުޕަވައިޒަރަކަށް އަދި ސުޕަވައިޒަރަކުން އެސިސްޓެންޓް ޕްރިންސްޕަލަކަށްވެ، ޕްރިންސިޕަލްކަމުގެ މަގާމަށް ކުޑަ ދުވަސްކޮޅެއްގެ ތެރޭގައި އާދެވުމެވެ.\nމި ދާއިރާގައި 30 އަށް ވުރެ ގިނަ އަހަރު ގުނަމުން ދާއިރު އައިޝަތަކީ ގިނަ ދަރިވަރުންނާއި ބެލެނިވެރިންގެ ލޯތްބާއި އިހްތިރާމް ލިބިފައިވާ ޓީޗަރެކެވެ. އަދި ޕްރިންސިޕަލެކެވެ. އޭނާއަކީ ހިންނަވަރަށް އުފަން ރައީސް އިބްރާޙިމް މުހައްމަދު ސޯލިހްގެ އެއްބަނޑު އެއްބަފާ ދައްތައެވެ.\nޖޫން 4, 2021 00:38\nމެޑަމް އައިޝަތު މުޙައްމަދު ޞާލިޙު ބަދަލު ގެންނެވީކީ ހަމައެކަނި މަޖީދިއްޔާ ސުކޫލުގައެއް ނޫން.. ތާޖުއްދީން ސުކޫލަށްވެސް ބޮޑު ބަދަލެއް ގެނެސްދެއްވި... އެވާހަކަތައްވެސް ހިމަނާލިނަމަ އަދި މި ލިޔުން އިތުރަށް ފުރިހަމަ ވެގެން ދިޔައިސްކަން ކަށަވަރު... މެޑަމް އާމެދު ފަޚުރުވެރިވަން.... އިތުރު ކާމިޔާބު ދެއްވާށި!\nޖޫން 4, 2021 01:20\nއިބްރާހީމް މުހައްމަދު ސޯލިހުގެ ކޮއްކޮ ދޯ، ބޮޑު ވަގެއް ތީ!\nޖޫން 4, 2021 13:03\nކޮންމެ މީހަކީ ވަގެއް ނޫން. ވަކި މީހެއްގެ ކޮއްކޮއަށް ވީތީ ނުވަތަ އެއްބަނޑު އެއްބަފާ މީހަކަށް ވީތީ ވަގަކަށް ވެދާނެ ކަމަކަށް ޤަބޫލެއް ނުކުރެވޭ. ކިޔަވައިދިނުމުގެ ދާއިރާގައި އުޅޭ މީހުންނަށް ދިވެހި ގިނަ ބައެއްގެ ނުރުހުމާއި ފާޑުކިޔުން އަމާޒުވާތީ ބުނެލަން ބޭނުން. އެ ދާއިރާގައި މަސައްކަތް ކުރާ ބޭފުޅުންނަކީ އަމިއްލަ އެތައް ވަގުތެއް ދަރިވަރުންނަށްޓަކާ ޤުރުބާންކޮށް، އަމިއްލަ ޖީބުން އެތައް ހަރަދެއްކޮށް، ހައްޤު ނޫން ކުޑަ މުސާރައަކަށް މަސައްކަތް ކުރަމުންދާ ހީވާގި ކެރޭ ކެތްތެރި ބައެއް. ކިތަންމެ ހަޖަމު ކުރަން އުނދަގުލަސް ހަޤީޤަތަކީ މީ. ﷲ ގެ ހެޔޮ ރަޙުމަތްފުޅާއިއެކު ތިފަދަ ވިސްނުން ގެންގުޅޭ އެންމެންގެ ވިސްނުން ބަދަލުކޮށްދެއްވާށި\nޖޫން 4, 2021 19:46\nމީހުންނަށް ވަގަށް ގޮވުމަކީ މިގައުމުގައި މިހާރު ވަރަށް އާއްމުކަމެއް. އެއީ ހައްދު ކަނޑައަޅުއްވާ ކީރިތި ޤުރުއާނުގައި ވާ ބޮޑު ކުށެއް. ޘާބިތުވެއްޖެނަމަ އަތް ކަނޑަށް ޖެހޭ. މިވަރުގެ ބޮޑު ކަމެއްގެ ތުހުމަތު ހަމަ އަނގަމަތީ ބަހަކަށް ހެދީމަ މުޖުތަމައު ފަސާދަވަމުން މިދަނީ.... ރައީސް ޔާމީނަށް ވަގަށް ގޮވުމަށް މޑޕ ގެ ތައުލީމުނެތް ޖާހިލުން ނެރުނީ. މިއަދު ތިޔަބައިމީހުންގެ އަނބިދަރިންނާ ފިރިންނަށްވެސް މިގޮވަނީ ހަމަ ވަގަށް... ގައުމު ހަލާކުކުރާ ހުރިހާ ކަމެއް ކުރުވާ ބަޔަކީ ހަމަ މޑޕ މީހުން.\nޖޫން 4, 2021 01:58\nމީ ބެސްޓް ޕްރިންސިޕަލް، ޓީއެސް ގަ އެއްކޮށް މަސައްކައް ކޮއްލަން ފުރުސަތު ލިބުނު، ވަރަށް ހިތްހެޔޮ ލޯބި ބޭފުޅެށް\nޖޫން 4, 2021 02:07\nސުކޫލު ހިންގަނީ ޝީޒާ އަލީ\nއައިސްތު އަކީ ޕަޕެޓެއް\nޖޫން 4, 2021 12:41\nޖޫން 4, 2021 15:44\nސުކޫލުގަ 2011 އިންސުރެ އުޅޭ ދަރިވަރަކަށް ވީތީ\nޖޫން 7, 2021 00:41\nތިބުނާ ޝީޒާ އުޅުނު އައިޝަތު މުހައްމަދު ސާލިހް ސްކޫލާއި ހަވާލުވުމުގެ ކުރިންވެސް... ޢަހަރެން މީ މަޖީދިއްޔާގައި 07އަހަރު އައިސްތު އާޢި އެކީ މަސައްކަތް ކުރި މީހެއް.. އެއީ ހަމަ އެއްވަނަ ނޭނގޭ ވާހަކަ ނުދެއްކުން އެދެން\nޖޫން 4, 2021 02:12\nޖޫން 4, 2021 02:26\nޖޫން 4, 2021 02:14\n2003 ވަނަ އަހަރު މަޖީދިއްޔާގަ ނޫޅޭނެ ދަށް ގުރޭޑް ކުދިންނެއް\nޖޫން 4, 2021 08:05\nހަލަބޮލި ސްކޫލް ހަންމަތަވީ ދެޖިންސުގެ ކުދިން ނަށް ކިޔެވޭގޮތައް ބަދަލު ގެނައިފަހުން.މީނަގެ މޮޅުކަމަކުންނެއްނޫން.\nޖޫން 4, 2021 09:04\nތާޖުއްދީނުގައި އުޅުއްވިވާހަކަ ހިމަނާލެއްވިނަމަ\nޖޫން 4, 2021 09:07\nދަރިވަރުންނާއި ޓީޗަރުންގެ ގުޅުމަޚީ ވަރަށް މުހިއް އެއްޗެއް.\nޖޫން 4, 2021 09:12\nހިންގުންތެރިވެެގެން ލިބުނު ކާމިޔާބެއް ބުނެބަލަ މަޖީދިއްޔާ ސްކޫލަށް.\nޖޫން 4, 2021 10:32\nކިތަން މެ ޚިޔާލު ތަފާތުވެ އެއްޗިހި ކިޔާ ކޮ މެންޓް ކުރިއަސް އައިޝަތު މުޙައް މަދު ސޯލިހް އަކީއުޅުއްވި ހުރިހާ ސްކޫލެއްގެ ވެސް ކުދިންނާ ސްކޫލް ހިންގާ ފަރާތްތަކުގެ އިތުރުން ބެލެނިވެރިންގެ ލޯބި ހާސިލް ކުރައްވާ ފައިވާ ނަ މޫނާބޭފުޅެއް. ކަ މަށްކަ މޭހިތްތަވާ ކުދިންދެކެ ލޯބިވާ ޕްރިންސިޕަލް އެއް. މާތްﷲ ގެ ވާގިފުޅާއި އެކު އައިސްތުގެ މަސައްކަތުގަ ބަރަކާތް ލައްވާ ފުރިހަލމަ ސިއްހަތަކާއެކު ތިކުރައްވަމުން ގެންދަވާމޤަައު މީ ޚިދު މަތު ގައި ސާބިތުވެ ހުރު މުގެ ހެޔޮ ތައުފީގު ދެއްވާށި. ޢާ މީން\nޖޫން 4, 2021 10:45\nއިސްމާލް ޝަފީއުރަށައި އައިޝަތު މުހަންމދު ސޯލިހުއަށައި ޝިޒާ އަލީއަސް އައްސަރިބަހާއި ސާބަސް\nޖޫން 4, 2021 10:56\nޑރ ންނޫނަކަސް ކުރީގައިވެސް މިފަދަ ފަންނީ ދާއިރާތަކާ ގުޅޭ ފާހަގަކޮށްލެވޭ ވަޒީރުންވެސް އުޅުއްވިއެވެ. ދެއްވި ބޮޑުހިތްވަރާ ވަޒީފާގެ ގެރެންޓީއެވެ. ވަޒީފާގެ ގެރެންޓީ އަކީ ވަރަށް އަސާސީ ހައްގަކަސް މިފަދަ ދާއިރާތަކުގައި ނުހަނު ދަތިކޮށް ޒުވާން އަދި މުޅި އުމުރު ހޭދަކުރުމުންވެސް ކެހިވެރިިގޮތަކަށް ނަގާއެއްލާ ލާކަމީ ވަރަށް ހިތާމަހުރިކަމެކެވެ.\nޖޫން 4, 2021 11:07\nއެކަ މަނާ ތާޖުއްދީންގަ ޕުރިންސިޕަލަކަށް އުޅުއްވިއިރު ދަރިވަރެއްގެ މައްސަލައެއްގަ ބައްދަލުކުރިން..އެއީ އެކަ މަނާޔާ ބައްދަލުވި ފުރަތަމަ ފަހަރު..އެދުވަހު އެކަމަނާގެ ފަރާތުން ފެނިގެން ދިޔައީ ކެއްތެރި ކަ މާއި އެކު އަޑުއެހުމާއި ކަންކަން ހައްލުކުރެވޭނެ ކަމުގެ އިތުބާރު..ގާބިލު ބޭފުޅެއް..\nޖޫން 4, 2021 14:39\nމީ ވަރަށް ހިތްވަރު ގަދަ ކުއްޖެއް\nޖޫން 4, 2021 14:51\nމަޖީދިއްޔާ ސްކޫލް ރަގަޅު ކުރީ އައިޝަތު ޞާލިހު އެއް ނޫން ޢަބްދު ﷲ އިސްމާޢިލް މަޖީދިއްޔާ މަޖީދިއްޔާ އަކަށް ހެދީ! މަޖީދިއްޔާ ގެ ހުރިހާ ޓީޗަރުން މިކަމަށް ހެކިވާނެވެ.\nމިހާރު މަޖީދިއްޔާ ގެ ހުރިހާ ކަމެއް ކުރަނީ ޝީޒާ ޢަލީ ތީ ހަމަ އެކަނި ނަމެއްގަ ހުންނަ މީހެއް ރައީސް ގެ ދައްތަ ވީމަ މޮޅު ކޮށްފައި ތި ލިޔަނީ\nޖޫން 4, 2021 14:53\nޖޫން 4, 2021 17:53\nމީނަ ސްކޫލަށް އައި ފަހުން މުޅި ސްކޫލް ހަރާބުކޮށްފި\nޖޫން 4, 2021 17:57\nޢާއިޝަތު ސޯލިހު 2016 ވަނަ އަހަރު ސްކޫލަށް އައި ފަހުން ސްކޫލް ގެ އެކެޑެމިކް ޕާފޯމެންސް ދަނީ ދަށަށް\nޖޫން 4, 2021 19:18\nމޮޅު ސުރުޚީ ޖެހިދާނެ. މިހާރު މަޖީދިއްޔާއަކީ ފެއިލް މެނޭޖްމަންޓެއް އޮތް ނަތީޖާ ސުމެއްގެ ތަނެއް. އަމީނިއްޔާ މަޖީދިއްޔާ ނަތީޖާ މޮޅުވަނީ މުއްސަންދިންނާއިގެ ދަރިންނާއި ބުރަމަސައްކަތުން ފައިސާކޮޅެއްލިބޭ މީހުންގެ މައިންބަފައިން އިގިއްޔަކަށް ޓިއުސަން ދިނުމަށް ގެއަށް ޓީޗަރުން ގެނެސްގެން ތިކަމެއް ވެފަ އޮތީ. ރަނގަޅު ބިހެއްނުޖަހާ. އޭރުގަ ހުރިހާ ސްކޫލެއްގެވެސް ބިސްޖެހި. އެސަޤާފަތް އަމިއްލައަކަށް ހުއްޓުނީ\nފެމިލީ 1ސްޓް ޕޮލިސީ\nޖޫން 6, 2021 01:47\nއާ ނަންނަމުގަ އިނާމް ދޭން އިއުލާން ކޮއްފަ އާއިލާ އަށާ ބޮޑުންނަށާ ފައިސާހުރީތީ ކިޔަވައިިގެން ލާދީނީ ވެރިންނާ ގާތްގުޅުން އޮންނަ މީހުންނަށާ ދޫލައިގެން އުޅެންދަންނަ މީހުންނަށާ ލާދީނީ މީހުންނަށްދޭންމިފެށީ. ބަދަލު، އިނާމް، މަގާމު، ވަޒީފާގެ ކުރިއެރުން، މުސާރަބޮޑު އާމަގާމު...ސޭޑް ފޯ އަސް ޕުއަރ ޕީޕަލް... ނޯ ވިން އެނީވޭ